
Horia Bădescu -— 
Premiul „Caiete Silvane” 


Născut la 24 februarie 1943, la 
Aref pe Argeș, poet, prozator și ese- 
ist, doctor în litere, jurnalist și di- 
plomat, laureat al Premiului Uniu- 
nii Scriitorilor din România (2021) 
și al mai multor premii ale Filialei 
Cluj a acesteia, al câtorva impor- 
tante festivaluri internaționale, al 
Premiului „Eminescu” al Academi- 
ei Române (1991) și al Premiului 
European de poezie francofonă 
„Leopold Sedar Senghor” (2004), 
membru al Uniunii Scriitorilor din 
România și al Uniunii Scriitorilor 
Francezi, membru al Maison Inter- 
nationale de la Poâsie de Bruxelles 
și al CIRET, membru de onoare al 
Academiei Francofone și al Uniunii 
Poeţilor Francofoni, Horia Bădes- 
cu este autorul a câtorva zeci de 
volume de poezie, eseuri și roma- 
ne, publicate în România, Franţa, 
Belgia, Bulgaria, Macedonia, Spa- 
nia, Vietnam. Membru fondator al 
grupării Echinox și al Societăţii Cul- 
turale și Festivalului Internaţional 
„Lucian Blaga”. Este comandor al 


Ordinului naţional român „Meri- 
tul Cultural” și cavaler al Ordinului 
naţional francez „Les Palmes aca- 
demiques”. 

Printre cele mai recente volu- 
me: Pielea îngerului (poeme, Li- 
mes, 2007), Memoria Fiinţei. Poe- 
zia și Sacrul (eseu, Junimea, 2008, 
2007), Miradors de labime (poeme, 
Ed. lArbre ă paroles, 2008, reeditat 
în 2013), Vei trăi cât cuvintele tale 
(poeme, Dacia XXI, 2010), Parler 
silence (poeme, Ed. lArbre ă paro- 
les, 2010), E toamnă nebun de fru- 
moasă la Cluj (poeme, Eikon, 2011), 
O noapte cât o mie de nopți (roman, 
Limes, Cluj-Napoca, 2011), Cărţile 
viețuirii (poeme, Eikon, 2013), Rou- 
lette russe (poeme, Ed. LHerbe qui 
tremble, 2015), Le poeme va pieds 
nus (poeme, Ed. lArbre ă paroles, 
2016), Decameronice (poeme, Ed. 
Școala Ardeleană, 2017), O sută și 
una de poezii (Editura Academiei 
Române, 2020), Căderea din Rai, 
(memorialistică, Ed. Școala Arde- 
leană, 2020), Poduri și vămi (pagini 


Eveniment 


de călătorie, Ed. Școala Ardelea- 
nă, 2020), Dinaintea ta merge tăce- 
rea (poeme, Ed. Școala Ardeleană, 
2021), Celui qui reste debout (poeme, 
Ed. Petra, Paris, 2021), Între Scila și 
Caribda, încotro? (eseuri, Ed. Școala 
Ardeleană, 2022), Rana ascunsă a 
fiecărei zile (poeme, Ed. Școala Arde- 
leană, 2023). 


Horia Bădescu 
a primit premiul 
revistei 
„Caiete Silvane”, 
pentru întreaga 
activitate în 
slujba Culturii, 
în cadrul celei 
de-a 15-a ediţii 
a Zilelor revistei, 
organizate 


în perioada Manager CCAJS / Redactor-şef „Caiete Silvane” (Q: 
30 martie - Daniel Săuca A >. 
1 aprilie 2023. 


«Se acoudlă Phelulu. 
HORIA-BADESCLT 
(277/77) intreaga activitate în slujba (hui. 


Zalău, 30 martie 2023 


Horia BĂDESCU 


Am afirmat mereu că, mai înainte de a fi o chesti- 
une de expresivitate a limbajului, poezia e un mod de 
a ne trăi umanitatea. Căci, spuneam atunci, trăiești 
prin cuvintele tale. Nu trăiești pur și simplu și abia 
apoi vorbești despre această trăire. Trăiești cu și prin 
cuvintele tale, prin tăcerile tale, care sunt cuvintele 
nespuse încă. Trăiești poetic, vorbind poetic. 

Într-adevăr, universul și timpul poeziei aparțin de- 
opotrivă realului, în sensul primordial al cuvântului, 
dar și realității și actualităţii. Lumea poeziei este lu- 
mea esențelor, lumea faptelor epurate de accidental, 
universul concret perceput prin conștiința emoționa- 
lă. Este lumea trăirilor și răspunsurilor pe care inima 
le dă provocărilor acestui univers concret, iar timpul 
său este timpul interior, acea oglindă invizibilă a tim- 
pului istoric. Contractul poetului cu eternitatea este 
contractul timpului istoric trăit. Aventura poeziei re- 
prezintă aventura sufletului omenesc într-un anume 
univers, într-un anume timp. 

Actualitatea poeziei, aceea care stârnește interesul 
cititorului, decurge din capacitatea poetului de a figu- 
ra acest timp interior și această istorie invizibilă, mult 
mai „obiectivă” adesea decât Istoria însăși, de a le ex- 
prima în această limbă pe care atât el cât și cititorul o 
pot înțelege, limba sufletului. Căci poezia este istoria 
ființei și mitologia sufletului. 

Din această perspectivă, ne putem întreba ce în- 
seamnă modernitatea dacă nu efortul de a rămâne 
mereu în inima timpului interior, deopotrivă purtă- 
tor al eternului timp al umanității. 

În fond, ce vrea să zică modern? „Ceea ce ţine de 
vremea celui care vorbește; actual, contemporan”, ne 
spun dicționarele. Modernitatea nu este prin urmare 
un concept estetic, ci o trăire, un mod de a ne situa în 
timpul nostru, de a aparține acelui timp. 

Să vedem, deci! Sunt Marii Greci niște moderni ai 
timpului lor? Evident! Este Bernard de Ventadour un 
modern al epocii trubadurilor provensali sau Villon 
un modern al secolului al XV-lea? Sau Shakespeare al 
lumii elisabetane? Sau Hâlderlin sau Cantemir? Nu 
încape îndoială! 

Arthur Rimbaud avea să afirme că „trebuie să fii 
absolut modern”, dar niciodată că poezia trebuie să fie 
absolut modernă. E o diferență esenţială. Afirmația 
lui nu privește nici poeticul, nici lingvisticul. Citită 
cum trebuie — chiar dacă am ţine seama de ceea ce 
urmează: „fără imnuri: păstrează drumul câștigat” — ea 
privește mai degrabă trăirea despre care vorbeam, acel 
anotimp în infern rimbaldian care traduce și sensibili- 


Nimic nu e nou în poem 
în afara poemului însuși 


tatea unei epoci. Poeticul o urmează sau mai precis o 
acompaniază. Desigur, „trebuie să găsești o limbă”, dar 
„această limbă va fi a sufletului pentru suflet”. Fiindcă 
poetul „își caută sufletul, îl cercetează, îl ispitește, îl în- 
vață”, îi scria el lui Paul Demeny. „Toate întruchipări- 
le iubirii, suferinței, nebuniei, el le caută în sine însuși, 
epuizează în sine toate otrăvurile, pentru a nu păstra în 
el decât chintesenţele”. Și încă: „pentru că el ajunge la 
necunoscut! Fiindcă și-a cultivat sufletul, deja mai bogat 
ca niciodată!” 

Ca și pentru Rimbaud, pentru mine poezia rămâne 
vorbire interioară, emoție trăită și mărturisită liric. 
Căci, neîndoielnic, fără lirism nu putem vorbi despre 
poezie! Niciuna dintre formulele adiacente propuse 
astăzi nu valorează nimic fără emoția poetică, fără 
lirism. Nu se poate face dintr-o vrabie o privighetoa- 
re! Aleatoriul, dicteul, improvizația nu pot înlocui 
reflexivitatea și meditaţia cu atât mai puţin talentul. 
În celebrele concursuri de la Blois, Villon era veșnicul 
câștigător, fiindcă „improvizaţiile” sale erau mult mai 
reflexive și mai pline de emoție decât ale celorlalți. 

Poezia nu este doar de domeniul formalului, indi- 
ferent de specificitatea sa expresivă. Metafora, poe- 
mul care rămâne doar la nivelul formalului n-are de-a 
face cu poezia. Fiindcă poemul este, se constituie ca 
poem, deopotrivă prin poeticul dar și poieticul său. 
Dar conţinutul său este forma sa doar dacă aceasta 
este purtătoare de sens și-și șlefuiește structurile din 
ea însăși. A face din limbaj un scop în sine, înseam- 
nă a scoate poemul din finalitatea sa care este reve- 
larea unui sens, a-l scoate din poeticul său, dar și din 
poietic, acordându-i doar „gradul ornamentalității 
sale”. 

Nu poţi crea poezie separând-o de adevărul ei și de 
acele structuri semantice în jurul cărora se structu- 
rează opera. „Mare poet este mai puţin acela care in- 
ventează decât acela care descoperă”, spunea Borges. 
Acela care descoperă omul, omul dintotdeauna și din 
fiece epocă ori din fiece modernitate, pentru a rămâne 
la tema acestei Bienale. Înainte de a te întreba dacă 
ești modern ar fi poate mai bine să meditezi la spuse- 
le lui Celan: „Sunt prea puţine poeme pentru că sunt 
prea puțini oameni.” 

Poezia adevărată nu e nici veche, nici modernă! Ea 
e aceeași dintotdeauna și mereu nouă. Căci nimic nu e 
nou în poem în afara poemului însuși! 


(Comunicare ţinută la cea de a XXVII-a Bienală Inter- 
națională de Poezie, Liege, 10-13 octombrie 2012) 


GuieteSy, 


Taci tot mai mult, ţi-e tot mai greu să zici. 
Dar ce să zici când nu mai ai cuvinte? 
Privești-napoi și afli înainte, 
măsoară-ţi paşii, iarna e aici! 
Un lung pustiu în care te implici, 
o fără-de-aducere-aminte; 
prins în oglinda care te presimte 
măsoară-ţi pașii, iarna e aici! 
Nu-s viscolele de demult și nici 
nu-ți mai coboară Dumnezeu pe gură; 
ţi-e umbra tot mai fără de măsură, 
măsoară-ţi paşii, iarna e aici! 
Sunt zilele din ce în ce mai mici. 
Taci tot mai mult, ţi-e tot mai greu să zici. 


Vinovaţi suntem de-a fi uitat 

lacrima ploii și-a dragostei, 

vinovaţi de amnezia ierbii de-a 

răsări, 

de albia oarbă a râului, 

vinovaţi de durerea zilei care se stinge 

fără a-și aduce aminte de noi, 

vinovați de păsările care-și uită cuibul 

și mor în scorbura norilor, 

vinovați de buzele arse de setea de-a spune 
celuilalt: Te iubesc!, 

vinovaţi de pustia clipelor, 

de viața ucisă înainte de-a fi trăită, 
vinovați de mărturisire și de tăgadă, 
vinovaţi de noi înșine, 

triști negustori de ceea ce niciodată nu vom afla 
că n-a fost al nostru! 


lui Alexandru Zotta 
Precum un cântec 
pe care n-ai să-l îngâni 
niciodată. 
O șoaptă 
pe care nu poți s-o spui, 
nici s-o uiţi, nici s-o-ngădui, 
e-acolo în adâncul tăcerii. 
Nu privi în oglinda fântânii 
dacă te temi; 
poate că nu-i nimic de văzut, 
poate că-n apele-i limpezi 
se-arată doar prăpastia cerului. 
Întemeiată e lumea: 


Poesis 


. Horia Bădescu 


ce-ai mai avea de făcut? 
În limba tăcerii 

doar Unu singur 

poate vorbi. 


Poemul, 

și vorbele, 

ecouri din bâlbâiala 
neantului 

acolo unde începe 

gramatica sângelui și sintaxa 
tăcerii. 

Poemul, 

în uitarea cuvintelor. 


Scrii așa cum respiri, 
așa cum ţi-e foame 

şi sete. 

Vorbești cu glasul sângelui 
fierbând de arșița coapselor 
femeilor 
niciodată-ntâlnite. 

Pe obrazul morţii 

cu degetul neantului scrii. 
Scrii... 

Viaţa începe doar după. 


Unde e vara, 

depărtata, luminoasa, 
imponderabila? 

Unde toamna, 

paradis de iubiri imposibile, 
tărâm de înmieruite albine 
și de frunze dansându-i morţii 
în palmă. 

În curând te va săruta iarna, 
abisul care urcă 

prin arterele tale 

spre inima poemului. 


De la răsărit la apus... 

cât de lungă o zi, 

cât de scurtă-ntâlnirea cu tine! 
Abia dacă poți să rostești, 
precum pruncii, 


GuieteSy, 


Poesis 


începutul cuvintelor. îngâna 

Abia dacă îţi este îngăduit să-ți amintești e memoria arsă-a tăcerii, 
întrebările simple singura pasăre pe care ţi-e îngăduit 
și niciodată răspunsurile. s-o săruți 

Și niciodată în stare să afli are aripa frântă, 

cine-i acela pe care-l găzduiești singura lumină dăruită 

în fragila-ți alcătuire e lacrima din orbitele orbului. 


din care se-nfruptă ele, 

nesăţioasele, devoratoarele, 

clipele, Făgăduieli deasupra, jos, disprețul. 
nesfârșite-n fulgerarea eternității lor Lumina-n glod și putregaiul sus. ” 
unde ademenite-ți sunt Pentru un pumn de adevăr în plus 
bătăile însângeratului ornic cu viața lui plătește cântărețul. 

al inimii! | Și-a scos taraba-n piață precupeţul 
De la răsărit la Apa și vinde globul tot la preț redus; 
facerea de fiece zi, la mărfuri degradabile inclus 
respiraţia lumii amestecată-n murmurul cu viața lui plătește cântăreţul. 

și plânsetul ei. Un veac înalt, de măsurat cu lețul, 
un veac sălbatic, cinic și plebeu! 

În jugul farsei prins cu Dumnezeu 
cu viaţa lui plătește cântărețul. 
Eternitatea își asumă prețul; 
făgăduieli deasupra, jos, disprețul 


Singurul drum pe care mai poţi 
E] 

merge 

e cel ce încă n-a început, 

singurul cântec pe care-l poți 


Parodie de 
Lucian Perţa 


Horia Bădescu 


Scrii tot mai mult, ţi-e tot mai greu să taci 
(după poemul Taci tot mai mult, ţi-e tot mai greu să zici) 


Scrii tot mai mult, ţi-e tot mai greu să taci, 
dar acest fapt pe cine deranjează? 
Privește-n jur, la cei care creează, 

căzuţi* parcă-s din Rai, neștiutori 

să se implice pentru cititori, 

poduri și vămi să treacă pentru ei, 

sunt prinși în joc de serbede idei, 

căzuţi parcă-s din Rai, neștiutori, 

de piei de îngeri însă vânzători! 
Mergea'naintea lor, mai ieri, tăcerea, 
azi în cancanuri și-au găsit plăcerea, 
căzuţi parcă-s din Rai, neștiutori! 

Dar sunt prea mulți și nici n-ai ce să faci, 
scrii tot mai mult, ţi-e tot mai greu să taci! 


*Cuvintele scrise cu bold reprezintă sau fac 
referire la titluri de volume ale autorului. 


DP paul FARKAS 


Deși luna martie la Cluj și în restul Ardealului n-a 
fost de o prietenie și căldură excesivă ca-n ceilalți ani, 
am făcut abstracție de starea vremii și ne-am axat 
ca-ntotdeauna pe căldura sufletească a oamenilor și a 
prietenilor noștri ardeleni și în special sălăjeni. 

În 17 martie, la invitaţia directorului Centrului de 
Cultură și Artă al Judeţului Sălaj, Daniel Săuca, am 
pornit la drum împreună cu prietenul nostru sălă- 
jean-clujean, Flavius Lucăcel, artist plastic deosebit 
și dramaturg în continuă ascensiune. Flavius, marele 
specialist al Sălajului își trage rădăcinile din frumo- 
sul și pitorescul sat Aluniș, un izvor bogat de folclor, 
meșteșuguri, artă populară și locuri de o frumusețe 
rară. 

Am pornit spre primul nostru obiectiv, pe care 
ani la rând am visat să-l văd la faţa locului, anume, 
cramele de vin spumant Silvania din Șimleu Silvani- 
ei, loc întemeiat de o familie de evrei locali, care au 
început această industrie prin a săpa primii 90 de me- 
tri de subsol pentru viitoarea cramă. Desigur, alții 
i-au urmat și au dezvoltat locul pe o lungime totală 
de 3,5 km de galerii subterane. Inutil de adăugat, vi- 
nul spumant de Silvania, cel alb și rose-ul brut mi-au 
amintit de cea mai bună și fină șampanie, chiar dacă 
cuvântul de brand este interzis a se folosi pe etichete- 
le produsului. Pe această cale aș dori să le mulțumesc 
celor patru frați Dregan, proprietarii fabricii, pentru 
primirea inimoasă și călduroasă. 

De la Silvania am continuat la Muzeul Holocaus- 
tului din incinta sinagogii locale, sinagogă ce a scăpat 


Reportaj 
Sălajul primăverii 


furiei naziste și horthyste. În treacăt fie spus că, nu 
demult, în zona secuimii, Horthy Mikl6s a fost come- 
morat cu mare pompă și cu lacrimi de părere de rău. 
Într-adevăr, el n-a fost condamnat după război, însă 
a fost părtaș deplin la represiunea evreilor de origine 
maghiară din Ungaria, nordul Transilvaniei și zonele 
maghiare din Slovacia, Ucraina și Voievodina. Cu aju- 
torul indiscutabil al acestuia s-a instituit politica de 
stat în Ungaria de a-i reprima, învinui, pedepsi, batjo- 
cori, jefui și, în sfârșit, de a-i ghetoiza și transporta în 
lagărele morţii pe sutele și zecile de mii de concetăţeni 
evrei. Cine dintre guvernanţii vremii a făcut-o, cine 
a executat ordinele guvernului, cât de puţini evrei 
au scăpat din lagărele muncii forțate și din lagărele 
morţii este o chestiune de semantică. ADEVARUL, 
din păcate, sunt morții stivuiți și pregătiți pentru 
incinerare în aceste lagăre. Muzeul Holocaustului, 
îngrijit de Daniel Stejeran, cu sprijinul autorităţilor 
administrative ale Șimleului, este un lucru demn de 
laudă, un adevărat „să nu uiţi niciodată”. Desigur, 
eu nu învinui maghiarii de astăzi, născuţi după anul 
1945, tineri ce n-au participat în niciun fel la aceste 
abominabile acțiuni. Dimpotrivă, am mulți prieteni 
maghiari care simt la fel ca mine, cărora le este rușine 
de ce au comis mulți dintre înaintașii lor. 

Zalăul, un oraș mai puţin cunoscut de mine, este 
întotdeauna plin de viață și energie, ba chiar forfotă 
de oameni, mereu ocupați cu ale vieţii. Ca-ntotdeau- 
na, Zalăul ne-a primit cu braţele deschise și, prin in- 
termediul talentatului poet și om de cultură, Daniel 

Săuca, ne-a invitat să lansăm cartea fostului deținut 
de lagăr de muncă forțată dintre 1942-1945, clujea- 
nul Steinmetz Aladâr, care la reîntoarcerea din lagăr a 
scris un jurnal de 72 de pagini în limba română. Acest 
jurnal a trecut prin multe peripeții, însă a fost regăsit 
după 50 de ani și, cu ajutorul meu, a fost editat în ver- 
siune românească, Întoarcerea din iad, la Editura Limes 
din Cluj, în 2016. Anul trecut, profesorul și exegetul 
Holocaustului, Tibori Szab6 Zoltân de la UBB Cluj, 
m-a ajutat să edităm acest tulburător jurnal de lagăr 
și în limba maghiară, în traducerea lui Demeny Peter, 
apărând la prestigioasa editură clujeană Kriterion. 
Volumul intitulat în maghiară Emlekek a năci pokolbăl 
(Amintiri din iadul nazist) a apărut anul trecut în de- 
cembrie și a fost lansat la Facultatea de Științe Politi- 
ce din cadrul UBB Cluj, la 16 martie a.c. Lansarea de la 
Zalău din 17 martie a fost un eveniment în sine, atât 
prin interesul publicului român cât și maghiar, uniți 
în sala Porolissum a Centrului de Cultură și Artă al 
Județului Sălaj de același interes și aceeași curiozitate 
de a afla amănunte despre acest om deosebit, Stein- 
metz Aladâr, supraviețuitor al lagărelor de muncă și 
exterminare Mauthausen din Austria, un om cu totul 
special, care nu a căutat nici măcar o urmă de răzbu- 
nare împotriva călăilor. 

Un alt punct important al întâlnirii noastre de 
la Sala Porolissum l-a constituit întâlnirea cu poe- 
tul, traducătorul și profesorul universitar Moshe B. 
Itzhaki, care a vorbit publicului despre reîntoarcerea 
lui la limba, cultura și civilizația română și care a citit 
câteva poezii în ebraică, pe care eu le-am prezentat 


în limba română. Moshe B. Itzhaki a vorbit și despre 
demonstrațiile zecilor de mii de israelieni din această 
perioadă, întru apărarea și menținerea democraţiei, o 
democraţie care și-a câștigat deja un loc de cinste în 
lumea ţărilor libere, o democraţie care stă ca un spin 
în gâtul multora din Orientul Apropiat. Majoritatea 
poporului vrea o societate liberă și un regim demo- 
cratic, pentru care sunt gata să se jertfească la nevoie. 
Aș zice eu, cireașa de pe tort a fost vizita noastră 
la Fildu de Sus, un sat sălăjean parcă rupt de reali- 
tate și plantat undeva pe niște coline și dealuri de 
poveste și basm. Chiar și drumurile lor, deși bine 
întreținute și asfaltate, sunt înguste și nu permit 
nicio circulaţie iresponsabilă. I-am vizitat așadar pe 
Nelu și Lucia Mangău, gospodăria lor plină de atelie- 
re, scule de lucru, bivoli, porci, găini și rațe, dar mai 
ales pisici semeţe și insistente. Nelu este nu numai 
un foarte bun gospodar împreună cu Lucia, dar și 
un foarte bun cioplitor în lemn. În timpul vizitei în 
care am fost ospătați cu foarte gustoase bucate, Nelu 
ne-a demonstrat cât de ușor (pentru el) e să montezi 
o poartă sălăjeană într-o sticlă goală de 0,70 sau 1 li- 
tru. Atmosfera satului feeric și plin de viață, împre- 
ună cu biserica de lemn ridicată în anul 1726, mi-au 
amintit oarecumva de romanul englezesc Departe de 
lumea dezlănțuită (Far from the Madding Crowd) de 
Thomas Hardy. O asociere puţin deplasată, dar Fildu 
de Sus m-a întors oricum la o lume mult mai veche, 
mai simplă, mai adevărată. Sper din tot sufletul că 
România mai are astfel de nestemate vii pe coroana 
sa mioritică. 

Incă n-a căzut ultima ploaie 


Acum când degetul îmi atinge un alt deget 
ca în facerea din Geneză, 

ca-n fresca lui Michelangelo, 
semințele luminii răsar 

în spaţiul cel rece 

și o mână invizibilă 

se conturează de la sine 

și vine ploaia 

să fertilizeze pustiul 

și foile din carte 

și sunetul pământului 

se reîntorc din neant: 

încă n-a căzut ploaia cea din urmă! 


Amintire pe malul râului uitării 


Un cântec vechi se aude la radio, 

știu, amintirile sunt derutante 

și îmi deschid un drum al copilăriei 
spre o grădină pierdută, 

şi-mi ridică o stâncă 

pe înaltul dealului 

pentru a întinde pe ea 

bătăile dornice ale inimii, 

amintiri ce-mi încâlcesc picioarele 

în hățișul buruienilor spinoase, 

pe care să le netezim cu patimă 
pentru a ateriza pe ele, 

eu, cu tine, 

cu degetele încărcate de curentul primei atingeri 
ce amețește prezentul și viitorul 
viitor ascuns de paravanul divizionar 
și gustul îmbrățișării la umbra pinului 
și melodia la radio 

și miresmele îmbătătoare ale florei de pe deal 
se-ncolăcesc ținând aceste amintiri 
albind puternic degetele 

ca nu cumva să alunece în neant 

și când vom fi siliți să coborâm 

de pe deal spre râurile uitării, 

plânsul, ura și durerea 

privesc spre rotunjimile lumii 
și-nainte ca luntrașul 

să-și înalțe vâsla 


Poesis 


Moshe B. Iltzhaki 


mă aud strigând: 
ieși din țara ta! 
Lech lecha! 


Ţi-am privit ceafa 


Numai dacă-ți vei întoarce capul 
vei zări că stau în fața ta, 

sunt EU, un stâlp de sare 

sau de gheaţă 

ce a-nceput să se dizolve 

și să se scurgă 

atunci când în visele tale 

s-au reînnoit dorințele palpitante. 


Doar dacă-ţi întorceai privirea 
ai fi văzut fereastra 

pe care ţi-am lăsat-o deschisă 
atunci când lumina dispăruse, 
să vii în visele mele 
rătăcitoare pe Muntele Tabor. 


Dar ceafa-ţi e înțepenită 
şi-ţi deplângi moartea 
temându-te de soarta Femeii Lot. 


Îți las fereastra deschisă 
însă visul se va sfârși curând 


Yehudit 


Îmi voi pleca capul 

Yehudit, 

mă predau! 

E mai bine așa, zici tu 

Şi-mi lași numai bătăile inimii 
Supuse și rebele 

în trupul despărțit de cap. 


Traducere din ebraică de Paul FARKAS 


(Din volumul „Pe malurile râului Uitării” de Moshe 
B. ltzhaki, traducerea din ebraică de Paul Farkas, Po- 
ezii 1993-2021, Ed. Școala Ardeleană, Cluj-Napoca, 
2022) 

(2) Cronica literară 


Pi 


a 


plur 


Viorel MUREȘAN 


Destinul postum al lui Ștefan 
Aug. Doinaș nu a început sub 
bune auspicii. În cele două decenii 
scurse de la moartea poetului, a 
curs mai multă cerneală pe mar- 
ginea unui accident biografic din 
timpul detenţiei sale politice sub 
regim comunist, decât s-ar fi cu- 
venit să izvorască din magnifica 
lui operă. În afara câtorva lucrări 
despre Cercul Literar de la Sibiu 
și a unor sinteze de istorie lite- 
rară, care n-aveau cum să-l oco- 
lească, despre opera doinașiană 
propriu-zisă s-a scris foarte rar. 
Doar un poet, George Vulturescu, 
înzestrat și cu pană de critic, s-a 
angajat, într-un demers doctoral, 
să abordeze exegetic o operă atât 
de complexă cum este cea a auto- 
rului Alfabetului poetic, dar și al 
volumului de eseuri Poezie și modă 
poetică. Legătura între cele două 
volume care au rezultat de pe 
urma cercetării sale minuțioase 
o găsim exprimată în nota au- 
torului la cel de-al doilea tom, 
Ștefan Aug. Doinaș. Avatarurile 
primei postumități, Editura Școala 
Ardeleană, Cluj-Napoca, 2022, 
care, de altfel, constituie și su- 
biectul cronicii de faţă: „Paginile 
acestui studiu (la origine teză de 
doctorat) continuă lucrarea noas- 
tră Ștefan Aug. Doinaș «tiparele 
eterne» și poetica orizontalității, 
publicată în 2018...” 

Primul capitol, Sub semnul se- 
cundarului, acoperă trei dintre ge- 
nurile de care Doinaș s-a apropiat 
cu mai puțină siguranță decât o 
făcea în cazul poeziei sau al criticii 
literare: proza, teatrul și povesti- 
rile pentru copii. Paginile despre 
prozele lui Doinaș își propun ca 
primă ţintă „poeticitatea” lor, în 
sensul utilizat azi al conceptului, 
acela de teorie internă a literaturii. 
De-aceea, povestirile sunt descrise 


9» 


cu erudiție și cu apelarea recuren- 
tă a unor capitole fundamentale 
de estetică, istoria artelor, filozo- 
fie, ori semiotică. Apropierea de 
Pavese, Pessoa, Borges, Umberto 
Eco, dar și de proza lui Eminescu, 
s-a produs și a fost preluată de 
George Vulturescu sub nume de 
inventar, stabilind ca principa- 
le caracteristici ale narațiunilor 
doinașiene fantasticul și parabo- 
la. O altă grilă de lectură aplicată 
acestor texte derivă din concep- 
tul de „poezie-povestire”, impus 
pe piaţa ideilor literare de Cesare 
Pavese. Pentru analizarea singurei 
piese de teatru a lui Ștefan Aug. 
Doinaș, Brutus și fiii săi, autorul 
trece de la date de istorie literară 
minimale, la critica de text, an- 
corând adesea în referințe exege- 
tice exterioare. Subiectul istoric 
al piesei intră în atingere cu tra- 
gicul teatrului antic grecesc, dar 
și cu extensiile sale romantice. 
În demersul său, criticul trimite, 
nu o singură dată, la un eseu fun- 
damental în critica doinașiană, 
Tragic și demonic. Dar și la creația 
baladescă a poetului, unde găsește 
analogii cu unica încercare drama- 
tică. „Popasul lui Doinaș în «lu- 
mea poveștilor» e firesc pentru o 
natură înclinată spre «baladesc», 
ipostazieri și simulare”, concluzi- 
onează George Vulturescu în capi- 
tolul Povestirile pentru copii al mo- 
nografiei sale. El le găsește acestor 
creații o tangentă folclorică și alta 
legată de idilicul voievodal. Mai 
înțelegem că poetul nu era dispus 
să-și neglijeze aceste scrieri, chiar 
dacă marginale, în care investi- 
se responsabilitatea creatoare a 
cuiva care vrea să intre în dialog 
cu un public atât de special, cum 
sunt copiii. 

Ștefan Aug. Doinaș în istoriile 
contemporane constituie miezul și, 


GuieteSy, 


„Eul poetului este un eu 


George Vulturescu 


implicit, partea cea mai importan- 
tă a cărții. Capitolul se deschide 
cu Eugen Simion, care procedea- 
ză în paradigma statornicită, dis- 
tribuind poezia autorului studiat 
după etape de creaţie. Pe de altă 
parte, criticul își dezvoltă studiul 
ca o replică polemică la exegeze 
consacrate ale unor I. Negoițescu, 
Virgil Nemoianu sau Nicolae 
Manolescu. Totodată, ne spune 
George Vulturescu, Eugen Simion 
este singurul critic care se ocupă 
serios de Psalmii lui Doinaș. După 
cum era de așteptat, la Eugen 
Barbu, în O istorie polemică și an- 
tologică..., alături de câteva for- 
mulări fericite, autorul găsește și 
un portret „vivace”, „savuros” al 
poetului. |. Negoițescu i-a fost lui 
Doinaș primul și, poate, cel mai 
important exeget. EI l-a așezat de 
la început pe acesta în vecinătatea 
eminesciană și i-a analizat poezia 
cu aceleași concepte cu care și-a 
scris cartea, fundamentală, despre 
Eminescu. Tratându-l pe Doinaș 
în dicționarul de Scriitori români 
de sub coordonarea lui Mircea 
Zaciu, Marian Papahagi și Aurel 


Sasu, Laurenţiu Ulici îi identifică 
poetului trei calități: orgoliul for- 
mei, limpezimea gândirii în ima- 
gini și ispita parabolei, care vor fi, 
de altfel, preluate și de următorii 
cercetători. La Al. Piru, istoric li- 
terar arid, faimos pentru opaci- 
tatea sa la poezie, „Fiorul orică- 
rui vers este mutilat într-o proză 
searbădă”. Virgil Nemoianu, co- 
laborator și apropiat al poetului, 
publică prima monografie dedi- 
cată acestuia, Surâsul abundenței. 
Cunoaștere lirică și modele ideolo- 
gice la Ștefan Aug. Doinaș, apărută 
în două ediţii, în 2004 și în 2013. 
Materia cărții s-a adunat greu pe 
parcursul mai multor decenii, și 
datorită statutului de exilat al au- 
torului, dar tocmai de-aceea are 
meritul de-a observa și sonda ope- 
ra poetului în timp ce se clădea și 
se așeza în istorie. Concluzia cărții 
lui Virgil Nemoianu cade ca un ză- 
branic greu de pe ochii orbului, la 
un semn mântuitor: „Eu cred că 
Doinaș e atât de important în lupta 
sa cu limba română, în forța sa de 
zămislire și de frământare a mate- 
rialului acesteia, încât va fi aproape 
imposibil de ocolit în viitor”. 
Dintre criticii mai noi, Ștefan 
Borbely a scris despre Doinaș în 
mai multe etape. Mai întâi, în 
Dicţionarul Scriitorilor Români, 
unde, cu binecunoscuta-i sobri- 
etate academică, îl așază pe poet 
pe o platformă a umanismului 
modern, alături de T. S$. Eliot și 
Paul Valery. Apoi, ţinând pasul cu 
ritmul editorial al poetului, cri- 
ticul revine asupra subiectului, 
atât în presă, cât și în alte lucrări 
de sinteză. Comprehensiunea sa 
nu poate trece neobservată de 
George Vulturescu: „Niciun cri- 
tic nu a surprins atât de profund 
însemnătatea acelei «rupturi» a 
poemelor prin introducerea unui 
vers-pivot la mijloc: «unul privind 
spre viaţă, și unul spre moarte». 
Marin Mincu reprezintă un caz de 
critic „sui-generis”, care a urmărit 
în diacronie poezia lui Doinaș, atât 
ca exeget, cât și ca antologator, 
însoțind-o, când de mari rezerve, 
când de un entuziasm conjunctu- 


ral. La Dumitru Micu, monogra- 
fistul remarcă stilul critic greoi, 
consemnând că acesta comentează 
poezia „gâfâind în urma versului”. 
Dar tot el, în demersul exegetic, 
apelează cu succes la eseistica po- 
etului. Ovid S. Crohmălniceanu 
abordase opera poetului, în an- 
samblu, într-o monografie asupra 
Cercului Literar, care, la rândul 
ei, făcuse obiectul cercetării lui 
Vulturescu în primul volum con- 
sacrat lui Doinaș. Însoţirea critică 
asupra poeziei doinașiene de către 
Gheorghe Grigurcu, cea mai extin- 
să și consecventă de până acum, e 
descrisă cu toate sinuozitățile ei, 
unele greu de înțeles, dar cât se 
poate de reale. Autor de dicționar 
și de istorie literară, Marian Popa 
îl fixează pe Doinaș în paginile sale 
ca baladist și pamfletar, cu destulă 
pătrundere, dar nu mai ajunge și la 
etapa Psalmilor. Geo Vasile anali- 
zează un poet pe care îl admiră. 
Din nou un critic din generația 
optzecistă, loan Holban „aduce câ- 
teva noutăți de percepție dacă nu 
total radicale, cel puțin de interes 
real”. Ar fi vorba despre schim- 
barea de accent din volumele din 
preajma anului 1989 și glisarea po- 
etului spre pamflet. În alt caz, deși 
Doinaș nu face parte dintre poeţii 
„agreați” de Alex. Ștefănescu, 
acestuia îi revine meritul de a 
tranșa ruptura dintre psalmistul 
T. Arghezi și Ștefan Aug. Doinaș, 
de a legitima o poetică /.../ a au- 
tentificării lui Dumnezeu /.../ ca 
prezență absolută, inventându-l, 
dându-i nenumărate «definiții»”. 
Despre receptarea, cu evoluţie 
contradictorie, a lui Doinaș de 
către Nicolae Manolescu, George 
Vulturescu scrie cel mai mare nu- 
măr de pagini, dar și cele mai iri- 
tate, mai intrigate, mai pline de 
întrebări fără răspuns. Dăm însă 
și peste pasaje în care monograful 
devine mai conciliant: „Aici avem 
una dintre cele mai pertinente 
analize a subiectivității doinașiene 
” În cercetarea lui Mircea A. 
Diaconu, exegetul descoperă o 
consistentă preocupare critică 
pentru o poetică a măștilor, a jo- 

cului cu eurile poetizante. La fine- 
le capitolului, în care se observă 
ordonarea cronologică a materiei, 
monograful găsește în critica lui 
Ion Pop situarea cea mai adecvată 
a lui Doinaș în contextul poeziei 
neomoderniste. 

Capitolul al treilea, intitulat 
Ștefan Aug. Doinaș - un „simula- 
7”, disimulant? stă sub semnul 
unei apăsări biografice. Deși are 
aparența unui studiu de literatu- 
ră comparată, e, în fond, cu totul 
altceva. Vorbim despre descrierea 
amănunțită și aproape tragică a 
unui caz de demisie morală. Ideea 
că „eul poetului este un eu plu- 
ral”, oarecum subsidiară întregii 
cărți, devine aici filonul principal. 
Doinaș purtase la tinerețe, con- 
strâns de împrejurări, masca unui 
poet proletcultist, lon Motoarcă, 
gest pe care încearcă, proba- 
bil zadarnic, să-l justifice acum: 
„Oricând un poet de oarecare ta- 
lent poate să scrie și cronică rit- 
mată; oricând un poet abil în arta 
versificării poate să pună în ritm și 
niște lozinci. Este ceea ce am făcut 
eu atunci. Nu a fost deloc profi- 
tabil pentru mine decât într-un 
singur sens. Am avut dovada, încă 
o dovadă concretă că literatura 
care se făcea atunci în România 
nu făcea două parale”. O Addenda 
cuprinde două interviuri cu poetul 
și un discurs al acestuia, rostit la 
aniversarea vârstei de 75 de ani, 
la Satu Mare. Toate sunt restituiri 
din fondul „Poesis”. Primul inter- 
viu, luat de George Vulturescu, e 
unul cu multe răspunsuri revela- 
toare pe tema poeziei și a condiţiei 
poetului. În miezul dialogului se 
află, cum poate era de așteptat, 
livrescul. Mirela Retegan realizea- 
ză un interviu cu o paletă largă de 
întrebări, ceva mai lumești, des- 
pre senectute, despre munca fizi- 
că, despre copii, despre prietenie. 
Toate răspunsurile converg însă 
spre a reda faţa umană a poetului. 
Conferința de la Satu Mare sca- 
nează, împreună, biografie și ope- 
ră, cu accent pe anii de formare și 
relaţia cu critica literară. 


continuare pe www.caietesilvane.ro 


il) Cronica literară 


Carmen ARDELEAN 


Mariana Gorczyca, 
Rubla, locul fără umbră 


Cel mai recent roman al Marianei 
Gorczyca e conectat, prin fire mai 
mult sau mai puţin vizibile, deopo- 
trivă la anterioarele două romane 
ale autoarei și la fecunda literatură 
a totalitarismului. Cu o acțiune ce 
se desfășoară aproape de locul na- 
tal al autoarei, cu puţin timp îna- 
inte de nașterea acesteia, cartea 
„Rubla, locul fără umbră”, apărută 
în 2022, la Cluj-Napoca, Editura 
„Școala Ardeleană” configurează o 
lume distopică, un întreg angrenaj 
de resorturi ce emoționează și in- 
trigă, ce demoralizează și revoltă. 

Construită după o temeinică 
documentare, vizibilă în acurateţea 
informaţiilor istorice, dezvăluită 
în Appendix și în bogata bibliogra- 
fie prezentă la finalul romanului, 
cartea reconstituie unul dintre 
momentele dramatice ale istoriei 
noastre postbelice: deportările în 
Bărăgan. De altfel, se menţionează, 
în textul de pe coperta 3 (frag- 
ment din Appendix), subiecții care, 
potrivit autoarei, au refăcut mul- 
ticulturalitatea Banatului: 246 de 
germani, 147 de bănăţeni, 39 de 
basarabeni și bucovineni, 11 ma- 
cedoneni, 19 turci și 8 sârbi. Din- 
tre cele 18 localităţi „ridicate de la 
zero”, prozatoarea se oprește, dată 
fiind simbolistica, la Rubla, cog- 
nomen toponimic al spaţiului din 
zona Valea Călmățui, terenurile 
gostatului „Justin Georgescu”. Nu 
e întâmplătoare nici alegerea de a 
dedica bunicilor această carte, căci, 
așa cum menţionează Viorel Mari- 
neasa în Postfața cărţii, „familia 
Popescu (numele autoarei înainte 
de căsătorie) a cunoscut nedreptăți 
asemănătoare cu cele îndurate de 
exilații din Rubla și a fost nevoită 
să-și abandoneze casa și avutul”. 


În 57 de capitole e surprinsă 
drama familiilor nevoite, în preaj- 
ma Rusaliilor din 1951, să-și pă- 
răsească locuinţele afiate „pe fâșia 
de aproximativ 25 de kilometri 
de-a lungul frontierei cu lugos- 
lavia lui Tito”, de la Gruia, județul 
Mehedinţi, la Beba Veche, judeţul 
Timiș. O lecţie despre limita fragilă 
dintre dezirabil și indezirabil, des- 
pre numeroasele fețe ale umanului 
și inumanului, despre incredibila 
putere de adaptare și de remonta- 
re a omului, despre nedreptate și 
suferință e, în fond, romanul a că- 
rui valoare e dată și de strategiile 
narative inteligent alese. 

Un pluriperspectivism opor- 
tun ales se întrevede pe măsură 
ce înțelegem țesătura romanului, 
căci autoarea alege să alterneze na- 
ratorul obiectiv cu naratorii mar- 
tori sau colportori, ce constituie 
o avizată vox populi, conturând o 
imagine a unei agora autentice. În 
plus, opţiunea e ofertantă și din 
perspectiva palierelor existenţiale 
pe care romanul își propune să le 
surprindă sau a arhitecturii, asi- 
gurând o eterogenitate tipologică 
narativă atât de necesară. Astfel, 
romanul se articulează deopotri- 
vă ca „dosar de existențe”, roman 
social-politic, și ca scriere memo- 
rialistică, integrând fragmente de 
jurnale, corespondenţă, ca roman 
filosofic, ca roman de dragoste, 
dacă avem în vedere idila dintre 
învățătoare și ferventul activist de 
partid, ca roman al copilăriei sub 
semnul tragicului și, poate cel mai 
surprinzător, ca metaroman, căci 
experiențele ce constituie materia 
romanului sunt valorificate și de 
Eric Arthur Blair (numele adevă- 
rat al lui George Orwell, ales din 
rațiuni evidente) în cartea pe care 
va reuși s-o trimită peste granițe, 
familiei, pentru publicare, graţie 

Rubla, . 
locul fără umbră 


unui fericit concurs - la propriu și 
de împrejurări. De altfel, Eric e unul 
dintre cei mai vizibili raisonneuri, 
complex conturat, cu un destin ful- 
minant. Intelectual rasat, inadap- 
tat superior, lipsit de constrângeri 
sociale, Eric e prins în vârtejul eve- 
nimentelor ca un autentic „vinovat 
fără vină”, după ce glasul sângelui 
îl determinase să se așeze în Banat, 
în zona în care dușmanii poporului 
conviețuiau pașnic, până la tragica 
deportare. Treptat i se conturează 
o biografie și un portret generoase, 
din evocări și din felii de viață decu- 
pate din anii petrecuţi în Bărăgan 
și, pentru o vreme, în primărie sau 
în București, grație competenţelor 
sale. Reper intelectual, cu influență 
în comunitate, Eric va încerca să 
regleze mecanismele profund dere- 
glate ale acesteia, atunci când i se 
cere un punct de vedere sau volun- 
tar. Un întreg proces de conștiință 
va declanșa moartea neașteptată 
a unui copil și nu e singurul adult 
care va resimți acut nedreapta 
mână a morții, căci și învăţătoarea, 
exemplu de abnegaţie și profesio- 


nalism, va trăi aceeași dramă. 

Vera Tilger corespunde întoc- 
mai prototipului dascălului din 
literatura tradiționalistă, chiar 
dacă temperamentul și atitudinea, 
în relaţiile personale, îi dezvăluie 
o altă latură, specifică intrigan- 
tei feminități. Complexitatea ei 
vine tocmai din contrastul dintre 
ceea ce reprezintă pentru comu- 
nitate, adevărat factor coagulant, 
prezenţă mesianică și componenta 
dionisiacă, vizibilă în secvențele ce 
intrigă prin jocul amoros în care e 
prins și Marin Popescu, figura mult 
umanizată a activistului de partid, 
ce trăiește, la rându-i un conflict 
interior generat de lupta dintre 
aspiraţiile de carierist și iubirea in- 
tensă pentru învăţătoare. 

Interesante sunt și fragmente- 
le din jurnalul Mariei sau pasajele 
ce permit, prin stilul indirect liber, 
accesul la gânduri și trăiri. Fire me- 
ditativă, aplecată spre înțelegerea 
superioară a lumii, a oamenilor, 
Maria e ochiul feminin care fixea- 
ză, chiar de la începutul romanului, 
mecanismele pe care comuniștii 
se bazau. Pasiunea pentru litera- 
tură și scris o face să se distingă 
din peisajul figurilor ce populează 
Rubla și să o plaseze pe linia per- 
sonajelor ce problematizează și 
trăiesc acut situația în care se află: 
de „dislocaţi”, taraţi prin sigla D.O 
(domiciliu obligatoriu) de pe actul 
de identitate. 

O figură interesantă e și Pera, 
aflat la limita dintre copilărie și 
adolescenţă, ce permite, ca al trei- 
lea martor, colportor, accesul în lu- 
mea unei alte categorii de vârstă. O 
viziune ce trădează inocenţă și sen- 
sibilitate oferă băiatul ce va simți, 
asemenea lui Mihai, nedreptăţile 
vieţii, barierele pe care distanţa, 
familia, timpul sau dinamica 


existenței le pun în calea iubirii. 

Personaj straniu, cu o evoluţie ce 
plasează romanul, uneori, pe linia 
naturalismului, alteori pe linia re- 
alismului magic, Alfred Baumman 
se diferențiază în mod evident de 
toţi ceilalți deportaţi. Lipsit de ac- 
tivismul care-i marchează pe toţi 
cei ce se văd nevoiţi să ia viața de 
la zero, să-și sape întâi bordeie pen- 
tru a se adăposti, să construiască 
apoi case din lut, luptând, aseme- 
nea Anei de care-și amintesc elevii 
silitori, împotriva furiei stihiilor 
naturii, Alfred trăiește într-o lume 
ale cărei granițe sunt fragile, într-o 
lume în care e secondat de o fanto- 
matică prezență pe care abia spre 
finalul cărții și-o explică personajul 
și cititorul. E aici doar unul dintre 
nenumăratele ecouri, efecte ale pu- 
ternicei traume pe care a reprezen- 
tat-o desțelenirea. Pentru Alfred, 
Rubla e un spaţiu al încercării de a 
regăsi un echilibru interior puter- 
nic zdruncinat de imaginea tatălui 
abandonat fără voie, de moartea 
unui copil; Rubla e, de asemenea, 
un spațiu al încercării regăsirii 
de sine, iar dialogul cu Eric, un 
axis mundi masculin al satului, e 
providenţial și decisiv pentru sta- 
bilitatea emoțională și mentală a 
personajului. Magistral construit, 
Alfred e o metaforă excepţională a 
omului supt vremi. 

Marcaţi de molime ce au marcat 
veacurile și de molima comunis- 
mului, secerați din motive inde- 
pendente de voința sau parcursul 
lor, personajele care populează 
spațiul fără umbră al Bărăganului 
demonstrează incredibila putere 
de adaptare și luptă a omului, dar 
și sublimul, emoționantul spirit de 
întrajutorare (incredibilă scena în 
care un țăran dintr-un sat înveci- 
nat își riscă libertatea aducându-le 

alimente, noaptea, sau cea în care 
o familie primește bani de la ve- 
cinii rămași în Banat), susținerea 
reciprocă, necondiționată. Desti- 
nele acestora nu rămân imagini ale 
unor singularități distincte, ci sunt 
perfect armonizate în magma ro- 
manului; feliile din existenţele lor 
devin pagini monografice coeren- 
te, căci coeziunea e cuvântul cheie 
în comunitate și, contrapunctic, la 
nivel compozițional. 

Asigurând o simetrie incipit-fi- 
nal, motivul umbrei, apărut în de- 
butul ex-abrupto al romanului și în 
reflecţiile lui Baumann de la final, 
e o replică-parafrază la romanul 
care a făcut celebră Câmpia Du- 
nării. Dacă acolo timpul, răbdător 
la început, devine nerăbdător, la fi- 
nal, aici, spaţiul fără umbră, inițial, 
capătă identitate inclusiv prin um- 
bră: „Alfred observă cum crucea 
începe să facă umbră, una luuungă, 
în lumina soarelui care urca încet 
pe cer”. 

E greu de stabilit dacă schimbă- 
rile politice care le-au permis celor 
din Rubla să revină la casele lor 
au fost sau nu de bun augur, căci 
lecţia majoră a romanului e des- 
pre schimbările fundamentale din 
viață, despre imposibilitatea de a 
continua ceva ce a fost dramatic 
întrerupt, despre regretul provo- 
cat de succesiunea de părăsiri la 
care suntem condamnați, despre 
bucăţile care rămân din noi, în 
locurile și în oameni care au fost. 
E, mai presus de acestea, despre 
legăturile indisolubile dintre ge- 
notip și fenotip, dintre ce suntem 
și ce devenim, dintre noi, cei care 
acceptă, preț de un timp, că „doi 
și cu doi fac cinci”, și noi, cei care 
ar trebui să ripostăm la tot ceea ce 
îngrădește prezumția de libertate 
de gândire și acțiune. 

La marcarea unei vârste rotun- 
de, Irina Petraș le-a oferit citito- 
rilor volumul Efectul de crepuscul, 
ce conține eseuri și divagări, așa 
cum ţine să precizeze, pe copertă, 
autoarea. Scrierile au apărut mai 
întâi în revistele România Literară, 
Steaua, Tribuna, Viaţa Românească 
etc., iar mai apoi, câteva dintre ele, 
și în cuprinsul altor cărți: Literatu- 
ra română contemporană. O panora- 
mă, Moartea la purtător. Stări și cu- 
vinte, Oglinda și drumul. Prozatori 
contemporani, Vitraliul și fereastra. 
Poeți contemporani, De veghe între 
cărți, Viaţa mea de noapte, Ochii 
minții, lucru pe care l-am remarcat 
fiind un cititor fidel al criticului li- 
terar de la Cluj. 

Și acest lucru nu îl poate face 
oricine, Irina Petraș fiind printre 
puținii scriitori care-și fac ordine 
în ogradă, având o rigurozitate, 
dar și o hărnicie deosebită, toate 
cărțile ei fiind în format pdf, pe si- 
te-ul: www.irinapetras.ro. 

„Gândirea vieţii printre cărți 
este una în mișcare — conexează, 
se întoarce din drum, repetă, revi- 
ne cu nuanțe, remaniază discret în 
pas cu mereu alte lecturi. Răz-gân- 
direa ține și ea aproape. Am adău- 
gat câteva, puţine, aproape-cronici 
de câte ori a fost vorba despre cărți 
care m-au pus pe gânduri fiindcă 
au atingere cu temele mele obse- 
sive: Transilvania, românitatea 
și limba română, moartea, visul, 
locuirea, relația ficțiune-realitate, 
imaginația și gândul... Teme care 
se imbrică inevitabil. Efectul de 
crepuscul trimite la vârsta crepus- 
culară spre care mă îndrept, dar 
sugerează totodată o consecvență 
a preocupărilor mele, o încă nese- 
cată poftă de a ispiti valenţe ale cu- 
vintelor în legătura lor fremătândă 
cu enciclopedia mea personală. Așa 
am numit și cea mai nouă expoziție 
a mea de pictură”, spune, la înce- 
putul volumului, Irina Petraş. 


Proaspăt realeasă președintă a 
Uniunii Scriitorilor din România, 
Filiala Cluj, acolo unde face lucruri 
deosebite, Irina Petraș ne aduce, în 
ultimii ani, altfel de texte, trecând 
de la cronicile de întâmpinare, de 
la critică literară, la eseuri ce pun 
în discuţie soarta culturii, pornind 
de la cărţile ce de-a lungul timpului 
au contribuit la conturarea istoriei 
literare. Un puzzle de idei, dar și de 
cuvinte bine strunite, aceasta este 
cartea aniversară, structurată în 
patru părți: Lumea, Vorba, Moartea 
și Literatura/lectura. 

Despre capacitatea Irinei Petraș 
de a contura lumi, despre prelun- 
girea visului în realitate, despre 
modul în care apără lumea cultu- 
rală am scris de mai multe ori. De 
această dată remarcăm structurile 
semantice pe care Irina Petraș le 
așază în textele ei, pornind de la 
rădăcini - de la istoria în care de 
multe ori am stat cuminţi, lăsând 
loc invaziilor dinspre toate puncte- 
le cardinale, uitând să stăm drepți 
în fața lumii — continuând cu mo- 
dul în care știm să ne respectăm 
limba și cultura sedimentată în 
sute de ani. „De-a lungul istoriei, 
românismul și patriotismul au fost 
socotite îndrăzneli, meritând as- 
pre condamnări... Prinși în grandi- 
osul proiect al consolidării culturii 
române în Ardeal, românii au pa- 
riat anume pe toleranță, neglijând 
datoria de a-și apăra cuceririle”. 

Pornind de la un vers dintr-un 
cântec vechi — „Țara noastră-i țara 
noastră”, Irina Petraș continuă 
atât de frumos „Limba noastră-i 
limba noastră”, continuând cu un 
adevărat expozeu despre limba pe 
care Nichita Stănescu o numea pa- 
tria lui. „Sunt enunţuri simple și 
fundamentale. Nimic de negociat 
aici. Nu fală goală cer ele și nici nu 
pot fi motiv de rușine. Naţiona- 
litatea noastră e un dar, suntem 
români graţie limbii în care ne-am 

născut și cu care am crescut. O ca- 
litate de asumat cu demnitate, cu 
fermitate, cu răspundere”. Prelun- 
gind citatele despre limba noastră, 
ale personalităţilor noastre, Irina 
Petraș spune atât de frumos: „Lim- 
ba română este pentru scriitorul 
român patria definitivă”. Este o de- 
finiție care ar trebui să reprezinte 
pe fiecare scriitor în parte. 

Irina Petraş ia personaje din 
operele scriitorilor clasici, le pune 
în fața provocărilor actuale, con- 
statând că, de multe ori, acestea 
nu doar că se adaptează, ci se simt 
foarte bine, așa cum sunt avarul 
sau mizantropul lui Caragiale. Iri- 
na Petraș vorbește despre stările 
sufletești ale personajelor, așe- 
zându-le împreună din vremi și 
din teritorii diferite, dându-le po- 
sibilitatea de a dialoga, de a-și ex- 
pune propriul univers. „Poate că 
un ocol, măcar săptămânal, prin 
marile cărţi ale literaturii române 
ne-ar putea ajuta să ne regăsim vo- 
cea. Cuvintele potrivite au forță și 
rostul lor este să pună în mișcare”, 


spune Irina Petraș, care nu crede în 
cititorii de duminică, ci în cei care 
sunt constanți în lecturile lor. 

Așa cum am comentat din căr- 
ţile în care cuvintele etnologice 
prezintă lumea viselor, da, și din 
această carte de eseuri se pot extra- 
ge anumite subiecte care vorbesc 
despre sau descriu viața aceasta 
pornită de la rădăcinile neamului. 

Am mai dat citate precum: „Spu- 
ne-mi cum vorbești ca să-ți spun 
cine ești” sau „Nu-mi plac vorbele 
mari... nu-mi plac nici laudele de- 
șănțate”, nuanțând aici exact mo- 
dul în care trăiește Irina Petraș. 
Căci, nu-și pierde vremea în zadar 
pe la sindrofii, nu participă decât la 
evenimentele literare importante, 
nu-i place să fie lăudată excesiv și, 
mai ales, nu agreează postacii de pe 
rețelele de socializare unde primesc 
mulțime de like-uri, însă scrierea 
lor lipseşte cu desăvârșire, se cred 
mari scriitori așteptând, în urma 
laudelor, consemnări în revistele [i- 
terare. Într-un interviu, Irina Petraș 


îmi declara că nu-și pierde timpul 
cu cărțile proaste și nici măcar nu 
scrie despre ele, pentru că scrisul 
rămâne, iar dacă nu sunt mențio- 
nate, vor trece ca vântul, fiind igno- 
rate atât de critica literară, cât și de 
cititori. Irina Petraș își exploatează 
din plin rațiunea, ochii minţii și cu- 
getarea, despre care are adevărate 
expozeuri. 

Recunosc că în lumea aceasta 
pestriță a scrisului, în care mulți 
dintre noi devenim rigizi, scorțoși, 
mă bucur de enunțuri precum: „îmi 
plac multe cărți apărute în ultima 
vreme, care anulează cu succes pre- 
judecata că o culegere de cronici și 
studii nu e o carte serioasă”. La fel 
ca Irina Petraș, și eu cred că în cro- 
nicile literare, „contactul cu opera 
e viu, proaspăt, verdictele elegant 
îndoite avansând ipoteze, nuan- 
țţând puncte de plecare pentru po- 
sibile polemici”, cărțile cu cronici 
de întâmpinare având „valoare ma- 
ximă pentru climatul vieţii noastre 
literare”. Irina Petraș avansează 

mai departe, spunând că s-ar pu- 
tea contura, prin intermediul unei 
echipe de „meseriași”, o istorie a 
literaturii române „cu prelungiri 
nesfârșite”, istoria-tezaur a litera- 
turii române, pereche a dicționaru- 
lui-tezaur al limbii române. 

Despre eseurile Irinei Petraș, 
Răzvan Voncu spune că sunt sin- 
gulare, autoarea reușind „o carte 
fără seamăn în critica noastră de 
azi”. De meditat și de pus mâna pe 
această carte, care vă va îmbogăți 
sufletul și vă va ajuta să vă lărgiți 
orizontul cultural. 

Despre întâlnirile cu Irina Petraș, 
care de fiecare dată sunt o sărbă- 
toare, despre proiectele Uniunii 
Scriitorilor, pornite din Capitala 
Transilvaniei, se pot scrie nenu- 
mărate pagini, dar spaţiul limitat 
la câteva mii de semne într-o re- 
vistă ne face să spunem, precum 
în renumita emisiune a Televiziu- 
nii Române, Teleenciclopedia: Vă 
așteptăm alături de noi și în ediţiile 
(cărțile) următoare. 


EFinitudine si cărămidă 


Alexandru JURCAN 


Irina Petraş a tradus romanul Animal pe moarte de 
Philip Roth (Biblioteca Apostrof, Cluj-Napoca, 2001). 
Oare de ce mi s-a părut absolut normal ca Irina să fie 
atrasă de acest titlu? Pentru că ea a scris Știința morții, 
Moartea la purtător... Se leagă, nu? 

În romanul lui Roth, profesorul David are 62 de 
ani, iar studenta Consuela are 24. El are revelaţia unei 
atracţii fără precedent, în care sexul dictează, însă 
conștiința diferenței de vârstă, aliată cu spaima trece- 
rii, naște o gelozie teribilă, dar și teama de a o pierde pe 
ea, fata exactă și misterioasă, cu „desuuri aproape por- 
nografice”. Irina Petraș reușește o traducere coerentă, 
fără vreo inhibiție de limbaj, în fraze viabile. Romanul 
e scris la persoana întâi, așadar filmul din 2008, inspi- 
rat din această carte (Elegy), are de construit dialoguri, 
care — iată — se dovedesc inteligente. Isabel Coixet face 
un film credibil, empatic, lucrând cu actori de marcă: 
Ben Kingsley (Gandhi, Lista lui Schindler etc.), Penelope 
Cruz, Dennis Hopper, Peter Sarsgaard. O contribuţie 
totală la valoarea artistică o are muzica (pian și ope- 
ră), care de-dramatizează subtil alunecarea spre tragic. 
Dezabuzatul David își descoperă valenţe sufletești ne- 


bănuite, angoase cleioase, chiar „violenţa viitorului ei 
nelimitat opusă limitatului tău viitor”. Bătrâneţe, des- 
trămare, gelozie, neputința de a se mai ordona... Nu 
cumva sexul e „răzbunare împotriva morţii”? lubirea te 
întregește? „lubirea te fracturează”, iar a-ți părăsi liber- 
tatea de bună voie, „asta e definiția ridicolului”. 

Sfârșitul cărții nu e previzibil. Ea nu va fugi la alții 
mai tineri (asta e teama lui). Viaţa are și alte surprize. 
Filmul amplifică finalul atât de rațional sugerat de scri- 
itor, încât apare riscul unei ușoare edulcorări. Noroc cu 
cei doi mari actori, care înlătură orice sentimentalism 
de duzină. În noaptea Anului Nou cele două personaje 
asistă la o „erupție internațională a superficialului”. Nu 
divulg angoasa lor, cărămida existenţială flămândă și 
umilitoare (de ce se zice că îţi cade o cărămidă pe cap 
și nu altceva?!). Dar mă întorc la cartea Irinei Petraș — 
Moartea la purtător — și-mi dau seama că vertijul televi- 
zat al sărbătorii din roman nu e altceva decât „ocultarea 
finitudinii”. David din cartea lui Roth ne stârnește cu 
întrebări, ezitări, fără a da răspunsuri. Filmul încearcă 
o oarecare corecție, în sensul sublinierii cu iz de verdict, 
ceea ce nu aduce vreun beneficiu artistic. 

În vremurile noastre perfide, 
când alergăm cu toţii după ziua 
de mâine, ne digitalizăm gânduri- 
le și ne importăm starea de bine, 
oare mai avem nevoie de Poezie? 
Mai este necesar lirismul, într-o 
lume, prin excelență, pragmatică? 
Veacul acesta, anost și bântuit de 
inteligenţe artificiale, mai poate fi 
cucerit cu penița (sau tastatura) 
Poetului?... 

Sunt întrebări ce s-au strecu- 
rat printre existențiale neliniști 
răzlețe, după lectura cărții de po- 
ezie Dinspre nadir spre zenit (Edi- 
tura Limes, Florești — Cluj, 2022), 
o carte semnată de Antonia Bodea. 
Absolventă a Facultăţii de Lite- 
re din Cluj-Napoca, autoarea a 
debutat cu placheta Bunavestire 
(2007) și a publicat, în diferite re- 
viste literare („Steaua”, „Tribuna”, 
„Poesis”), eseuri, recenzii, studii 
critice pe care le-a adunat în vo- 
lumele Fulgurații (2012), Printre 
file (2016), Gravuri pe obrazul cli- 
pei (2016), Constelații sub cifru 
(2020), Neliniști genuine (2022). 
Prin urmare, avem de-a face cu o 
poetă care probează deopotrivă 
vocaţia eseistului și a recenzentu- 
lui literar. 

Recentul volum de versuri 
este unul substanţial și extrem de 
eterogen. Într-o primă secțiune, 
Antonia Bodea simte nevoia revi- 
zuirii poemelor din Bunavestire. 
Majoritatea creaţiilor sunt scrise 
„în dulcele stil clasic”, remarcân- 
du-se prin simplitatea și limpezi- 
mea lor. Uneori, ele beneficiază 
de sonorități catifelate grație pa- 
ralelismului sintactic și mizează, 
adesea, pe aliterații memorabile: 
„Risipit prin ierbi și frunze/ Își 
șoptește vântul versul” (Cosmică). 
Alteori, o melancolie senină învă- 
luie incantaţiile diafane, atinse de 


Geometrii lirice 


reverberații nostalgice ale „trecu- 
tului viu”, parcă menite să resus- 
citeze peisajul naturist sau univer- 
sul floral: „Clipe de irizări în alb și 
vioriu/ es arabescuri în palmele 
vremii,/ Drapate în fald de verde 
azuriu/ Numără în stei din stânci 
milenii” (Altar). Pierdută printre 
ruinele amintirilor, poeta vrea să-i 
smulgă Timpului clipa faustiană 
(acea clipă rarisimă, demnă de a fi 
imortalizată), iar dorința aceasta 
arzătoare o întâlnim în numeroa- 
se sintagme, precum „clipa dăruită 
zenitului”, „unicitatea clipei”, „cli- 
pa-nfrigurată” ș.a. Un lucru e cert: 
poezia Antoniei Bodea are un filon 
tradiționalist pe care îl dezvăluie 
izul ei religios, cultul strămoșilor 
și, mai ales, casa bunicilor. 

A doua secțiune a volumului 
este un adevărat mozaic liric, de- 
rutant și copleșitor, pentru că el 
cuprinde meditații, pasteluri (in- 
telectualizate), poezii patriotice, 
poezii ocazionale, epigrame. E 
greu de găsit o unitate, într-o ase- 
menea varietate a speciilor literare 
și, îndeosebi, a registrelor stilisti- 
ce. Și totuși, firul Ariadnei, care ne 
salvează din labirintul poetic, este 
însuși titlul de sorginte barbiană: 
Dinspre nadir spre zenit. Noile po- 
eme se caracterizează prin nota 
lor de modernitate, chiar dacă alu- 
ra tradiționalistă nu e întru totul 
abandonată. O astfel de moder- 
nitate ne amintește de etapa par- 
nasiană, prima etapă a creaţiei lui 
Ion Barbu. Câteva indicii, în acest 
sens, sunt zeii din mitologia grea- 
că, Olimpul, peisajele mineralizate 
și, nu în ultimul rând, predilecția 
pentru geometrizarea expresiei ar- 
tistice. Atent construite și cizelate, 
cu o migală de artizan, versurile 
elogiază „paradisul matematicii” 
ori Lecţia de geometrie: „Puncte, 


| dinspre RADEI 
| spre 


| 


linii, unghiuri, plane/ Îmbinate: 
spațiu, timp/ Lecţia de geometrie/ 
O ţin zeii în Olimp”. 

Dincolo de jocul oglinzii ce se 
constituie într-o dramatică în- 
cercare de autocunoaștere, jocul 
„de-a viața” învăluie asprul va- 
carm al străzii, reaprinde credința 
în „cântecul încăpător” al Poeziei, 
iar marea și cerul devin reflexii ale 
nadirului și ale zenitului: „Necon- 
tenit sporovăiește marea/ Când se 
întinde la taifas cu cerul;/ De când 
se știu împărtășesc mirarea/ Că 
nimeni nu le-a dezlegat misterul” 
(De-a viața). 

Îngemănând poeme vechi și 
noi, rând pe rând, risipite în volute 
stilistice, Antonia Bodea își orches- 
trează sentimentele și emoţiile, 
pentru a le geometriza, apoi, prin- 
tr-o fină tăietură a versului, în 
drumul lor spre Parnas. Astfel, ea 
face dovada harului său poetic, in- 
confundabil și polimorf, dar care 
trebuie supravegheat și ferit de in- 
vazia diversității... 


Gheorghe MOGA 


O categorie aparte a interjecţiilor o formează 
onomatopeele numite și cuvinte imitative: „când 
sunetele din care e compus un cuvânt încearcă, în 
mod evident să se adapteze ideii cuprinse în cuvân- 
tul respectiv, vorbim în asemenea cazuri despre 
onomatopee” (Sextil Pușcariu, Limba română, 
vol. I, pp. 96-97). Structura fonetică a acestora este 
una foarte diversă, începând cu succesiuni sono- 
re greu de redat grafic (bzzz!) și terminând cu cele 
formate prin compunere rimată (trosc-pleosc) sau 
prin reduplicare (cu-cu!, ha, ha, ha). Aceste cuvinte 
imitative redau prin sunete o impresie acustică; pen- 
tru români mac-mac reproduce „exact” sunetele pro- 
duse de o rață gălăgioasă, francezul nu se îndoiește 
că aceeași pasăre „face” coin-coin; iar, după ce trece 
Canalul Mânecii, își face simțită prezența altfel: qu- 
ack-quack. Același Sextil Pușcariu indică direcţiile de 
interes pentru lingviștii care studiază onomatopeea: 
„ea este singurul izvor fertil de creaţie cu tulpină 
nouă, cu mijloace proprii (și nu prin împrumut din 
altă limbă), și este un mijloc foarte des întrebuințat 
în graiul familiar și popular spre a da vorbirii o mai 
mare plasticitate, un colorit stilistic (ș.a.)”. 

Referitor la productivitatea lexicală (unul din cri- 
teriile de admitere a cuvintelor în fondul principal 
lexical) a formațiunilor onomatopeice vom reţine câ- 
teva afirmaţii din studiul lui Mihai Dinu, Personalita- 
tea limbii române, apărut în 1996 la Editura Cartea Ro- 
mânească. Astfel, dintre cei aproape 200 de termeni 
de origine onomatopeică, cele mai multe derivate 
(23) le are pic, fapt ce pledează pentru marea sa ve- 
chime. Dintre cele opt derivate ale onomatopeei bâz, 
câteva sunt polisemantice și sunt relativ frecvente în 
vorbire. Mai întâi să amintim substantivul bâză care, 
regional, are sensul de „albină” (în Banat) și, în alte 
părți, cel de „muscă”, referindu-se la „streche” „S-a 
închegat astfel expresia A dat bâza în el, „neastâmpă- 
rat, pornit”. De asemenea, substantivul denumește 
„un joc de copii în care partenerii, la atingerea celui 
care se pune «bâză», strigă «bâzz!»”. Verbul a bâzâi 
„a produce sunete caracteristice muștelor, albinelor” 
a dezvoltat următoarele sensuri secundare/figurate, 
înregistrate de dicționare: „a ţine isonul la o cânta- 
re” (Duminicile bâzâiam în strană..., lon Creangă), 
„a sufla” (Un vânt subţire bâzâia de către amiază, 
împuținând bălțile și zbicind glodurile..., Mihail 
Sadoveanu), „a cârti”, „a bombăni” (Astă gloată..., 
bâzâește și vuește, ca albinele în roiu..., C. Negruzzi). 


Cuvinte (ERĂ 
Bâzâit ca de albine” 


Prin sensul „a agasa, a irita”, a bâzâi devine sinonim 
cu a bombăni, a bodogăni, alte verbe formate de la 
onomatopee. Dar niciunul dintre derivatele amintite 
mai sus nu a ajuns atât de cunoscut precum substan- 
tivul neutru bâzâit, folosit de Eminescu în ultima 
parte a poemului Călin (file din poveste). Cât timp a 
figurat în cuprinsul manualelor de limba și literatura 
română, textul eminescian oferea profesorului ma- 
terial ilustrativ pentru descoperirea și înțelegerea 
multiplelor noţiuni de teorie literară, începând cu 
devenirea textului și terminând, să zicem, cu litota 
(Arde-n candel-o lumină cât un sâmbure de mac). Ne- 
dumerirea și mirarea din versul „Dar ce zgomot se 
aude? Bâzâit ca de albine?” se risipesc pe măsură ce 
„curge” alaiul participanţilor la nunta gâzelor. Într-un 
eseu din volumul „Camera cu insomnii” (Editura Ca- 
iete Silvane, Zalău, 2021), în care se apleacă asupra 
unor pagini eminesciene „consacrate așa-ziselor «Ssu- 
biecte mici», ţinând de copilărie”, când comentează 
versurile din finalul poemului, Viorel Mureșan avan- 
sează ideea cuceritoare că „spectacolul nupţial al mi- 
cilor vietăți din final este «regizat» de copilul care a 
fost păgubit de mirajul jocului cu alții de seama lui” 
(p. 114). 

Când Sextil Pușcariu se referea la „coloritul sti- 
listic” ce se poate realiza prin apelul la această ca- 
tegorie de cuvinte avea în vedere graiul familiar și 
popular. Am putea adăuga și faptul că onomatope- 
ele, interjecţiile, exclamațţiile, prin care se exprimă 
afectivitatea, sunt o marcă a oralităţii stilistice (la 
Ion Creangă, bunăoară). 

Într-o însemnare din 7 iunie 1959, Lucian Blaga 
notează: „În grădina unde din câteva feluri de liniști 
mi-am clădit sihăstria... Verdele a ajuns la limita su- 
perioară a saturaţiei, în vremea aburoasă, caldă și 
grasă. Natura are aici în adevăr oroare de gol. Nici un 
locșor neluat în stăpânire. Ce a mai rămas din spațiu 
e ocupat de sunet. Cântec de greier, susur de lăcus- 
te, glasuri de pițigoi, de stârci. Cuiburi prin pomi, 
din care până la urechea mea încă vine un gângurit 
și un țiuit fericit de pui de abia ieșit din găoace... 
Ce murmur al vieţii!”. Am subliniat nu numai deri- 
vatele formate în românește, ci și două substantive 
latinești care, prin sensuri și complexul fonic, sunt 
„simţite” ca având origine onomatopeică: susurrus,-i 
înseamnă „susur, zumzet, murmur”, ca și sinonimul 
său murmur, -uris: strepit murmure apium campus 
„câmpul vuiește de zumzetul albinelor” (Vergilius). 


GuieteSy, 


Is) Recenzii 


Gela ENEA 


Cuvântul cod are semnificații 
multiple, începând de la deja arhicu- 
noscutul cod de bare, până la codul 
genetic, iar în cazul unui volum de 
versuri, acest cuvânt a devenit, iată, 
și cod al morții. 

Marilena B. Matei, poeta care îi 
configurează morții un anumit cod, 
publică în anul 2022, la Editura 
Colorama din Cluj-Napoca, volumul 
de versuri „Moartea are cod QR”. 

Deși mai citisem poeme ale 
Marilenei, de pe „Cercul literar de 
la Cluj”, abia lectura volumului mai 
sus amintit mi-a revelat o autoare 
cu viziune și cu un imaginar poetic 
proaspăt, din care nu lipsește mesa- 
jul percutant. 

Marilena B. Matei nu este la pri- 
mul volum, se întrevede rigoarea, 
căutarea expresiei celei mai potrivi- 
te ideii sugerate, discursul său este 
unul închegat și convingător, ceea 
ce denotă experiența scrisului. 

Dintr-o mărturisire a autoarei 
aflăm că, de fapt, compune texte 
încă din adolescență, când frecven- 
ta diferite cenacluri. 

Volumul „Moartea are cod QR”, 
cu o reproducere pe coperta | a unei 
picturi semnate de Stewart Davison, 
cu titlul „Masquerade”, conţine 
poeme în linia unui modernism 
moderat, subsumabile supratemei 
timpului. 

Nu lipsesc nici poeziile-mani- 
fest, în care poeta simte nevoia unei 
confesiuni în legătură cu arta sa și 
conexiunea acesteia cu publicul ci- 
titor. 

Incipitul volumului are o 
dedicație făcută familiei, urmată de 
un motto, un fragment din „Stare 
de asediu” de Dinu Flămând, refe- 
ritor la impactul poeziei asupra lu- 
mii. 

Primul text, cu un titlu din limba 
spaniolă, care este familiară poetei, 
prin faptul că Spania i-a devenit pa- 


Să ai abilitatea 
de a descoperi orice cod 


trie de adopţie, se numește Appasssi- 
onato, din care citez: „am totuși pu- 
terea să găsesc în tot/ oaza de vis de 
la hotarul lumii”. 

Nu știu dacă chiar o găsește, dar 
visul, înțeles ca aspirație, pare să fie 
firul roșu ce străbate discursul liric 
al poetei Marilena B. Matei, mai ales 
că, ne asigură ea, „visurile nu pot fi 
executate de un pistol cu apă”. 

Trecerea ființei prin metamorfo- 
ze, deseori cu final apocaliptic, nu-i 
e străină nici Marilenei B. Matei, ea 
asumându-și previzibila moarte, 
într-o imagine deosebit de sugesti- 
vă: „ieri eram graffiti proaspăt/ pe 
picior de pod/ azi aștept cumplita 
năruire” (Cumplita năruire). 

O percepţie a tumultului 
existenţial, pretextul poemului Pat, 
ca un joc fără miză, așa cum se-ntâm- 
plă adesea, cu amânarea continuă 
a victoriei, este ceea ce transmite 
confesiunea autoarei, efectul fiind 
produs pentru că: „haite cu istorie 
lungă/ și căpetenii puse la adăpost/ 
își dispută micul teren/ încep cu sa- 
crificii minore/ amenințări/ strate- 
gii palpitante/ pierderi de ambele 
părți”. 

În Umbra fără formă poeta este 
convinsă că păsările nu zboară ni- 
ciodată înapoi, deși, în realitate 
se-ntâmplă, mai ales dacă au un cuib 
la care să revină, în poezia Marilenei 
B. Matei ele au însă alte busole, alte 
repere, însăși poeta are unele dile- 
me: „cum să zbor din mine în mine/ 
fără să cad vreodată/ pe umbra fără 
formă/ a universului”. 

Cu durerea că o „mușcă viața/ 
ca un câine/ rău”, poeta își parcur- 
ge drumul la pas, sub protecţia sau 
povara anonimatului, se ține depar- 
te de festivism, sărbătorile sunt în- 
lăuntrul său, dacă și când sunt: „nu 
cinez cu trandafiri și vin pe masă” 
(Drumuri fluide). 

O altă imagine metaforică a dure- 


rii transpare din versurile poemului 
Răbufnire, al cărui final este adia- 
cent temei: „lacrimile nu se numă- 
ră/ nu se măsoară/ nu se odihnesc 
duminica”. 

Cred că premoniția poetei este 
doar pe jumătate realizabilă, în sen- 
sul că poezia ar trebui, cel puţin, nu 
să rănească, ci să vindece, dar oricum 
s-ar întâmpla, ea nu va rămâne nici- 
odată un obiect abandonat pe plaja 
largă și fierbinte a Cuvântului scris, 
deși Marilena B. Matei este convin- 
să de contrariu: „versurile mele/ nu 
vor răni pe nimeni/ poate chiar vor 
rămiîne/ ca niște șezlonguri/ sub 
umbrele/ abandonate pe plajă”. 

Întrevăd și o vagă resemnare, 
consecință a dezrădăcinării, în ver- 
suri simple, dar sincere: „uneori în- 
trebările de acasă/ au răspunsuri în 
alte părți” (De la zero). 

Cel mai puternic poem al volu- 
mului, simţit și redat asemenea unui 
scrâșnet, este cel care poartă și un ti- 
tlu pe măsură, Pedepsitul meu nume, 
din care citez prima parte: „fără ne- 
buni ca mine/ ospiciul destinului 


n-ar exista/ am nevoie să cred în 
ceva/ în orice/ doar să umplu golul 
alb/ sau rece al indignării/ mă regă- 
sesc în alt botez/ cu picioare de ieșit 
şi de ajuns/ dar nu de întoarcere”. 

Sentimentul oprobriului public 
îi face rău autoarei, dar nu-i oprește 
parcursul: „toate degetele vinovăţiei/ 
mă arată pe mine/ de cînd mi-am 
scos pe tarabă curajul”. 

Inovaţii lingvistice, conversiuni 


Fără îndoială, Vasile Spiridon 
este unul dintre cei mai prolifici 
cronicari literari ai momentului, 
articolele sale putând fi citite săp- 
tămânal în cele mai prestigioase 
publicaţii din țară. În 2020, la Edi- 
tura Eikon din București, a apărut 
volumul Hexagonale, ce reflec- 
tă foarte bine mirajul exercitat de 
marea cultură franceză asupra cu- 
noscutului profesor universitar și 
critic literar român. Lucrarea bene- 
ficiază de o Pre-cuvântare semnată 
de Constantin Dram, dar și de o 
Postfaţă aparținând lui Adrian 
G. Romila. Investigația este struc- 
turată pe patru capitole ample. Pri- 
ma secțiune urmărește Francezii 
din Hexagon, Vasile Spiridon oprin- 
du-se la câteva nume de referință. 
Mai întâi este comentată opera 
trubadurilor și iubirea curtenească, 
după care sunt trecuţi în revistă o 
serie de autori, precum: Paul Clau- 
del, Cyrano de Bergerac, Guillaume 
Apollinaire, Roland Barthes, Rainer 
Maria Rilke și Albert Camus. Este 
firesc ca un critic literar de talia lui 
Roland Barthes să reţină atenţia 
eseistului român. Centenarul 
nașterii autorului Discursului îndră- 
gostit devine pentru Vasile Spiridon 
un excelent pretext pentru a-i ex- 
plicita metoda de lucru pornind de 
la primul curs predat de reputatul 
exeget la College de France în 1977. 
Poate surprinde în această înșirare 
prezența poetului austriac Rainer 


ale unor părți de vorbire ca și tehni- 
că a resemantizării cuvintelor faci- 
litează poetei conturarea mesajului 
dorit. Un exemplu ar fi acesta: „voi 
fi o ieri în gloria ta sărată/ enigmă a 
umbrei”. 

Poezia Autorule conţine, încă din 
titlu, un monolog adresat, sub sem- 
nul relației cititor-autor, cel care este 
chemat la raport, fiind autorul, căci 
el îi ia din timpul existenţial celui ce-l 


x Fascinaţia 

Gheorghe GLODEANU 


Maria Rilke. Opţiunea exegetului 
se explică prin intenţia autorului 
Elegiilor duineze de a elabora o mo- 
nografie în limba germană despre 
marele sculptor francez Auguste 
Rodin. Pretextul meditaţiilor este 
oferit de publicarea în 2018 a volu- 
mului Correspondance, ce reunește 
schimbul epistolar dintre cei doi 
mari oameni de cultură în perioada 
1902-1923. 

Publicarea unei noi ediţii a ro- 
manului Ciuma de Albert Camus 
la 60 de ani de la dispariţia cu- 
noscutului prozator și filozof 
existențialist devine pentru cro- 
nicarul literar un excelent pri- 
lej de a vorbi despre virtuțile și 
servituțile lecturii azi. O lectură 
care, așa cum preciza deja George 
Barițiu, poate fi „procopsitoare” 
și/sau „desfătătoare”. Recenta 
pandemie prin care a trecut lu- 
mea îl determină pe profesorul 
băcăuan să vorbească despre ac- 
tualitatea și semnificațiile acestui 
reușit roman-parabolă. De fiecare 
dată, Vasile Spiridon reușește să 
aducă o serie de informaţii inedite 
privind viețile și operele autorilor 
investigați. 

Cea de a doua mare secţiune a 
cărții se intitulează Francezi faţă în 
față cu Hexagonul. De data aceasta, 
exegetul mută atenția de pe cărți, 
pe ideologie. El reconstituie clima- 
tul zbuciumat al unei epoci și insis- 
tă pe semnificaţiile pe care le-a avut 


Recenzii 


citește, de aceea, autorul este invitat 
să treacă în ipostaza de cititor: „vino 
și trăiește tu viața mea/ prinsă în co- 
duri QR/ de la naștere pînă la moar- 
te/ şi vom fi chit”. 

Volumul Marilenei B. Matei 
„Moartea are cod QR” merită să-i 
acordăm din timpul nostru de citi- 
tori, tocmai pentru că viața are atâ- 
tea coduri pe care e posibil să le dez- 
legăm și cu ajutorul Poeziei. 


Vasile Spiridon 


EVACCINAI E 
H ! XAGU Pa i A 


în istoria agitată a Franţei „lunati- 
cul an 1968”. 

Un capitol aparte se ocupă de 
Spațiile expoziționale hexagonale. 
Vasile Spiridon transcrie aici pro- 
priile sale impresii legate de viața 
artistică pariziană, pe care a cunos- 
cut-o peviu. Pagini interesante sunt 
dedicate expoziției Dada, desenelor 
lui Leonardo Da Vinci, caricaturilor 
lui Victor Hugo etc. 

Intitulată Români în Hexagon, 
de mare interes se dovedește ulti- 
ma secțiune a cărții, în care Vasile 
Spiridon se ocupă de câțiva dintre 
scriitorii români care și-au legat 
viața și opera de spațiul cultural 
francez. Este vorba despre Tristan 
Tzara, Paul Goma, Basil Munteanu, 
Virgil lerunca, Isidore Isou și Livius 
Ciocârlie. Desigur, numărul lor este 
infinit mai mare, autorul recurgând 
la o selecţie foarte riguroasă. 

Volumul Hexagonale reflectă 
într-o manieră veridică influența 
deosebită pe care continuă să o 
exercite asupra intelectualilor ro- 
mâni o cultură majoră precum cea 
franceză. 


Gelu DRAGOȘ 


Cu reverențe semnalăm apariția 
volumului de poezii „Reverenţe 
rimate”, Editura Caiete Silvane, 
Zalău, 2022, a poetului Cornel D. 
Lar. Cartea îmi este atât de dragă 
întrucât dedicaţia este semnată 
atât de autor, dar și de către ne- 
potul bunului meu prieten Cor- 
nel Gheorghe Cosmuţa - Cristian 
Emanuel Cosmuţa, cetățean eu- 
ropean (trăitor în Italia și Româ- 
nia, după pofta inimii). 

Demersul literar îl explică 
chiar autorul: „Nu știu să citesc 
printre cuvinte, dar îmi place să 
cred că simt magia lor. Scriu cel 
mai adesea sentimental, însă mă 
declar pragmatic în acțiuni. E un 
oarecare paradox aici. Dar timpul 
îngemănează cele două stări: sen- 
timentalul din suflet cu matema- 
tica din profesie”. 

În primul poem al volumului, 
Mă semnez, aflăm că autorul este 
„...nimic/ lar pentru unii nici mă- 
car atât./ Supus unei sentințe de 
calic,/ Și-n lume nerecunoscut// 
Pentru unii-s un exemplu bun,/ 
Și din greșeala mea învaţă./ lar 
pentru alții sunt nebun,/ Ce doar 
patetic se revarsă”. După cum 
bine observați, Cornel D. Lar 
scrie cu o lejeritate debordantă, 
rima și ritmul fiind la purtător, 
cu toate că a lucrat în domeniul 
finanțelor și a fost și primar al 
localității Ileanda, Sălaj. 

Parcurgând întregul volum 
„Reverenţe rimate”, multe poezii 
îmi amintesc de marele poet lon 
Pillat, atât prin temele abordate, 
cât și prin structura lor. De ase- 
menea, viziunea edenică asupra 
naturii, simplitatea limbajului 
poetic, lirismul și emotivitatea 
care sporesc valoarea poeziilor te 
fac să nu lași cartea din mână, să 
citești toate poeziile ei. 


Tema morții o găsim în mai 
multe poezii, dar poetul este 
conștient că nu poate scăpa și ac- 
ceptă cu seninătate până la urmă 
acest firesc al vieţii omului pe 
pământ: „Mă izgonesc definitiv 
în ignoranță,/ Te-oi mai iubi și-n 
ultimă instanţă,/ Când clopote 
vor bate vestea iminentă,/ A îm- 
preunării mele cu veșnicia per- 
manentă” (Rătăcire) sau: „Nu cer 
nimic acestei vieţi,/ Sortită mi-e 
demult o altă,/ Voi credeți astăzi 
tot ce vreţi,/ Și bucuros mă duc la 
braţ cu soarta” (Fericitul trist) ori: 
„Să nu faci umbră de ești om,/ Pe 
unde calci să crească flori,/ Alege 
să fii roadele din pom, / Și nu-ți 
fă pe pământ comori” (Să n-aibă 
moartea ultimul cuvânt). 

O altă temă abordată de poe- 
tul Cornel Dorel Lar este iubirea, 
care are mai multe fațete: iubirea 
carnală, iubirea de cei dragi, iubi- 
rea de România și istoria ei, iubi- 
rea de glia strămoșească. În acest 
ultim sens vă propun poezia Glod 
- Sarmisegetuza mea": „A fost o 
vreme când cosmosu-mi era,/ Un 
sat bătrân pe malul unei ape line,/ 
Un loc de vis rămas și-acum în 
inima,/ Ce plânge după tine.// La 
vest cu Someșul cel falnic curgă- 
tor,/ Păduri în cele patru puncte 
cardinale,/ La nord e Dealul Tocii 
de care îmi e dor,/ La est Imașul 
pentru animale.// Avea de toate 
satul unde prima dată,/ Deschis-am 
ochii și primul pas făcut,/ Am 
plâns, am râs și am iubit o fată,/ 
Încă vrăjit şi-acum de primul ei 
sărut.// Cu iarba moale sub tăl- 
pile desculțe,/ Șesuri cu grâne, 
livezi pe deal cu rod,/ O școală 
cu profesori în stare să te-nalțe,/ 
Cetate fără seamăn cu numele de 
Glod.// Un sat cu oameni vred- 
nici ca niciunde, / Și cu credință 
strămoșească bisericii din sat,/ 


Gita 


Reverenţe rimate 


Din arșițele verilor înțelepciuni 
profunde,/ Din toate cele bune 
Dumnezeu ne-a dat.// Îi simt 
și-acum mirosul de uliți locuite,/ 
De toți cei dragi în inimă rămași 
pe veci,/ Pe-atunci nu erau case- 
le de oameni părăsite,/ Nu erau 
fântânile și valea și izvorul mare, 
seci.// Sunt moșii și strămoșii în 
Sfântul tău pământ,/ Mi-ai fost 
şi-mi ești istoria copilăriei mele,/ 
În lume azi te port cu dor şi drag 
în gând,/ Prin tine încă mama 
își mai lasă urmele.// Precum 
odinioară pentru sfânta Dacia a 
fost,/ Cetate capitală nepreţuita 
Sarmisegetuza,/ Eşti totul pen- 
tru mine, al vieții rost,/ Tu, Glod, 
ești Sarmisegetuza mea”. Un 
imn, un elogiu mai profund nu 
am auzit decât la marele poves- 
titor lon Creangă, în „Amintiri 
din copilărie” despre Humulești. 
Din păcate, autorul are dreptate, 
Glodul, cel cu profesori eminenți, 
cu elevi deveniți personalități 
de nivel internațional, a început 


să fie părăsit, să devină sumbru 
prin lipsa glasurilor de copii și a 
tinerilor. Sunt case goale sau ocu- 
pate, vremelnic de alţii, nefericiți 
ai vremurilor pe care le trăim. 
Cornel Dorel Lar încheie volu- 
mul cu poezia Celor ce mă critică, 
și iarăși gândul mă duce la altci- 
neva din Literatura română, dar 
și universală - poetul naţional 


Două noi cărţi de 
Viorel Mureșan 
la Editura 
„Caiete Silvane” 


La Editura „Caiete Silvane”, cu 
sprijinul Consiliului Judeţean Sălaj 
și al Centrului de Cultură și Artă al 
Judeţului Sălaj, au apărut două noi 
cărți semnate de Viorel Mureșan: 
„Monede în aer” (poezie) și „Poarta 
de fildeș” (critică literară). Ambele 
volume au fost lansate în 31 mar- 
tie 2023, în Sala „Porolissum” a 
Centrului de Cultură și Artă al 
Judeţului Sălaj, în cadrul celei de-a 
15-a ediţii a Zilelor revistei „Caiete 
Silvane”. 


Cel de-al doilea invitat al lui 
Daniel Săuca din anul 2023, în 
cadrul proiectului media Dialo- 
gurile Caiete Silvane online, a fost 
poetul și criticul literar Viorel 
Mureșan. Scriitorul stabilit 
la Surduc a vorbit despre ultime- 
le sale volume, cartea de versuri 
„Monede în aer” și cartea de critică 
literară „Poarta de fildeș”, apărute 
la Editura „Caiete Silvane”, des- 
pre concepţia sa despre poezie și 
despre preocupările sale de critic 
literar. Viorel Mureșan a început 
conştiincios, ca student, să scrie 
cronici literare în revista „Echin- 
ox” din Cluj-Napoca. „Am ucenicit 
la revista și la cenaclul «Echinox», 
revista studențească care apare din 
anul 1968. Odată ce intram acolo, 
când eram studenţi, eram puși să 
scriem toată revista noi. Trebuia să 
ne specializăm și în critică literară. 
Eu am primit, de pildă, o rubrică 


Recenzii / Apariţii editoriale 


Mihai Eminescu, cu poemul „Cri- 
ticilor mei”. Autorul se explică, 
deși se crede „curat”, plagiatul 
aparținând în special clasei po- 
litice actuale și bârfitorilor de 
serviciu și încheie optimist, au- 
toîncurajându-se: „De poţi, în 
viață luptă-te cu tine!/ Eu m-am 
învins, exclam cu bucurie!/ De 
guști triumful învingătorului în- 


vins,/ Vei fi mai liber decât ai fost 
vreodată./ P.S. Luaţi seama bine!/ 
V-am numit critici nu bârfitori”. 

În concluzie, o carte de poezii 
în care autorul și-a pus „în pal- 
mele cititorului sufletul”, o carte 
care are girul poetului și editoru- 
lui Daniel Săuca, și pe care glode- 
nii Sălajului au primit-o cu mult 
drag! 


(Viorel Mureșan 
SS | 


Colecţia POESIS 


de poezie. Acolo am început de- 
prinderea de a scrie critică. Astăzi 
ţin cronică literară la două reviste: 
«Caiete Silvane» și «Steaua». De la 
un an la altul mă perfecționez și 
fac tot mai bine munca de critic 
literar. Eu practic o critică de ate- 
lier, adică văd creaţia altora prin 
prisma creatorului de poezie și se 
pare că este eficientă în asemenea 
cazuri, pentru că văzută din inte- 


rior pare a spune mai mult decât o 
critică făcută de cineva care nu are 
și exercițiul creației”, a precizat Vio- 
rel Mureșan. Dialogul prilejuit de 
aniversarea de 70 de ani a poetului 
și criticului literar Viorel Mureșan 
poate fi urmărit pe conturile de fa- 
cebook și youtube ale Centrului de 
Cultură și Artă al Județului Sălaj și 
ale revistei „Caiete Silvane”. 
(A.-B.K.) 


PIŞĂ Semnal 


/ Elena ABRUDAN 


Apariţia în Spania a noii reviste 
de cultură de limbă română Littera 
Nova este un moment de bucurie 
și satisfacție. Faţă de alte reviste 
apărute în spaţiul iberic, Littera 
Nova este o revistă legată de grupul 
scriitorilor clujeni. Eugen Barz este 
membru al Cercului Literar de la 
Cluj și al Filialei Cluj a Uniunii Scri- 
itorilor din România; a publicat în 
două antologii de poezie scoase la 
Editura Colorama și are cinci volu- 
me individuale de poezii, care s-au 
impus prin modernitatea exprimă- 
rii și prezența sacrului într-o nouă 
abordare, în calitate de componentă 
metafizică a poeziei. A colaborat la 
reviste literare din țară și din străi- 
nătate, fiind totodată fondatorul 
Centrului Cultural „Sfântul Antim 
Ivireanul” de pe lângă Parohia Or- 
todoxă Română „Sfânta Anastasia” 
din Parla, Madrid, membru fonda- 
tor și vicepreședinte al Asociaţiei 
Scriitorilor și Artiștilor Români din 
Spania, pe lângă care funcționează 
și Cenaclul literar ASARS. 

Prin întreaga sa activitate și prin 
editarea acestei reviste, Eugen Barz 
demonstrează că apariția unei re- 
viste literare presupune o puternică 


Un nou început 


voință de acțiune în spațiul culturii. 
Eugen Barz a reușit să creioneze 
arhitectura revistei și să adune în 
spațiul oferit de revista sa nume no- 
tabile ale culturii românești. Adrian 
Popescu, Ovidiu Pecican, Andrea 
Hedeș, Adrian Alui Gheorghe, Pa- 
vel Șușară, Adrian Lesenciuc, Vir- 
gil Mihaiu sunt doar câțiva dintre 
autorii prezenţi în primul număr al 
revistei Littera Nova. Din editorialul 
scris la lansarea revistei Litera Nova 
de către Eugen Barz, înțelegem că 
noua revistă se adresează deopotri- 
vă românilor care lucrează sau stu- 
diază în Europa și celor din țară care 
vor să cunoască activitatea scriitori- 
lor și artiștilor din spaţiul iberic. În 
plus, fondatorul revistei își propu- 
ne să găzduiască în paginile revistei 
Littera Nova repere culturale auten- 
tice din spaţiul românesc, în benefi- 
ciul diasporei românești dornică să 
cunoască valorile culturii române. 
lată un proiect ambițios care 
este pus în practică de directorul re- 
vistei, el însuși scriitor, coordonator 
și promotor al culturii românești 
și universale. În concordanță cu 
structura revistei, în primul număr 
găsim poezie și proză, traduceri, 


LITERA NOVA 


cronici și comentarii, texte critice 
semnate de autori români din țară 
și din Spania. Merită menţionat și 
aspectul sobru al revistei, coperta, 
tehnoredactarea și ilustrațiile care 
fragmentează uneori textul, făcând 
loc unui moment de respiro în tim- 
pul dedicat lecturii. 

Revistă trimestrială online, 
Littera Nova va avea totuși aproxi- 
mativ o sută de exemplare print, 
destinate bibliotecilor și colabora- 
torilor. Astfel, circulaţia revistei este 
asigurată, conţinutul ei ajungând la 
toți românii interesați de literatură. 

Apreciem că revista deschide 
perspective pentru scriitorii tineri 
alături de cei maturi, afirmaţi și 
recunoscuți în cultura română. Prin 
activitatea sa în cadrul cenaclului li- 
terar și în cadrul Asociaţiei Scriito- 
rilor și Artiștilor Români din Spania 
și prin noua revistă editată, Eugen 
Barz reușește să fie deopotrivă pro- 
motor al valorilor afirmate ale cul- 
turii românești și să contribuie la 
formarea tinerilor aspiranţi la glo- 
ria literară. Nu ne rămâne decât să 
urăm succes în continuare editoru- 
lui, redactorilor și tuturor colabora- 
torilor revistei Littera Nova. 


„Littera Nova”, revistă de cultură, cu apariţie tri- 
mestrială. Anul Î, nr. 1, ianuarie-martie 2023, se cu- 
vine întâmpinată ca un eveniment rarisim în viața, 
poate de multe ori cenușie, a românilor stabiliți 
peste hotare. Noua publicaţie s-a ivit dintr-o nevo- 
ie aprig resimţită de acela care e director fondator și 
coordonator, domnul Eugen Barz și care prezidează și 
Centrul Cultural „Antim Ivireanul” de pe lângă Parohia 
Ortodoxă Română Sfânta Anastasia Romana din Parla 
- Madrid, unde ostenește ca preot paroh. În plan mi- 
rean, dumnealui e poet român și traducător de poezie, 
pus singur în slujba celor care, români fiind, își duc tra- 
iul pe pământ spaniol. Decupăm din articolul-pro- 
gram al noii reviste, semnat de directorul fondator, 
câteva fraze edificatoare: „De aceea mă voi referi acum 
la această revistă de cultură -— Littera Nova - care se 
află la prima apariţie. De la bun început, fac preciza- 
rea că revista va fi publicată în spaţiul on-line, dar voi 
edita — număr de număr - pentru protocol și pentru 


colaboratorii noștri, în jur de 100-150 de exemplare în 
formă tipărită. Pentru început, cheltuielile de tipărire 
le voi suporta eu însumi, iar mai târziu, nădăjduiesc în 
sprijinul Departamentului Românilor de pretutindeni, 
de pe lângă Guvernul României”. Semnături dintre cele 
mai prestigioase acoperă un sumar generos de tip ma- 
gazin cultural, întins pe 140 de pagini A4, cuprinzând: 
poezie română clasică și contemporană, în original 
și tradusă în mai multe limbi europene de circulaţie, 
poezie universală transpusă în limba română, proză 
beletristică și teatru. Încă de la acest prim număr se 
prefigurează și rubrici de eseu, istorie literară, critică 
muzicală, critică de film, critică de arte vizuale, critică 
teatrală, toate susținute de specialiști reputați ai fie- 
cărui domeniu. Grafic, revista e ilustrată cu fotografii 
de Paul Siladi. Cu speranţa că dl Eugen Barz și toți cei 
care i s-au alăturat vor găsi sprijin și înțelegere la marii 
dregători ai țării noastre, urăm tinerei reviste „Littera 
Nova” drum bun și pagini înaripate! (V.M.) 


GuieteSy, 


Viorel Gh. TĂUTAN 


(Poezia lui George Coșbuc) 


Abordarea unei astfel de teme într-un discurs sub 
orice formă, oral și scris, este justificată, după câte ne 
dăm seama, de realitatea existenței acesteia în ori- 
care dintre literaturile naționale ori regionale de pe 
mapamond. Cunoscuţi prozatori, dramaturgi și poeți, 
fie că, genealogic, aparțin sau nu comunităţii rura- 
le, indiferent de stratul social implicat acesteia, au 
dezvoltat subiecte cu protagoniști țărani (muncitori 
agricoli) în diferite ipostaze istoricește determinate. 
Este suficient să-i amintim, în acest context, pe Migu- 
el de Cervantes cu povestirile sale pastorale, Frangois 
Rabelais cu romanul alegoric Gargantua și Pantagru- 
el, premiatul Nobel pentru literatură (1925), autorul 
romanului Țăranii, Wladyslaw Reymont, apoi Moricz 
Zsigmond cu alt roman celebru, Rubedeniile, John 
Steimbeck, în Fructele mâniei, ca să ne argumentăm 
succint afirmaţia. Literatura beletristică română este 
cu atât mai exemplară din această perspectivă, dacă 
ne gândim la istoria sa destul de scurtă. Să amintim 
câteva nume de autori, dintr-un cuprins cronologic 
savuros: Nicolae Filimon (Ciocoii vechi și noi), Vasile 
Alecsandri (Proza, Teatrul), loan Slavici (Budulea Tai- 
chii ș.a.), lon Creangă (Amintiri din copilărie), 1.L.. Ca- 
ragiale (Arendașul român), Duiliu Zamfirescu (Tănase 
Scatiu), Alexandru Vlahuţă (Icoane șterse, Din durerile 
lumii), Barbu Ștefănescu-Delavrancea (Nuvele și poves- 
tiri), lon Agârbiceanu (Povestiri), Liviu Rebreanu (Ion, 
Nuvele), Vasile Voiculescu (Proză), Zaharia Stancu 
(Desculţ), Marin Preda (Moromeţii), lon Brad (Desco- 
perirea familiei), lon Lăncrănjan (Cordovanii) ș.a.m.d. 

Prin urmare, inițierea unui eseu cu această temă 
pare, apriori, extrem de entuziasmant, înainte de 
a te fi simţit dezarmat, în ceea ce privește poetul 
George Coșbuc. După cum susține ilustrul istoric 
și critic literar George Călinescu, în monumentala 
sa Istoria literaturii române de la origini până 
în prezent, George Coşbuc a început să scrie mult, 
dar cu oarecare timiditate, beletristică: „Coșbuc pu- 
blică multe lucruri înainte de a se limpezi, toate cu 
inspiraţie rurală: Blăstăm de mamă, legendă popula- 
ră din jurul Năsăudului, Pe pământul Turcului, Fata 
codrului din cetini, Fulger, compuneri greoaie, lun- 
gi. Surprinde în mod plăcut un mic poem burlesc, 
Dric de teleguță, tablou viu al satului greco-catolic 
cu țăranii și «inteligența» lui.” (Fundaţia Europeană 
Drăgan, Ed. Nagard, 1980, p. 517) 


Eseu CX 
- Imaginea ţăranului 


„i român în literatură 


Încercarea unor aprecieri originale privind 
teme, idei, motive literare în poezia majoritar epică 
a lui George Coșbuc este sortită unui lamentabil 
eșec, după câte ne dăm seama, nu doar prin con- 
sultarea bibliografiei accesibile oricărui nivel de 
percepere și judecare, ci și din asumarea refuzului 
unui astfel de demers, mai cu seamă după ce afli, 
din monografia criticului clujean Petru Poantă, că 
el a fost generat de Constantin Dobrogeanu-Gherea 
și valorificat cu predilecție de exegeza aservită co- 
munismului. Dacă e să ne limităm doar la imaginea 
ţăranului român, putem îndrăzni să afirmăm că 
inconfundabila originalitate a poetului este rodul 
propriei concepţii despre sine. Deși fiu de preot, 
s-a considerat întreaga viață oier din zona Sălăuței, 
a Hordoului natal, ori din Salva și Telciu, fiind un 
atent și sentimental observator al detaliilor vieţii 
din aceste zone conservatoare a unei bogate zestre 
etnografice și folclorice. Familiarizat cu literatura 
greco-latină, pentru care a avut o înclinaţie specială, 
scrierile sale în versuri sunt croite după ritmurile 
acesteia, ceea ce inoculează lecturii calități speciale, 
ritmuri noi, nemaiîntâlnite la poeţii contempo- 
rani lui. Cititorul percepe astfel sufletul oamenilor 
din satele năsăudene, emblematice pentru întregul 
univers rural transilvan, cu sentimentele complexe 
exprimate fățiș, realist. 

Țăranii, majoritatea tineri, din poemele și poezi- 
ile coșbuciene sunt personaje ale unor întâmplări din 
viața satului, atât de bine cunoscută poetului, ilus- 
trând un mediu social animat de sentimente ades di- 
vergente, antinomice. Genericul tematic al acestora 
este alcătuit din muncile câmpului, iubirea (erotica), 
revolta individuală și socială, războiul. Putem vorbi 
despre aspectul monografic al operei sale poetice. 
Astfel, sunt prezentate satul, pârâul, câmpul, codrul, 
dumbrava, unde pot fi întâlnite personajele sale în 
anumite ipostaze temporale și atitudinale. Sătenii 
trec prin diferite momente și stări într-un arpegiu 
amplu, de la sfiala cvasi-vicleană a primilor fiori ai 
iubirii, prin diversitatea sentimentelor, sau a fenom- 
enelor și a reacţiilor provocate intempestiv intro- și 
extravertit, până la tristețea sfârșitului implacabil al 
periplului terestru numit viață. lată câteva exemple: 

În feeria „Noapte de vară”, înserarea aduce după 
sine încetarea muncilor cotidiene, implicând întrea- 
ga colectivitate. Este un ritual ancestral căruia i se 
supune satul dintre dealurile transilvane: „Care cu 


Ones 


Eseu 


poveri de muncă/ Vin încet și scârțâind,/ Turmele 
se-aud mugind,/ Și flăcăii vin pe luncă/ Hăulind // 
Cu cofița pe-ndelete/ Vin neveste de la râu,/ Și cu 
poala prinsă-n brâu/ Vin cântând în stoluri fete/ 
De la râu/ /De la gârlă-n pâlcuri dese/ Zgomotoși 
copiii vin,/ Satul e de vuiet plin;/ Fumul alb alene 
iese/ Din cămin.// Dar din ce în ce s-alină// Toate 
zgomotele-n sat,/ Muncitorii s-au culcat./ Liniștea-i 
acum deplină/ Și-a-nnoptat.// Focul e-nvelit pe 
vatră,/ lar opaițele-au murit,/ Și prin satul ador- 
mit,/ Doar în somn vreun câine latră/ Răgușit.” Op- 
tica e țărănească, atât în resorturile interioare ale 
gesturilor, cât și ale replicilor, sau ale sentimente- 
lor. Imaginea satului este comunicată prin oameni, 
prin felul lor de existenţă, cu împliniri și eșecuri, bu- 
curii și necazuri. Satul este o entitate socială și chiar 
naţională, cu datini și credințe, cântece de dor, dar 
și de răzvrătire socială revendicativă, precum și de 
luptă pentru libertate și demnitate națională. 

În lirica de dragoste, poetul este obiectiv, 
exprimând sentimentele flăcăului sau ale fetei în cri- 
za erotică specifică vârstei, a neliniștilor tulburătoare 
și a dorinţei de împlinire, sfiala, candoarea, incerti- 
tudinile, șaga, patima. Criza puberală este surprinsă 
în foarte cunoscuta poezie „La oglindă”, inclusă rep- 
ertoriului libresc al tezaurului muzical românesc 
pe texte ale poeţilor români importanţi. Fata este 
singură în casă, pentru că „mama-i dusă-n sat”, în 
fața oglinzii desprinsă din cui, își privește chipul 
și este surprinsă naiv de frumuseţea lui, își pune 
năframa, o floare la ureche și îi place cum arată: „Mă 
gândeam eu că-s frumoasă!/ Dar cum nu! Și mama-mi 
coasă/ șorț cu flori, minune mare,/ Nu-s eu fată ca 
oricare,/ Mama poate fi făloasă/ Că mă are.” Este 
inocenţă și grație copilărească în ceea ce-și spune 
și gândește, însă nu „cum stau cei dragi de vorbă/ 
Gură-n gură.” Cochetând în fața oglinzii, își închipu- 
ie cum o va îmbrăţișa flăcăul: „Braţul drept dacă-l 
întinde,/ Roată peste brâu te prinde/ Și te-ntreabă: 
Dragă, strângu-l?/ Și tu-l cerți, dar el, nătângul,/ Ca 
răspuns te mai cuprinde/ Și cu stângul.” 

Alt model juvenil, dar înspre finalul adolescenţei, 
este surprins în poeziile „Rea de plată”, „Nu te-ai pri- 
ceput” și „Scara”, unde jocul erotic implică șiretenie 
trucată, ceea ce denotă inteligență de ambele părți. 
Până să iubească în mod real, impulsul erotic este 
mai mult glumă aluzivă (șagă). Șiretenia fetei este 
instinctivă. Ea cheamă și refuză, aduce argumente 


descinse din strategia cuceririi, specifică satului, 
nedumerind naivitatea flăcăului (Sorin): „Nu te-ai 
priceput!/ Am fost rea și n-aș fi vrut/ Să te las, ca 
altă fată,/ Să mă strângi tu sărutată./ Dar m-ai în- 
trebat vreodată?/ Mă-nvingea să te sărut/ Eu pe 
tine! Pe-ntrecut,/ Chip cătam cu viclenie,/ Să te fac 
să-ntrebi, și mie/ Mi-a fost luni întregi mânie/Că tu 
nu te-ai priceput!” 

De o altă factură sentimentală, însă, există în 
eposul erotic coșbucian poezii în care dragostea 
naște durere sumbră. De pildă, în „Cântecul fusu- 
lui” se aude glasul înlăcrimat al unei iubiri pierdute. 
O jelește o fată părăsită de cel care i-a fost drag. Își 
descarcă suferința în cântec, iar cântecul e suflet 
răvășit de ceea ce o înfioară acum. Amintirile îi spo- 
resc durerea, atât când se lasă înserarea însoţită de 
un vânt supărător, cât și atunci când privește ceața 
morii, sau când ascultă foșnetul duios al frunzelor 
de plop. 

În alte poezii, cum sunt „Dușmancele”, și „Numai 
una”, momentele critice, incertitudinile, nasc îndâr- 
jire în sufletul fetei sau al flăcăului. În prima, durerea 
fetei sărace dă naștere ideii că flăcăul iubit va rămâne 
al ei, pentru că adevărata dragoste nu se împiedică 
de sărăcie. Frumoasă și harnică, ea se plânge mamei 
sale că-i stă în cale, pentru Lisandru al ei, o fată bo- 
gată, Leana, hâdă, rea și bârfitoare. Devine categori- 
că invocând formule paremiologice resentimentale: 
„Că boii-s buni, bine-i bogată;/ Dar dacă pui flăcăi 
odată/ S-aleagă dânșii cum socot/ O fată;/ Bogata-și 
pupă boii-n bot,/ Îmbătrânind cu boi cu tot!” Același 
gen de atitudine tranșantă împotriva prejudecăţilor 
inoculate de-a lungul timpului în mentalul colectiv 
al satului, conform căreia este potrivit să se evite 
căsătoria dintre un flăcău și o fată, dintre care unul 
este sărac, iar celălalt bogat, o întâlnim în a doua po- 
ezie citată mai sus. Flăcăul provenind dintr-o familie 
înstărită iubește „numai una” dintre fetele din sat, 
pentru căsătoria cu aceasta fiind în stare să înfrun- 
te oprobriul familiei și al întregului sat: „Așa săracă 
cum e ea/ Aș vrea s-o știu nevasta mea, / Decât să mă 
despart de ea,/ Mai bine-aprind tot satul!” 

Poetul trăiește emoția și o comunică firesc, în stil 
direct, fără vreun artificiu, în expresie țărănească 
ridicată la rang de poezie. George Coșbuc s-a im- 
pus astfel în peisajul vast al literaturii române 
adjudecându-și calitatea de monograf unic, supus 
sincretismului implicit și independent. 


Ziarul cu cel mai mare tiraj din judet 

Televiziunea Sălajului 


Notă autobiografică 


loan Jugrestan 


M-am născut, cred deloc întâm- 
plător, la 19 octombrie 1949, în 
Jibou, judeţul Sălaj, într-un ano- 
timp al melancoliei, în zodia stru- 
gurilor copţi, după vorba bunicii, 
care nu prea se împăca cu slovele 
scrise prin calendare. Viaţa mea nu 
e decât rodul unor întâmplări mi- 
raculoase și al unui șirag de întâl- 
niri fericite cu oameni minunați. 
Profesorilor mei din Surduc, Jibou 
și Cluj, care, cu nemărginită răbda- 
re, onestitate și bunăcuviință mi- 
au deschis mintea, învățându-mă 
să privesc lumea și oamenii dinco- 
lo de aparenţe, le port o veșnică și 
nestinsă recunoștință. 

În școala cea veche din Surduc, 
inimoasa doamnă învățătoare Petran 
ne-a adunat într-o toamnă, ciopor 
de mogâldeţe timide și temătoa- 
re, sub umbra prăfoasă a celor doi 
salcâmi bătrâni ce străjuiau curtea 
bolovănoasă dintre clase. Peste ca- 
petele noastre chiluge se spărgeau, 
în răstimpul pauzelor, păstăile 
speranţei împroșcate din ramurile 
noduroase. Într-unul din trenurile 
acelea negre ce-și legănau cu șu- 
ier prelung vagoanele, dincolo de 


gardul împrejmuitor, visam clipa 
când ne vom aburca și noi pe scări- 
le înalte, pentru a călători dincolo 
de dealuri, laolaltă cu pasagerii ce 
își ițeau capetele mișcătoare la 
ferestre. Într-o seară, legendarul 
tren-cursă de persoane „4005” 
ne-a răpit de pe peronul gării, de 
sub umbra oblăduitoare a celor doi 
arțari seculari, risipindu-ne prin 
lumea largă, uitând să ne mai reîn- 
toarcă vreodată. 

După terminarea școlilor, am 
activat timp de 42 de ani la Insti- 
tutul Oncologic Cluj, ca asistent 
radiolog, însoţind și ocrotind oa- 
menii suferinzi în lupta lor inegală 
cu luminile și umbrele, cu victoriile 
și înfrângerile repurtate cu desti- 
nul și cu bolile necruțătoare. 

Răbufnirile artistice coboară 
departe în trecut, la școala gim- 
nazială, când domnul profesor 
Petran ne-a cățărat pe o movilă de 
prund, înarmați cu un creion și un 
bloc de desen. Dincolo de grădina 
doamnei Rusu, cu roșiile cât talge- 
rul, soarele dimineţii se oglindea 
în ferestrele lui Neaţa, cu cerceve- 
lele scorojite. În dreapta, ulița no- 


Arte vizuale 


roioasă se prelingea pe lângă șura 
țuguiată a lui moș Hotfolodi și 
pe sub sălciile pleoștite, până de- 
parte, la micul bordei al lui Ţâlea 
Dundului, dobașul satului. Acest 
peisaj mișcător mi-a rămas înti- 
părit în tainițele sufletului, alături 
de alte zeci și sute de crâmpeie 
dintr-o copilărie nu tocmai ferici- 
tă. Singurătatea și tristețea m-au 
învățat să iubesc peisajele cele mai 
ascunse și florile cele mai modes- 
te, pe care nimeni, niciodată, nu 
va reuși să mi le răpească din cot- 
loanele memoriei. Cu bunica de 
mână, însoțiți de trilul păsării de 
lut, uitată în credenţul din tindă, 
am colindat coclaurile din Drumul 
Roșu, din Porcioaia și de-a lungul 
celor trei văi ce mejduiesc hotarul 
Surducului, până la apa cea mare a 

Someșului. Pitulată la umbra unui 
nuc bătrân, la margine de drum am 
lăsat în urmă căsuţa copilăriei, vă- 
ruită de-a pururi într-un albastru 
peren. Acolo, la ceasuri târzii, prin- 
tre stâlpii noduroși ai târnațului, 
vânturile de pe Șes alungă năluci- 
le timpului. Din grinzile afumate 
mai spânzură încă funii de ceapă 
și usturoi, iar de pe policioara din 
tindă, miresme de gutui stafidite și 
de prune bistrițene uscate umplu 
aerul. 

Prin austere peisaje citadine, 
această imagine îmi tulbură adesea 
clipele dinaintea somnului. Și chiar 
dacă alte glasuri și alte imagini îmi 
populează acum viața și alte încă- 


peri gândurile, vechile șoapte și 
miresme ale timpurilor trecute mai 
păstrează încă savoarea și căldura 
de altădată. Doar că pe Uliţa Indie- 
nilor crește acum iarba și troscotul, 
iar prin ogrăzi și prin tinda caselor, 
după plecarea oamenilor se înalță 
stinghere lujere de mesteceni și de 
trandafir sălbatic. Satul acela pier- 
dut între dealuri devine cu fiecare 
zi, cu fiecare anotimp, o cutie de 
rezonanță, prin care bântuie vân- 
tul de seară și puhoiul neastâmpă- 
ratelor amintiri. 

Apoi, mi-am șlefuit „apucă- 
turile artistice” sub îndrumarea 
pictorilor: Milan Florian, Vasile 
Pop-Silaghi și Gavril Gavrilaș, la 
Școala Populară de Artă. 
Și, mai ales, frecventând 
cu religiozitate atelierul 
pictorului Vasile Pop, 
neîntrecutul plăsmuitor 
al compozițiilor cu eroii 
Apusenilor, cu bufniţele 
cele înțelepte și cu ţinu- 
turile de baladă colinda- 
te odinioară de moţii lui 
Avram. La cei 88 de ani, 
cu paleta și penelul în 
mână, maestrul Pop cre- 
ează încă o lume mirifică 
de personaje ce stau de 
veghe, plătind vama tim- 
purilor bezmetice, prăvă- 
lite peste vieţile noastre. 

Drumul meu printre 
peisaje, compoziții și na- 
turi statice a fost unul 
anevoios, autodidact, cu 


realizări și eșecuri, având nemij- 
locit sprijinul unei soții minunate 
și al familiei generoase și înțele- 
gătoare. Ca o împlinire sufleteas- 
că, artistică, fiul meu, sculptorul 
Septimiu Jugrestan, conferențiar 
la UAD, duce mai departe flăcăruia 
aprinsă undeva, cândva, pe melan- 
colicele coclauri sălăjene. 


Activitatea artistică: 

1986 - Expoziţie de grup la 
Cinematograful Arta din Cluj- 
Napoca; 

1987 - Expoziţie de grup la Mu- 
zeul de Artă Cluj-Napoca; 

1987 - Expoziţie personală la 
Clubul UME Cluj-Napoca; 

1988 - Expoziţie de grup Ce- 
naclul V. Papilian la BCU Cluj-Na- 
poca; 

1989 —- Expoziţie republicană la 
Constanţa; 

1995 - Expoziţie personală la 
BCU Cluj-Napoca; 

1997 - Expoziţie personală la 
BCU Cluj-Napoca; 

2003 - „Dincolo de echinocțiu”, 
expoziție personală la Muzeul de 
Artă Cluj-Napoca; 

2014 - Caravana Culturii Sălă- 
jene: „Personalități ale Comunei 
Surduc”, la Căminul Cultural; 

2018 - „Dincolo de deal, 
expoziție personală la Galeria zia- 
rului „Făclia”, Cluj-Napoca; 

2021 „Elegii fără rimă”, 
expoziție personală la Centrul de 
Cultură Urbană - Turnul Croitori- 
lor, Cluj-Napoca. 

Zilele revistei „Caiete Silvane” 


- ediţia a XV-a, 2023 - 


Bt 3 

Cea de-a XV-a ediţie a Zilelor revistei „Caiete Silvane” 
a fost, ca-n fiecare an, o sărbătoare literară. Manifes- 
tarea, organizată în 30 și 31 martie 2023 de Centrul 
de Cultură și Artă al Judeţului Sălaj, revista și Editu- 
ra „Caiete Silvane”, sub egida Filialei Cluj a Uniunii 
Scriitorilor din România, Consiliului Judeţean Sălaj 
și Primăriei municipiului Zalău, a reunit scriitori din 
județele Sălaj, Cluj, Bistrița-Năsăud, Satu Mare, Bi- 
hor, Maramureș și Dolj. 

Joi, 30 martie 2023, de la ora 11, manifestarea 
culturală a debutat cu desanturi scriitoricești la Li- 

Desant la Liceul Tehnologic „Mihai Viteazul” 


ceul Pedagogic „Gheorghe Șincai” și la Liceul Teh- 
nologic „Mihai Viteazul” din Zalău. Au participat 
scriitorii: Carmen Ardelean, Dina și Florin Horvath, 
Viorel Mureșan, Traian Ștef, Marcel Lucaciu, Vio- 
rel Tăutan, Doina Ira-Tăutan, Angela Maxim, Alice 
Valeria Micu, Silvia Bodea Sălăjan, Gheorghe Vidi- 
can, Nicolae Goja și membri ai Cenaclului „Vasile 
Lucaciu” din Cicârlău. 


Desant la Liceul Pedagogic „Gheorghe Șincai” 


În aceeași zi, cu începere de la ora 12, Sala Porolissum 
a Centrului de Cultură și Artă al Judeţului Sălaj a 
găzduit întâlnirea literară cu poetul, prozatorul și 
eseistul Horia Bădescu. Autorului poeziei „De Juven- 
tute”, ajunsă celebră prin versul „E toamnă nebun de 
frumoasă la Cluj”, i-a fost decernat premiul revistei 
„Caiete Silvane” pentru întreaga activitate în slujba 
Culturii. Despre parcursul profesional și cărțile re- 
prezentantului de marcă al Clujului literar au vorbit: 
Daniel Săuca, Viorel Mureșan și Vasile George Dâncu. 
„Horia Bădescu nu este un echinoxist, ca toţi ceilalți. 
Este unul sui generis. Este singurul echinoxist care a 
reușit să publice o carte la o mare editură pariziană”, 
a menţionat Viorel Mureșan. „Ce este mai frumos de- 
cât să editezi cărțile oamenilor valoroși din comunita- 
tea ta? Și unul dintre acești oameni valoroși, scriitori 
adevărați, este Horia Bădescu”, a spus Vasile George 
Dâncu, directorul Editurii „Școala Ardeleană” din 
Cluj-Napoca. După aceste prezentări, Horia Bădescu 

a susținut o lectură publică apreciată de publicul pre- 
zent. Întâlnirea literară cu poetul clujean a fost orga- 
nizată în colaborare cu editura din urbea de pe Someș. 

Acordarea premiului revistei „Caiete Silvane” 


De la ora 16, în Sala Porolissum au avut loc prezen- 
tări de carte și recitaluri de poezie. Mai întâi, membrii 
Cenaclului „Vasile Lucaciu” din Cicârlău, coordonaţi 
de prozatorul și jurnalistul Nicolae Goja au vorbit des- 
pre creaţiile lor literare. Părintele Gheorghe Pop din 
Seini, care a activat zece ani ca preot în Cicârlău și 
Dorel Macarie au recitat versuri, pictorul și prozato- 
rul Vasile Jurje a adus în discuţie amintirile sale des- 
pre satul din județul Maramureș, iar Maria Gârbe, bi- 
bliotecar, biograf și bibliograf, a prezentat volumul de 
poezie apărut sub îngrijirea sa, „Revelaţie și calvar”, 
semnat de regretatul loan Bran. A mai fost lansat vo- 
lumul apărut la Editura „Caiete Silvane”: „Cui îi pasă?” 
de Silvia Bodea Sălăjan. „Pentru mine, cel mai mare 
premiu este să știu că îmi citește cineva cărțile. Prin 
volumele mele vreau să transmit ceea ce-i frumos, 
partea luminoasă a sufletului meu vreau să o transmit 
celorlalți”, a spus autoarea sălăjeană. 


Membrii Cenaclului „Vasile Lucaciu” din Cicârlău 


De la ora 17 a avut loc vernisajul expoziției de fo- 
tografie „Oamenii satelor” de Patricia Marina Toma. 
Expoziţia dedicată bătrânilor din satul Marin cuprin- 
de 12 portrete de mari dimensiuni și reprezintă o par- 
te foarte mică din proiectul „Oamenii satelor”, început 
de documentarista și fotografa Patricia Marina Toma 
în urmă cu șapte ani. Fiecare fotografie este însoțită 
de o scurtă descriere și de câteva cuvinte-cheie, cum 
ar fi: bătrâneţea, singurătatea, moartea, boala, spiri- 
tualitatea, cultura și relația dintre om și animal. „Sunt 
convins că aceste chipuri ale țăranilor sunt cam pes- 
te tot. Sunt aceleași chipuri, sunt aceiași oameni, e 
aceeași lume, care din păcate este pe cale de dispariție 
și este îmbucurător faptul că și Patricia Marina Toma 
și alții ca ea reușesc să o pună în valoare dintr-o per- 
spectivă artistică și mă bucur că această expoziţie a 
fost itinerată la Câmpulung Moldovenesc, la Bistrița 
și iată, și aici la Zalău”, a spus Daniel Săuca, manage- 
rul Centrului de Cultură și Artă al Județului Sălaj. 


Grup de femei din corul bisericesc din satul Marin 

Vernisajul expoziției de fotografie „Oamenii satelor” 


Expoziţia de fotografie a fost completată și de 
două „instalaţii” cu lucruri colectate de la persoane- 
le cuprinse în proiect, printre ele numărându-se: ca- 
ietul pe care bunicul documentaristei a scris lista cu 
persoanele care să fie chemate la înmormântarea sa; 
caietul în care bunica sa își nota tensiunea, pastilele; 
tensiometrul, cartea de rugăciuni, ochelarii, pieptene- 
le de os și năframa bunicii. Vernisajul a cuprins și un 
moment artistic, în care un grup de femei din corul 
bisericesc din satul Marin au cântat o priceasnă speci- 
fică Postului Mare, precum și proiecția unui scurt film 
documentar, intitulat „Bătrâneţe”, realizat de Patricia 
Marina Toma și care abordează temele principale ale 
expoziţiei „Oamenii satelor”. 

Prima zi a manifestării dedicate revistei cultura- 
le s-a încheiat cu o conferinţă susținută de Camelia 
Burghele: „Cool și fancy: love forever. Sărbătorile iu- 
birii pentru țărani, orășeni și generaţia Z” și cu o lan- 
sare de carte semnată de cercetătoarea de la Muzeul 
Judeţean de Istorie și Artă din Zalău, „Șapte zile în 
Țara Silvaniei. Un exercițiu de antropologie culturală, 
ediția a III-a, revizuită și adăugită”, volum apărut la 
Editura „Caiete Silvane”. 

Camelia Burghele 


Vineri, 31 martie 2023, de la ora 11, au avut loc 
simultan desanturi scriitoricești la Colegiul Naţional 
„Silvania”, la Colegiul Tehnic „Alesandru Papiu Ilarian” și 
la Liceul Ortodox „Sfântul Nicolae” din Zalău. Au par- 
ticipat la întâlnirile cu elevii și profesorii: Ion Piţoiu- 
Dragomir, Dina și Florin Horvath, Viorica Mureșan, 
Imelda Chința, Viorel Mureșan, Traian Ștef, Nicolae 
Coande, Ana Paraschivescu, Viorel Tăutan, Doina Ira- 
Tăutan, Alice Valeria Micu, Silvia Bodea Sălăjan, Ghe- 
orghe Vidican, Gheorghe Glodeanu, George Vultures- 

cu, Menuţ Maximinian, Olimpiu Nușfelean, Angela 
Maxim și loan Maria Oros. 


Desant la Colegiul Tehnic „Alesandru Papiu Ilarian” 


În aceeași zi, de la ora 12, în Sala Porolissum a 
Centrului de Cultură și Artă al Județului Sălaj, au 
fost organizate ateliere de scriere creativă susținute 
de scriitori din judeţ și din ţară, la care au participat 
elevi de la Liceul Pedagogic „Gheorghe Șincai”, de la 
Colegiul Naţional „Silvania” și de la Liceul Reformat 
„Wesselenyi” din Zalău. Aceste ateliere, practice și in- 
teractive, au încurajat lucrul în echipă și au fost or- 
ganizate în premieră în cadrul manifestării dedicate 
publicaţiei reprezentative a Sălajului. „Să încercăm 
azi să fim creativi în limba română, în limba în care 
spunem cel mai important și cel mai scump cuvânt, 
care este mama. Eu o să vă propun un exercițiu de 
scriere, o scriere creativă”, a fost provocarea lansată 
de Marcel Lucaciu, poet și inspector școlar de specia- 
litate — limba și literatura română. Textele participan- 
ților la atelierele de scriere creativă au fost analizate 
de Viorel Mureșan, Daniel Săuca, Alice Valeria Micu, 
Traian Ștef și Ana Paraschivescu. 

De la ora 16 a urmat o manifestare dedicată poetului 
și criticului literar Viorel Mureșan, la aniversarea unei 
vârste rotunde. „Împlinirea vârstei de 70 de ani de către 
Viorel Mureșan este un moment important și pentru 
revista «Caiete Silvane». Cu această ocazie, am editat 
un supliment al revistei «Viorel Mureșan - 70», cât și 
două cărți apărute la Editura «Caiete Silvane». Este vor- 
ba despre cartea de versuri «Monede în aer» și cartea de 
critică literară «Poarta de fildeș». Îl cunosc de mulți ani 
pe Viorel Mureșan, am statornicit o relație excepțională 
cu el și îi mulțumesc că și-a adus contribuţia și la dez- 
voltarea revistei «Caiete Silvane»”, a spus Daniel Săuca, 

redactorul-șef al publicaţiei de cultură din Zalău, care 
i-a și acordat poetului stabilit la Surduc o diplomă de 
excelență pentru întreaga activitate desfășurată în 
slujba poeziei românești cu ocazia împlinirii vâr- 
stei de 70 de ani. Personalitatea poetului și criticului 
literar a fost evocată de: George Vulturescu, Nicolae 
Coande, Lucian Perța, Traian Ștef, Viorel Tăutan, lon 
Piţoiu-Dragomir, Gheorghe Moga, Gheorghe Glodeanu 
și Olimpiu Nușfelean, iar fotoreporterul loan Moldo- 
van, referent superior la Direcţia Judeţeană de Cultură 
Satu Mare, i-a înmânat o diplomă de excelenţă pentru 
întreaga sa activitate depusă în domeniul creației lite- 
rare, pentru dezvoltarea și promovarea vieții culturale 
sălăjene și pentru substanţiala sa contribuție adusă i- 
teraturii române contemporane, din partea instituţiei 
subordonate Ministerului Culturii. „Echinoxist până la 
măduva oaselor, Viorel Mureșan a scris și despre grupul 
de la «Echinox». El însuși este considerat unul dintre pi- 
lonii puternici ai echinoxismului. Îl vedeți în toate iste- 
le în care se vorbește despre «Echinox». Așadar Sălajul, 
«Caiete Silvane» are prin Viorel Mureșan un mare poet 
și un scriitor atent la cărțile celorlalți”, a spus scriitorul 
sătmărean George Vulturescu. 

Omagierea poetului Viorel Mureșan 
la împlinirea vârstei de 70 de ani 


Ultima parte a manifestării a fost consacrată altor lan- 
sări și prezentări de carte și de reviste. Au fost prezenta- 
te următoarele cărți apărute la Editura „Caiete Silvane”: 
Lucian Perţa, „Poeme paralele II”; Octavian Guţu, „Gân- 
duri botezate și cântecele vârstelor. Reflecţii subiective 
despre viață și semne ale trecerii noastre prin ea”; Elena 
Ciobanca Opriș, „Bocșa - satul meu între document și 
poveste — ediția a II-a, revizuită”; Daniel Hoblea, in me- 
moriam, „Sub semnul Cenaclului «Silvania» - cronici și 
alte texte literare”; Viorel Gh. Tăutan, „Sosia (șase nara- 
ţiuni amenințând să devină roman/e)”; Doina Ira-Tău- 
tan, „Fata Măriuţei” și Asociaţia Scriitorilor din Judeţul 
Sălaj, „27 de scriitori sălăjeni”. A avut loc și prezentarea 
cărții semnate de Marin Pop, „luliu Maniu. Sfinxul de 
la Bădăcin”, volum apărut la Editura „Școala Ardelea- 
nă”, sub egida Academiei Române — Institutul de Istorie 
„George Barițiu” Cluj-Napoca, Fundaţiei Transilvania 
Leaders, Centrului de Cultură și Artă al Judeţului Sălaj 
și Casei Memoriale „Iuliu Maniu” din Bădăcin. Volumul 
dedicat lui Iuliu Maniu la 150 de ani de la naștere și la 
70 de ani de la trecerea în eternitate a fost lansat în 


4 februarie 2023, la Casa Memorială „uliu Maniu” din 
Bădăcin, în 17 februarie 2023, la Memorialul Victimelor 
Comunismului și al Rezistenței din Sighetu Marmaţiei 
și în 8 aprilie 2023, la Târgul de Carte „Gaudeamus” din 
Cluj-Napoca. 

La finalul manifestării au citit din propriile creații 
sau și-au prezentat cele mai noi apariţii editoriale ur- 
mătorii scriitori: Nicolae Coande, Dina Horvath, Alice 
Valeria Micu, Daniel Moșoiu, Viorica Mureșan, Ana 
Paraschivescu, Menuţ Maximinian, Olimpiu Nușfelean, 
Gheorghe Glodeanu, Viorel Tăutan, Traian Ștef, Simone 
Gyorfi, George Vulturescu, Gheorghe Vidican, Marcel 
Lucaciu, loan Maria Oros, Daniel Săuca și Lucian Perţa, 
Intermezzourile muzicale au fost asigurate de profesori 
și elevi de la Școala Populară de Arte și Meserii din cadrul 
Centrului de Cultură și Artă al Județului Sălaj. 


Ana Paraschivescu 


Ediţia a XV-a a Zilelor revistei „Caiete Silvane” a 
fost o manifestare organizată cu sprijinul Consiliului 
Județean Sălaj, Primăriei Municipiului Zalău, Casei 
de Cultură a Sindicatelor din Zalău, Editurii „Școala 
Ardeleană”, Instituţiei Prefectului - Județul Sălaj, 
Cenaclului literar „Silvania”, Reprezentanţei Zalău 
a Filialei Cluj a Uniunii Scriitorilor din România, 
Asociaţiei culturale „Creart”, Asociaţiei Scriitorilor 
din Județul Sălaj, Inspectoratului Școlar Județean Să- 
laj, Colegiului Naţional „Silvania”, Liceului Pedagogic 
„Gheorghe Șincai”, Colegiului Tehnic „Alesandru Pa- 
piu Ilarian”, Liceului Ortodox „Sfântul Nicolae” Zalău, 
Liceului Tehnologic „Mihai Viteazul” Zalău, Muzeului 
Județean de Istorie și Artă Zalău, Bibliotecii Judeţene 
„Lloniţă Scipione Bădescu” Sălaj, Direcţiei Judeţene de 
Cultură Sălaj, Arhivelor Naţionale ale României — Ser- 
viciul Judeţean Sălaj, Silvania Șimleu Silvaniei. 


Alexandru-Bogdan KURTI 


Gicu 


Alice Valeria MICU 
Dragă Alice, 


Îți scriu acum, că nu știu când mai apuc să o fac așa 
cum e nevoie, într-un moment de rece luciditate, când 
mi-am luat inima în dinți, am făcut-o bucăţi și-am scui- 
pat-o scârbită. Da, draga mea, ai scris odată: „la-mi, 
Doamne, orice, dar lasă-mi minţile întregi”. Ei bine, 
prima parte s-a împlinit, bunul Dumnezeu s-a arătat 
de acord cu dorința ta și-a luat cu amândouă mâini- 
le. Dacă mai ai atâta minte să știi ce-ai pierdut, n-are 
rost să mai înșir eu, că ar fi redundant și inutil. Dacă, 
însă, a intrat și-n cea de-a doua dorinţă, de te-a lăsat cu 
mintea zdrențe, e iarăși fără sens, pentru că n-ai învă- 
ţa nimic și nu ţi-ar folosi. Singurul lucru care mai con- 
tează este că au avut grijă cu toţii să-ți tragă preșul de 
sub tălpi, după ce caracterul tău temporar de utilitate 
a expirat. Acu”, prea ai vrut și tu să trăiești din muncă, 
din scris, din ceea ce se numește îndeobște talent sau 
măcar abilitate, fără să te lași pipăită de câte-un bine- 
voitor care te-ar fi plasat pe orbita rețelei de pile, cu- 
noștințe, relaţii, amante și alte condimente. Știai atât 
de bine că pe cine nu lași să moară nu te lasă să trăiești, 
dar tu, nu, ca Batman, suntem oameni, e bun în esenţă, 
dar a avut anturajul păcătos, să facem, să dregem, lasă 
de la tine, sună-l pe cutare, dă-i unuia o adresă, altuia 
un număr de telefon, renunță să faci asta, că trebuie 
ajutat X, scrie-i, spune-i, arată-i. Nu-i cântări calitățile, 
important e că vrea să facă ceva bine, mergi înainte, 
înainte, lasă timpul pierdut pentru ceilalți, nu-l măsura 
pe cel cheltuit de ei pentru tine, totul în numele iubirii 
de aproapele. Te simţi trădată de educaţia primită, de 
blestemata de inimă, de pârlitele și falimentarele con- 
structe sociale? Ei, draga babei, binele făcut nu rămâ- 
ne niciodată nepedepsit. Dar, cine știe, poate că doar 
din propria ta perspectivă au fost intenţii bune, dar ai 
eșuat lamentabil, și-atunci ţi s-a răspuns în consecin- 
ță. Poate e mai bine să-ţi vezi de blidul tău. Știu, ţi s-a 
spus de atâtea ori că meritai o soartă mai bună, un om 
mai devotat, o soartă mai blândă, că prea te-a dat via- 
ţa pe răzătoare, că ești valoroasă, câr, mâr, dracu, lacu', 
mac, copacu,, încât ai început și tu să crezi asta. Cam 
cu o jumătate de creier și o jumătate de inimă, e ade- 
vărat, dar te-a ispitit. Au avut grijă, însă, destui să-ți 

demonstreze că nu faci nici doi bani, deci ai făcut un fel 
de echilibristică, fără antrenor și coregrafie, exersând 
cu grație nevăzută singurătatea, sărăcia și umilințele. 
Acum, să nu exagerez, au fost de-a lungul drumului oa- 
meni minunaţi, care ți-au întins o mână, ți-au zâmbit, 
ți-au spus ceea ce au crezut frumos și bun despre tine, 
fără să aștepte din partea ta vreo recompensă. În lipsa 
lor n-ai fi străbătut atâta cale, încât să-ţi scriu azi, stând 
strâmb și judecând drept. Dac-am putea să trăim fără 
să ne roadă sufletul viermele mizerabil al ispitei de-a 
afla cât valorăm, am scăpa de multă suferință. Dar 
n-avem nici perspectiva suficient de generoasă, nici 
cântarul potrivit, etaloanele se schimbă ori sunt cel 
mai adesea inadecvate și ne prindem singuri cu ocaua 
mică atunci când încercăm să suplinim, din orgoliu sau 
milă, ceea ce nu primim de la cei din jur. 

Ai stat prea mult cu privirea plecată, draga mea, 
fără să-ţi ceri, la vremea cuvenită, răsplata. Nu ai fost 
zilier pe ogorul divin, să-ți primești răsplata de fiecare 
dată, nici iubind, nici muncind. Ai dat totul, uitând 
să te iubești pe tine însăţi. În rarele clipe de glorie ai 
zărit frumuseţea lumii, dar dulceața acelora te-a fă- 
cut să înţelegi mai aspru amărăciunea cotidiană. Ei, 
mult a fost, cât a rămas nu poate fi decât mai puțin, 
deci, fruntea sus, cine e antrenat în suferință, nedrep- 
tăți și pierderi nici nu se mai sperie la întâlnirea cu 
moartea, și-i poate spune-n zeflemea, hai sictir, există 
lucruri mult mai urâte decât tine. Până atunci, amin- 
tește-ți că nu poți fi profet în patria ta, deci strânge-ţi 
calabalâcul și pornește din nou la drum. Nici nu mai 
contează unde, important este să mergi, să ţii calea 
adevărului, să iubești nedrămuit, să nu-ţi fie teamă de 
singurătate, să nu aștepți flori la capăt. Mai rău ca-n 
viață n-are cum să fie. 

Citind aceste rânduri vei ști că undeva, în sufletul 
tău, ai fost o femeie ce nu s-a temut să trăiască, chiar 
dacă împrejurul tău au crescut rânduri dese de sârmă 
ghimpată, roți dințate dintr-un mecanism al iubirii ce 
nu te-a încăput, o partidă absurdă de Domino de-a lun- 
gul căreia n-ai găsit niciodată piesele potrivite. A trebu- 
it să tai în carne vie să vezi lumina din sânge, să dărâmi 
pereţii din jur, ajungând o mașină eficientă de plâns. 
Nu-i nimic, nu-i nimic. 


REPORTER 

| 30 Băi Iuliu Maniu 
Ultimul om care l-a 


văzut pe luliu Maniu 


Nicolae GOJA 


Ion Ioanid a scris în cartea de memorii „Închi- 
soarea noastră cea de toate zilele”, vol. 2, la p. 322 a 
ediției Ed. Albatros, 1991: „Înainte de a fi dus în Pitești, 
fusese închis în penitenciarul din Sighet, unde stătuse în 
aceeași celulă cu Iuliu Maniu, pînă la moartea acestuia. 
Se pare că era ultimul om care îl văzuse pe luliu Maniu 
în viață”. 

Acest „om” era unchiul meu, loan Rața, zis și fra- 
tele Tarciziu, funcționar la Nunţiatura Apostolică din 
București pînă în 1953, cînd a fost arestat și acuzat de 
înaltă trădare. La închisoarea din Sighet, a stat o vre- 
me în aceeași celulă cu luliu Maniu, informaţie confur- 
mată de Ion Ioanid, sub rezerva acelui „se pare”. loan 
Rața a supraviețuit și ne-a povestit ce s-a întîmplat în 
ultimele luni din viața lui Iuliu Maniu. 

Îi ziceam „Unchiu Nuţu din București”, locuia în ca- 
pitală și venea vara în vizită la sora sa Terezia Goja din 
Cicîrlău-Maramureș (bunica mea paternă), în casa de 
țară cu prispă, unde avea o cameră pregătită pentru 
el, cu pat înalt, sormojac de paie și lipideu de cînepă. 
Eram pruncotan și, după ce primeam așteptata porție 
de ciocolată austriacă, îl urmăream în tot ce făcea. 
Avea pijama și papuci de casă și se spăla pe dinţi cu 
perie și pastă, obiceiuri pe care părinții și bunicii mei 
țărani nu le cunoșteau. Purta ochelari de vedere/citit 
și în colțul ochilor i se forma o bobiță albă ca o perlă 
de spumă. Se bărbierea în fiecare dimineaţă cu un ne- 
maivăzut aparat electric — tocmai ce se electrificase și 
ulița noastră. Le povesteam copiilor din vecini despre 
toate aceste minuni cu o mîndrie grozavă, nimeni nu 
mai avea un unchi intelectual, al lui Sică era croitor în 
Satu Mare, al Verginei vindea vase emailate în Baia 
Mare, Liuţa avea mătușă infirmieră în Cluj... 

Unchiu Nuţu citea toată ziua, cel mai adesea pe 
ţolul întins în livadă, sub părul cu pere cu miez roșu. 
La fiecare oră, pornea aparatul de radio cu baterii mi- 
nunate și asculta știrile. Nu înțelegeam nimic; în lim- 
ba franceză, așa, eu învățam limba rusă și-mi plăcea 
poezia: O gorcă gorcă ia rîdal... După ce primeam dul- 
ciurile, îl lăsam pe unchiu în pace și ne vedeam de joa- 
că peste drum, în spatele clopotniţei găsiserăm un loc 
cu măcriș. Tolăniţi pe burtă, mîncam frunze acrișoare 
și ne luam la întrecere Țări-Capitale. În clasa a V-a și 
a VI-a, visam să călătoresc în toată lumea și să învăţ 
toate limbile pămîntului. Fete nu luam cu mine, poate 
pe Liuţa, a cărei gură mirosea mereu a lapte. 

Abia cînd am ajuns la liceul din Baia Mare am 
înțeles că unchiu Nuţu nu era un om obișnuit. Darul 
său din vară stîrnise invidia colegilor orășeni, purtam 
o cămașă de nailon pe care scria „Made in Austria”, nu 
știam ce înseamnă Made, o purtam zi de zi, se usca 
rapid, nu trebuia călcată, în studenție mi-ajunsese 


mică. Sămînța occidentală aruncată de unchiu Nuţu a 
crescut, am devenit un visător oarecare și nici măcar 
pușcărie n-am făcut... 

Seara, în casa bunicilor, se adunau o grămadă de 
nepoți și strănepoți, iar unchiu Nuţu ne povestea 
cum a fost la închisoare. Mai întîi, scenele hazlii, pînă 
adorm copiii. Doi academicieni de serviciu la bucătă- 
ria închisorii fierbeau mămăligă în cazan și din fier- 
tură săreau stropi fierbinţi pe mîinile lor, de nu mai 
știau ce să facă... „Deschideţi ușa sobei”, le-a spus un 
deținut țăran, care tăia lemnele de foc. „Te propunem 
în Academie”, au rîs cei doi. 

Iuliu Maniu avea 80 de ani, suferea de reumatism 
poliarticular acut, era imobilizat la pat și pe corp i-au 
apărut escare, s-au infectat și în răni au crescut viermi 
albi. Comandantul închisorii a cerut un voluntar care 
să aibă grijă de Iuliu Maniu, și atunci s-a oferit tînărul 
deținut loan Rața. Timp de șase luni, fratele călugăr 
franciscan Tarciziu a curățat rănile colegului de celulă, 
pînă cînd s-au vindecat, dar luliu Maniu tot nu se pu- 
tea ridica din pat. În acest timp, „badea Iuliu” a poves- 
tit multe evenimente importante din viața sa. Le-am 
auzit și eu, fără să pricep importanţa lor. Era testa- 
mentul lui Maniu, erau memoriile pe care nu putea să 
le scrie, era punctul lui de vedere asupra istoriei, erau 
informaţii din cele opt lăzi de documente confiscate 
de Securitate. Oare au fost recuperate de istorici?... 

Eu nu înțelegeam de ce a fost condamnat unchiu 
Nuţu și l-am întrebat pe tata, miner la Exploata- 
rea Minieră Ilba. „O fi făcut el ceva!... Dă-l în mă-sa pe 
Ceaușescu, dă salarii mari numa la șefil...”, a concluzi- 
onat apoi tata, un om cît se poate de cinstit, cu șase 
coconi de crescut. 

Iuliu Maniu a intrat în agonie și atunci a fost mu- 
tat în altă celulă, ca nimeni să nu-i audă ultimele cu- 
vinte. Ca nimeni să nu poată spune că e ultimul om ce 
l-a văzut în viață. 

Unchiu Nuţu a murit în 1977, eram în armată și am 
cerut permisie să merg la înmormîntare. Nu mi-a fost 
aprobată — încă un motiv să-i urăsc pe comuniști, chit 
că mi-au dat bursă la liceu și facultate și apoi serviciu 
de șef. De cîte ori trec prin București, negreșit petrec 
un ceas în cimitirul Bellu Catolic de pe str. Olteniţei, 
la mormintele fraților din Congregația Frăția Școlilor 
Creștine (pe crucea de fier scrie: E.R. TARCISIUS RAŢA 
IOAN 1917-1977). Maniu n-are nici măcar mormânt. 
Cînd trec prin Sighet, la soacră-mea, stau un ceas în 
celula lui Iuliu Maniu, îl aud acolo pe unchiu Nuţu 
cum se roagă (am Noul Testament de la el) și îl văd 
curățind viermi cu cîrpa udă. Îmi vorbește în france- 
ză, în germană, iar eu răspund în rusă: O, gorcă, gorcă 
ia rîdal... 


GuieteSy, 


Paradox 


Casa gândului - 
Bântuită de tăceri... 


Ning suav amintirile, 

Funigei volatili 

Dintr-a timpului trenă, 

Risipă de irizații, 

Sentimente învățate pe de rost - 
O, cu cât patos și cu câtă resemnare! 
Picură monoton, repetat, 

Verbul a fi, conjugat la imperfect... 
Magic, suflarea topită-n retortă, 
Iubire se face 

Și speranță și dor. 


Râuri de slove albastre sparg zăvoare-peceţi. 


Casa sufletului - 
Cotropită de cascade... 


Allegro 
Azi-noapte 
S-a așternut frigul peste oraș 
Știu asta 
Din auzite 


Pasărea misterioasă 

Din platanii cărunți 

Și-a interpretat în zori aria 
Allegro și mai răgușit. 


Vitralii sonore 


În catedrală tăcerea domnește 

Se cern prin vitralii 

Raze de lună 

Picură stalactite din cupola raiului 
Orga trezită din somn murmură 
Catapeteasma se umple 

De pâlpâire serafică 

Vibrează lumina 

Ca în tablourile impresioniștilor. 


Poesis 


Voichița Lung 


Memento 


Amintește-ţi! 

Acesta e copacul! 

Ar putea fi cânt de vioară, 

Sau tăcere de cruce, 

Iar asta n-ar schimba în mersul lumii nimic. 
Dar el e copac, 

Numai și numai fiindcă are rădăcini. 
Nucul e la fel de nuc 

Și în pământ, ca în văzduh. 

- Vezi, tu - îți spuneam suspinând - 

Toate lucrurile se repetă în afara noastră, 
Niciodată altfel decât există în noi; 

De aceea, să facem ordine mai întâi în noi 
Și abia mai pe urmă, în afara noastră... 


Amintește-ți! 

Acesta e cerul! 

Nu pentru că nu are margini, 

Ci pentru că, fugind să-l cuprinzi, 
Te-ntorci cu brațele goale, 

Poate doar 

Cu un mănunchi de păpădii 
Spulberate de vânt. 

- Vezi, tu - îți spuneam alergând - 
Acesta e cerul 

Nu pentru că pare, ci pentru că e infinit; 
Căci desăvârșit 

Nu e ceea ce pare, 

Ci doar ce întru adevăr este... 


Amintește-ţi! 

Aceasta e marea! 

Cu valuri care se joacă de-a înecul, 
Redându-ne după zile și nopți nisipului, 
Îmbogăţiți cu brățări de alge la glezne 
Și pe gene cu o nostalgie în plus. 

Vezi, tu - îmi spuneam surâzând - 

Totul e năucitor de firesc, 

Toate lucrurile știu care e clipa întoarcerii: 
Se-ntorc mugurii, 

Se-ntorc ploile, 

Se-ntorc valurile, 

Se-ntoarce fiul risipitor. 

Toţi și toate își aduc aminte... 


OeteSifugdi 


Poesis 


“n ViorelBirtu- 


E | Pirăianu 


Aripi 


trec 

conturând spaţii cu lacrimile sufletului 

apoi voi poposi 

pasăre călătoare într-un cuib 

rânduit între faldurile timpului 

casa mea e firesc aproape de cer 

închizând un gând între aripi de înger 

o liniște oarbă în pulsul necontrolat al materiei 
la sfârșit poposesc pe ţărmul universului 

cu sufletul sfâșiat de întrebări 


Ionuț 
Caragea 


Aproape miracol, aproape veșnicie 


umbră, vis, aproape existență 
dragostea risipită dimineața 
cum ceața de soarele fără milă 
creangă aplecată la pământ 
mângâind frunza moartă 
aproape plâns, aproape înviere 
aproape muzică 


copilărie deghizată într-un bătrân 
mergând pe aleile dorului 

ziua tăiată în trei felii subțiri de speranță 
mâna întinsă ca un fum peste case 

crini de gheață sub aripile 

unui vultur pleșuv 

aproape zbor, aproape atingere 


dangătul unui clopot 

în jungla luxuriantă a sângelui 

vântul ca o cascadă de șoapte 
prăbușindu-se peste tăcerea adâncă 
sărut ofilit în glastra buzelor 

dragoste sfâșiată de ghearele timpului 
aproape cuvânt, aproape poezie 


amintiri ca oamenii-n peșteri 
gânduri mocnind sub păduri de cenușă 
privire ridicată la cer 


cum lampionul în întunericul nopţii 
unghia lunii înfiptă în carnea iluziei 

o stea căzătoare rostogolindu-se 

ca un cap decapitat 

aproape răspuns la întrebările fără răspuns 
aproape fruct pe creanga misterului 
aproape miracol, aproape veșnicie 


[ui Marin Moscu 


Ingroparea unui vârf de poezie 


Preotul însuflețește catafalcul, 
Timpul se scurge pe furiș în cuvinte, 
Deznădejdea se poartă la-nălțimea 
Crucilor ornament pe morminte. 


Gândul meu ţipă ca un șarpe de foc 
Înecat în lacrimi de gheață târzie, 
Sub talpa mortuară-a închinării 

Se îngroapă-un vârf de poezie. 


Dorel Tătaru 


Cineva mă învârte pe degete 


Pământul, 

coapsa aceea rotundă 

care se culcă noaptea 

cu spatele la pofta arzândă 

iar eu, ca un bărbat înțelegător 
îmi trec degetele prin părul ei, 
cu dragoste, 

cum m-a învăţat mama, 
femeie de la ţară printre straturi. 
În fiecare seară îmi sare 
extraconjugal din greblă, 

își trage dresuri roșii 

— îmi spune că îi place 

să doarmă așa — 

eu cred că îi place 

să mă adoarmă așa, 

ca într-o hipnoză, 

din ochii mei mari 


Gita 


să rămână cei mici, 
înguștii, migdalații, 

care să nu vadă 

ce vede lumea 

de când copernicul, 

că se iubește cu un chinez 
când adorm. 


“i Vasile Dan 
Marchiş 


Suntem după toate cele văzute și nevăzute 
unul în celălalt 
(Sau muza mi se destăinuie) 


Mai stranie ca oricând 

muza m-a atras într-o cameră goală 
și mi-a rostit: 

„Pe care scaun crezi că poţi să stai 
când e vorba de mine?” 


Privesc în toate părțile 
dar nu văd nimic pe ce să mă așez. 


Aud din partea muzei: 

„În percepţia mea 

nu există <în față», 

«în stânga», 

<în dreapta» 

sau «în spate», 

ci doar în mine sau în tine! 

Când eu abia încap în gândurile tale, 

când mirarea ta abia mă încape, 

eu sunt glasul tău, 

cum toate cele văzute și nevăzute de care te miri... 
În acest sens care crezi că este scaunul pe care 
poţi să te așezi cu privire la mine? 

Oriunde ești, 

fie la munte, 

la mare, 

în câmpie, 

sau la hotare, 

precum la locuința ta, 

fie că stai pe un scaun ales, în camera din față 
sau pe scări afară, 

suntem prin toate cele văzute și nevăzute, 
unul în celălalt, 

(mă refer doar la mine și la tine) 

indiferent unde sunt ceilalți față de tine...” 


Nicolae 
Nistor 


Iarba regilor plânge 


am scris poeme despre moarte 

am uitat de brăduţul care o să trăiască 
în ciuda noastră 

moșul nu vine în zona interzisă 

aici iarba regilor plânge 

iar copiii au devenit digitali 

stau ascuns după cuvinte 

desenez moartea ca o stare obișnuită 
demult vorbeam singur 

acum pe stradă vorbim singuri 

cum să scriu despre moarte 

despre bomboane online 

nu cele din căușul copiilor 

am uitat că voi nu mai sunteți 
demult pe aici — părinţii mei 

iar copiii mei refugiați exersează viața 
într-un alt decor de film-convenţie 
despre Terra 

sau despre apa de pe Lună 

care este a deștepților 

cum este să conduci oameni izolați 
cum este să le vorbești de viitor 

cum vom trăi într-o lume goală 
Dumnezeu ne avertizează 

cum o face dintotdeauna 

iar noi nu știm să ne rugăm 

nu știm să ne întoarcem în 

grădinile Lui 

unde timpul ne aparține 


Sinai 


vacanța de vară 


ne recunoaștem în imaginea satului 
dintre dealurile înverzite 

sub cupola cerului 

de unde chipul lui Cristos 

s-a imprimat în pântecul lutului 
care zămislea cântări 

prin împerecherea buzelor 

o jertfă de bun sosit 

la rugăciunea din duminica noastră 


GuieteSy, 


Poesis 


Gavril Iosif 


Poesis 


cățărați în mărul de vară 
tușa Victoria ne-a văzut 
precum două păsări răpitoare 
ne-a alungat cu un măturoi 


după cuiburi de cioară 
prin sălcii 

sau pe vale ne zbenguiam 
cu toate pânzele sus 


pe uliţă seara reveneam 

murdari cu pantalonii spintecați 
povesteam 

cele mai năstrușnice aventuri 

în care fiecare era principalul erou 


Lucian 
? "A Bota 


XXX 


cutremurate îmi sunt zilele acestea de osândă 
plouă și peste rănile mele 

niciun strop de lumină 

urme lăsate în adâncul munţilor 

pe care viscolul le astupă răcnind 

cu gândul la tine 

mă ghemuiesc dincolo de trupul osândit 

pe marginea pervazului 

ca să mai transform în păsări 

sărutul 


Alexandru 
Cazacu 


Aproape primăvară 


Seara ce se adună în vertebrele mamiferelor 


și cafeaua băută trei sferturi și frazele unui monolog 


întrerupt 


un fel de histoire imaginaire care încearcă să înlocu- 


iască viața 


odată cu senzaţia că altcineva răspunde la întrebări 


în locul nostru 
când fiecare colț al orașului din care vom pleca 
a început să ne reconstituie 


Ceasuri precise și indiferente pășesc 
tiptil peste pragurile camerei 


unde se încheie armistiții 

și fiecare obiect își proiectează 

umbra în altele iar noi vedem 

prin straturile geamului păsări cu aripi mari 
cât două jumătăți de cer 

și fire de iarbă cărora le este teamă să se înalțe 


Adrian 


George 
Itoafă 


Din prea multă iubire ajungem neiubire, 
pierind în tragedia așteptărilor. 


Trăiesc o secundă 


Ascult melodia cerului prins de furtună 

și penele adunate pe trupul fiecărei zburătoare 
aplaudând între ele, 

în timp ce privesc ploaia, 

binecuvântând suflarea nestăpânită 

a trupului înflorit pe miracol multicolor, 

aleg să rămân răvășit de freamătul unor petale 
izbite de fața încremenită în tot haosul 

ce umblă desculț, atingând fiecare urmă, 

ca apoi să o îngroape-n cenușa oaselor 
dominate de timp. 

Trăiesc o secundă cât alții o viață. 


loan 
Bunta 


Cântec de primăvară 

- Copilul care prinde fluturi - 
Era primăvară, 
Un câmp cu flori în Munţii Apuseni, 
Unde, copil, alergam după fluturi... 
Erau cu sutele și de multe culori, 
Făceam salturi să-i prind. 
Cei prinși tremurau în palmele mele, 
Se supuneau - temători și învinși. 
Le redam libertatea... 
Zborul le era șovăielnic, 
Pudra de pe aripi se risipise... 
Am alergat apoi la mama, 
„Mamă, iartă-mă, am omorât un fluture!” 
Plângeam cu lacrimi amare, 
Pentru că odată cu acești fluturi, 
Copilăria-mi însăși se risipea, 
Preafrumoasa. 


Marin 
POP 


După ce în luna mai 1923, 
episcopul diecezei de Gherla, dr. lu- 
liu Hossu, a vizitat 37 de parohii din 
tractele protopopești ale Giulei și 
Lujerdului, la 16 iunie a început un 
nou drum de apostolat, în județul 
Sălaj.! 

Programul vizitelor canonice de 
acum 100 de ani, efectuate de 
episcopul luliu Hossu în județul 
Sălaj, a fost următorul: 17 iunie — 
Aghireș și Fetindia, mas (cazat sau 
rămas peste noapte - n.n.) în Căţelul 
românesc (Meseșenii de Sus); 18 iu- 
nie - Căţelul românesc, Căţelul un- 
guresc (Meseșenii de Jos), mas în 
Crasna; 19 iunie — Crasna, Husasău, 
mas în Șeredei; 20 iunie — Șeredei, 
Horoat, Petenia, mas în Stârciu; 
21 iunie - Stârciu, Hurez, Poniţa, 
mas în Cizer; 22 iunie — Cizer, Boian, 
mas în Cizer; 23 iunie — Pria, Plesca, 
mas în Crasna; 24 iunie - Marin, 
Peceiu, mas în Bănișor; 25 iunie — 
Bănișor, Ban, mas în Bănișor; 26 
iunie — Mal, Sîrbi, mas în Sîg; 27 iu- 
nie — Sîg, Tusa, mas în Sîg; 28 iunie 
- Fizeș, Lazuri, mas în Valcăul ungu- 
resc (Valcăul de Jos); 29 iunie — Val- 
cău de Jos, Bozieș, mas în Valcăul 
românesc (Valcău de Sus); 30 iunie 
— Valcău de Sus, Preoteasa, Sub- 
cetate, mas în Giumelciș (Plopiș); 
1 iulie - laz (sfințire de biserică), 
Giumelciș, mas în Giumelciș; 2 iu- 
lie — Drighiu, Aleuș, mas în Halmășd; 
3 iulie — Halmășd, Nușfalău, Ip, mas 
în Cosnicu de Jos; 4 iulie — Cosni- 
ciu de Jos, Cosnicu de Sus, Cerișa, 
mas în Marca; 5 iulie - Marca, Porţi, 
Leșmir, mas în Șumal; 6 iulie — Șumal, 
Camăr, Sarhigea, mas în Almaș; 7 iu- 
lie — Almaș, mas în Șimleu Silvaniei; 
8 iulie — Șimleu Silvaniei.” 

Însoţit de către canonicul dr. Vic- 
tor Bojor, de profesorul de teologie 
dr. George Robu și de cinci clerici di- 


ecezani, arhiereul pornește spre Za- 
lău, orașul de reședință al județului 
Sălaj, pe care îl vizitase pentru pri- 
ma dată cu un an înainte, cu ocazia 
transformării parohiei greco-catoli- 
ce din Zalău în protopopiat.* 

La fel ca în anul precedent, epi- 
scopul a fost așteptat la intrarea 
în județul Sălaj de către prefectul 
dr. Iulian Domșa și subprefectul 
dr. luliu Pop. De asemenea, în gara 
din Zalău a avut parte de o primire 
grandioasă, fiind întâmpinat de în- 
treg, orașul, „care a îmbrăcat haine 
de sărbătoare”. La pășirea pe pe- 
ronul gării, corul Școlii normale de 
băieți din Zalău, condus de profeso- 
rul Simea, intonează cântarea „La 
mulți ani!”. 

Primarul orașului Zalău, dr. 
Nicodim Cristea, „prin un discurs 
avântat”, îl salută pe ilustrul oaspete 
care, în acele vremuri grele de după 
război, încerca „să conlucreze la să- 
nătatea crizei morale” a populaţiei. 
Urmează salutul protopopului gre- 
co-catolic al Zalăului și al tractu- 
lui Bred, Traian Trufașiu, care l-a 
însoțit pe parcursul întregii vizitații 
canonice. 

După un scurt popas la protopo- 
pul Traian Trufașiu, alaiul episcopu- 
lui s-a deplasat în parohia Aghireș, 
iar credincioșii îl așteptau la „poarta 
triumfală”, pe care au construit-o 
la intrarea în localitate. Episcopul a 
fost întâmpinat de către pretorele 
plasei, Gheorghe Pop, apoi, la ușa 
bisericii, de către preotul local, Aurel 
Petruca. S-a oficiat serviciul divin, 
pentru cei vii și pentru cei morţi, 
și s-au așezat în biserică moaștele 
Sfântului Cristofor. 

A doua zi, pe 17 iunie 1923, zi 
de duminică, s-a sfinţit biserica gre- 
co-catolică din Aghireș, ridicată în 
anul 1904, renovată și prevăzută cu 

iconostas, lucrări ce făceau cinste 
parohului local, care păstorea aici de 
aproape un sfert de veac. 

La actul sfințirii au participat un 
număr impresionant de credincioși 
din Aghireș și localitățile învecinate, 
Fetindia, Ortelec, Meseșenii de Sus și 
Recea. De remarcat și prezența inte- 
lectualilor din Zalău și a autorităților 
judeţene, în frunte cu prefectul luli- 
an Domșa, „cari au ținut să facă din 
praznicul credincioșilor Aghireșeni 
un praznic cu adevărat național bi- 
sericesc”.* 

La sfârșitul liturghiei, episco- 
pul luliu Hossu a ținut o predică 
înălțătoare, în care îi îndeamnă 
pe credincioși „să se ferească de 
învățăturile propovăduite de apos- 
tolii mincinoși și rătăciți din zilele 
noastre și să țină cu tărie la credința, 
legea și biserica strămoșească, izvo- 
rul nesecat de mângâiere și fericire 
pământească a părinților, moșilor și 
strămoșilor noștri”? 

După liturghie, au urmat 
recepţiile preoţilor concelebranți, 
primăriei, corpului didactic, con- 
fesiunii reformate din localitate, 
apoi și-a făcut „onorul” în fața ar- 
hiereului întreaga intelectualitate 
zălăuană. 


Istorie 


În continuarea programului, epi- 
scopul a vizitat casele mai multor 
credincioși din localitate, după care 
s-a servit un prânz la școala de stat 
din localitate, la care au luat par- 
te toţi cei prezenţi. A luat cuvântul 
învățătorul director al școlii, Iuliu 
Cărpinean, în numele parohiei din 
Aghireș, iar dr. Nicodim Cristea a 
vorbit din partea intelectualilor ză- 
lăuani. În discursul său, primarul Zală- 
ului îl aseamănă pe episcopul Iuliu 
Hossu cu marii înaintași ai bisericii 
și neamului, Inochentie Micu-Klein, 
Șterca-Șuluțiu și Vasile Hossu. De 
asemenea, amintește că a fost unul 
dintre cei patru fruntași ardeleni 
care au dus actul unirii Transilvaniei 
cu România la București, după Adu- 
narea Naţională de la Alba Iulia din 
1 Decembrie 1918. Subliniază că ar- 
hiereul, „în loc de a merge în vremu- 
rile călduroase de vară la vre-o baie 
spre recreere — ia toiagul vlădicesc și 
cutreeră satele — întărind în credință 
pe poporeni și abătându-i de la căile 
rătăcite” și prin această operă el in- 
troducea „o nouă și aleasă pagină în 
istoria Bisericii românești”.S 

Tot în ziua de 17 iunie, după 
masă, episcopul vizitează filia Fetin- 
dia. La fel ca la Aghireș, credincioșii 
îl întâmpină la intrarea în localitate, 
la „poarta triumfală”, fiind salutat 
de către învățătorul Teodor Căprar. 
La biserică, se cântă Doxologia cea 
mare și se face Litie. Arhiereul ţine 
și aici o cuvântare credincioșilor, 
care au umplut biserica, sfătuindu-i 
„să slujească cu credinţă și cu dra- 
goste lui Dumnezeu iar nu mamo- 
nului, adică să nu slujească banului 
și lumei, de cari să nu ne îngrijim 
prea peste măsură, că știe Tatăl nos- 
tru cel ceresc că ne trebuiesc aces- 
te toate, ci să cercăm împărăţia lui 
Dumnezeu și dreptatea lui, că cele 
pământești ni se vor adăoga nouă”.” 

După aceea a stropit cu aghiaz- 
mă pe fiecare credincios și a făcut 
câteva vizite la casele lor, vizitând și 
un credincios care era grav bolnav. 

Trecând peste un deal și prin- 
tr-o pădure „romantică” de stejar, 
alaiul episcopului ajunge în paro- 
hia Căţelul românesc (Meseșenii 
de Sus), sediul protopopesc al trac- 


tului Periceiului. În întâmpinarea 
episcopului au venit două care trase 
de câte patru boi, pline cu tineri, 
care l-au însoţit până în parohie. Pe 
drum se observă că porțile caselor 
credincioșilor erau împodobite cu 
ștergare și cusături de casă, care îm- 
prejurau câte o icoană sfântă. 

La poarta triumfală, amplasa- 
tă în mijlocul satului, episcopul a 
fost întâmpinat de către Alexandru 
Marcu, prim-pretorele plasei Cras- 
na, iar în numele locuitorilor este 
salutat de către primar. 

La ușa bisericii a fost așteptat 
de către mai mulți preoți din tract, 
în frunte cu vrednicul protopop, 
Graţian Flonta, care „prin o înflăcă- 
rată și inimoasă cuvântare” îl salută 
pe arhiereu. Biserica s-a dovedit a fi 
neîncăpătoare atât la serviciul divin 
din acea seară, cât și la liturghia de 
a doua zi. La sfârșitul liturghiei, 
Iuliu Hossu a predicat din Evanghe- 
lia zilei, „care o a tălmăcit poporului 
pe înțelesul tuturor”, arătând bucu- 
ria sufletească pe care o simţea în 
mijlocul credincioșilor adunaţi la 
sfânta biserică. Aduce laude „bine- 
meritate” atât credincioșilor, cât și 
vrednicului protopop pentru activi- 
tatea depusă pe tărâm spiritual, pe 
care „pentru zelul în păstorirea su- 
fletelor în vreme de aproape patru 
decenii” l-a ridicat la înalta treaptă 
de arhidiacon onorar. Cu adâncă 
emoție, protopopul Graţian Flonta 
aduce mulțumiri arhiereului pentru 
cinstea ce i s-a acordat. 

După recepţiile ce au avut loc la 
casa parohială și vizite pe la casele 
credincioșilor, în după-amiaza zi- 
lei de 18 iunie, episcopul a efectuat 
vizitația canonică în parohia Căţelul 
unguresc (Meseșenii de Jos), însoțit 
fiind de un grup de opt tineri călări, 
care purtau în mâini steagul trico- 
lor. În sati se face o frumoasă primi- 
re, fiind așteptat la poarta triumfală 
de către credincioșii din parohie, în 
frunte cu învățătorul loan Dragoș, 
iar la intrarea în biserică a fost în- 
tâmpinat de către preotul local, 
Alexandru Cadar. În biserică se fac 
ceremoniile religioase care se țineau 
în mod obișnuit după-amiaza, după 
care arhiereul ține și aici o predică 


GuieteSy, 


plină de învățături. 

Din parohia Meseșenii de Jos s-a 
deplasat la Crasna, centrul adminis- 
trativ al plasei cu același nume, unde 
păstorea preotul Emil Pop. Biserica 
din Crasna fiind una mică și veche, 
s-a luat decizia ca liturghia arhie- 
rească de a doua zi, când era și zi de 
târg la Crasna, să fie oficiată sub un 
pavilion, care a fost construit în mij- 
locul pieței. 

Primirea arhiereului a fost una 
strălucită și la Crasna, la poarta tri- 
umfală fiind așteptat de credincioșii 
de toate etniile și confesiunile exis- 
tente în localitate. Clopotele celor 
trei biserici au vestit sosirea arhie- 
reului. Poarta triumfală, îmbrăcată 
în verdeața primăverii, a fost ampla- 
sată la capătul străzii ce ducea spre 
bisericuța românească și în jurul ei 
s-au adunat toți cei dornici să-l vadă 
pe episcop intrând în localitate. Din 
partea administraţiei publice locale 
a fost întâmpinat de către secre- 
tarul local, Ernest Halliârshy și de 
notarul tractului Crasnei, preotul 
Aurel Orian. 

La biserică s-au făcut rugăciu- 
nile obișnuite de seară, iar la casa 
parohială au avut loc recepțiile 
comunităților bisericești și ale 
autorităților locale, după care ar- 
hiereul a făcut vizite la casele 
credincioșilor până seara târziu. 

Celebrarea liturghiei de a doua zi 
s-a desfășurat „în toată splendoarea 
unei slujbe arhierești”, asistând mai 
mulți preoți de la parohiile înveci- 
nate, precum și un număr mare de 
credincioși. Episcopul luliu Hossu a 
ţinut un „admirabil” discurs despre 
credință, care i-a emoționat pe toți 
cei prezenţi. După liturghie a avut 
loc o agapă creștinească, în cadrul 
căreia a rostit un discurs venerabilul 
protopop Graţian Flonta.ă 

Pentru reușita manifestărilor 
religioase de la Crasna au depus o 
muncă deosebită îndeosebi prim- 
pretorul plasei, Alexandru Marcu, 
directorul școlii, Aurel lepurean, 
învățătorii Aurelia Pintea și Gavril 
Câmpean și, nu în ultimul rând, pre- 
otul local Emil Pop.* 

A doua zi dimineaţa, episcopul 
a vizitat filia Șimleului, Husasău, 


unde a fost întâmpinat de către pro- 
topopul Alimpiu Coste și preotul 
local Vasile Moody, iar spre seară 
arhiereul a plecat la Șeredei, unde 
a fost „frumos primit” de preotul 
local, Vasile Gheţie, iar a doua zi, 
20 iunie, s-a săvârșit și aici liturghia 
arhierească.! 

Vizitaţia canonică a episcopului 
Iuliu Hossu a urmat întocmai trase- 
ul stabilit dinainte. După Șeredei au 
urmat parohiile de pe Valea Crasnei 
și a Barcăului. Pretutindeni, episco- 
pul a fost întâmpinat „cu mare dra- 
goste și nespus dor”, nevenindu-le 
să creadă că era cu putință ca un 
episcop „să se scoboare în umilele 
lor comune”. Preoţii și credincioșii 
au făcut toate pregătirile necesare 
primirii arhiereului. Cel puțin două 
porți triumfale au fost ridicate în fi- 
ecare sat, în unele chiar trei-patru, 
cu felurite inscripții alegorice: „Osana”, 
„Păstorul cel bun”, „Cercetatu-ne-a 
pre noi de sus mântuitoriul”, ultima 
fiind la Bănișor. Și la ieșirea din sate 
erau diferite însemne ale trecerii 
arhiereului. De exemplu, la ieșirea 
din Horoatu Crasnei, pe un steag 
mare, atârnat de-a curmezișul 
drumului, erau scrise cuvintele: 
„Veni, vidi, vici”. 

Arhiereul era primit în fiecare 
sat de către autoritățile locale, iar la 
intrarea în biserică era așteptat de 
către preotul local. Seara, în biserică 
sau într-un cort pregătit dinainte, 
dacă biserica era prea mică, se făcea 
serviciul Litiei, cu ectenii pentru vii 
și morți, iar în fiecare dimineață se 
săvârșea Liturghia arhierească, „cu 
toată solemnitatea” cuvenită mo- 
mentului istoric. Liturghia era ur- 
mată de cuvântul de învățătură al 
arhiereului, „întărind pe credincioși 
în credința strămoșească, și făcân- 
du-i atenți să se ferească de aposto- 
lii și Hristoșii mincinoși, cari se ni- 
zuesc să seamâne învățături greșite 
printre popor”. 

În fiecare sat, episcopul a efectuat 
vizite acasă la credincioșii săraci, vă- 
duve sau bolnavi, „cărora la dorința 
lor le-a cetit și rugăciuni pentru 
sănătate”. De asemenea, a vizitat 
fiecare filie sau parohie vacantă, ar- 
hiereul și suita sa fiind așteptați cu 


masă la curatorul primar, la cantor 
sau un fruntaș al satului. 

Pe lângă cinstea acordată proto- 
popului Graţian Flonta, care a fost 
avansat ca arhidiacon onorar, a mai 
fost avansat ca protopop onorar pa- 
rohul din Cizer, iar bătrânul paroh 
din Fizeș, Petru Codeus, care a fost 
o vreme și învățător al școlii confe- 
sionale, a ținut ca în decursul mesei 
să realizeze un program artistic, cu 
mai multe cântări naționale”, cu ti- 
nerii din sat. 

În data de 1 iulie 1923, zi de 
duminică, episcopul luliu Hossu a 
sfinţit biserica din Iaz, tractul pro- 
topopesc al Valcăului. Trecuseră 
20 de ani de când biserica de lemn 
a ars, dar credincioșii, împreună cu 
vrednicul preot Aurel Ghilea, viitor 
protopop al Zalăului, au construit o 
nouă biserică de zid.”? 

Sfinţirea bisericii a decurs după 
toate prescriptele ritului greco-ca- 
tolic, la eveniment luând parte un 
număr foarte mare de credincioși 
veniți din Subcetate, Valcăul de Sus, 
Valcăul de Jos, Fizeș, Lazuri, Plopiș, 
Drighiu, Aleuș, Preoteasa, Cosni- 
ciu de Sus, Cosniciu de Jos etc., în 
frunte cu preoții. Chiar și din Valea 
Ungurului și Valea Târnei a partici- 
pat o numeroasă delegaţie de slo- 
vaci romano-catolici, curioși să vadă 
o sfințire de biserică săvârșită de un 
episcop român.!* 

La sfârșitul consacrării bisericii, 
protopopul Alimpiu Coste, admi- 
nistratorul tractului Valcăului, i-a 
invitat pe toţi credincioșii prezenți 
la acest praznic să participe la ma- 
nifestarea de la Șimleu Silvaniei, în 
data de 8 iulie 1923, eveniment care 
marca sfârșitul vizitației canonice a 
episcopului luliu Hossu. 

Până atunci, însă, episcopul și-a 
continuat misiunea de apostolat 
pe Valea Barcăului, ajungând până 
la Marca, Porţ, Leșmir și Șumal. La 
Leșmir, episcopul a făcut o donaţie 
de 3.000 lei, cu scopul de a se con- 
strui o capelă. În Șumal a fost es- 
cortat de doi tineri călări și a trecut 
pe sub două porţi de triumf. Aici i-a 
ieșit în întâmpinare și George Ghica, 
proprietarul domeniului de la Balc, 
care a pus la dispoziția episcopului 

și a suitei sale trei trăsuri, cu care a 
mers mai departe până în localitatea 
Camăr.'* 

Cutreierând satele de sub 
munţii Meseșului și Rezului, pe 
Valea Barcăului, până la Șumal și 
Almaș, episcopul luliu Hossu s-a in- 
teresat de starea culturală și materi- 
ală a țăranilor români. În fiecare sat 
cercetat a înființat, sub președinția 
sa, câte o agentură a Astrei, numin- 
du-i ca președinți pe preoţii locali și 
promițându-le că le va trimite cărți. 
De asemenea, a primit și notat plân- 
gerile țăranilor în problema refor- 
mei agrare și a promis că va interve- 
ni la Ministerul Agriculturii pentru 
a i se face dreptate, el îndeplinind 
și funcția de senator de drept în Par- 
lamentul României. Aproape toate 
bisericile și școlile nu primiseră încă 
lotul școlar promis prin legea de re- 
formă agrară, iar unele, cum era 
cazul bisericii din Șimleu Silvani- 
ei, au fost chiar șterse din tabloul 
îndreptățiților. 

Ajungând în localitatea Zăuan, 
episcopul a fost adus de o trăsură 
cu patru cai peste Pusta-Ceheiu- 
lui, unde credincioșii din Cehei l-au 
așteptat, în frunte cu protopopul 
Alimpiu Coste, la cele două porți tri- 
umfale ce s-au ridicat, una la intrare 
și alta la ieșire din cătun.” 

Punctul culminant al vizitaţiilor 
canonice pe care episcopul Iuliu Hos- 
su le-a efectuat în județul Sălaj acum 
un secol l-au reprezentat manifestă- 
rile religioase și culturale ce au avut 
loc în Șimleu Silvaniei, sediul Vicari- 
atului Greco-Catolic al Silvaniei, în 
zilele de 7 și 8 iulie 1923. 

Pregătirile pentru evenimentul 
deosebit au început cu o săptămâ- 
nă înainte, intelectualii din Șimleu 
înființând o serie de comitete de 
organizare pentru primirea arhiere- 
ului și pentru organizarea unor ser- 
bări culturale de amploare, așa cum 
numai șimleuanii știau să o facă. 

În dimineața zilei de 7 iulie 1923 
totul era aranjat, orașul fiind „pa- 
voazat” și arborat cu steaguri. În 
fața poștei s-a ridicat o „splendidă” 
poartă triumfală, iar înaintea biseri- 
cii vicariale un pavilion, în care urma 
să fie oficiată liturghia de a doua zi. 

În aceeași zi de sâmbătă, la ore- 
le 2,30, un lung șir de trăsuri pline 
cu intelectualii Șimleului, în frunte 
cu primarul, au plecat pentru a-l în- 
tâmpina pe episcop, „în ținuta săr- 
bătorească de vigoare”. Au oprit cu 
toţii peste podul de fier de pe râul 
Crasna și la numai cinci minute 
apare trăsura din care coboară „în 
uralele de binevenţiune ale celor 
prezenţi, vesel, radios Arhiereul”, 
care era însoțit de către prefectul 
județului Sălaj, dr. lulian Andrei 
Domșa. 

Primarul orașului Șimleu Sil- 
vaniei, Aurel Tarţia, rostește dis- 
cursul de bun venit, după care se 
formează un convoi de trăsuri, iar în 
fruntea lor pleacă șeful poliției din 
Șimleu, Teodor Pislea, cu o echipă de 
jandarmi călări, „în mare ţinută de 
gală”, urmat de trăsura episcopului 
şi „un șir invizibil de lung de căruțe”. 
În această ordine se face intrarea pe 
strada principală a orașului, în ură- 
rile mulțimii care s-a postat pe tro- 
tuare.1$ 

La poarta de triumf a fost în- 
tâmpinat, în numele credincioșilor 
șimleuani, de către curatorul biseri- 
cesc, Demetriu Filep și o absolven- 
tă a Școlii medii de fete îmbrăcată 
în costum național, care i-a înmâ- 
nat un frumos buchet de flori, iar 
la ușa bisericii de către preotul 
Vasile Moody și de către credincioșii 
șimleuani. După Litie, întregul cor- 
tegiu s-a deplasat la Liceul „Simion 
Bărnuţiu”, unde episcopul a primit 
recepţiile, apoi a făcut vizite la pre- 
otul romano-catolic, la cel reformat, 
la rabin și vreo 40 de credincioși, la 
notabilitățile orașului, dar și la case- 
le celor mai puţin avantajați de soar- 
tă. După terminarea vizitelor, la ora 
8 seara, luliu Hossu a intrat în casa 
vicarială, unde a fost găzduit de pre- 
otul local Vasile Moody." 

Ziua de 8 iulie 1923 a fost una 
de mare sărbătoare pentru întregul 
judeţ Sălaj. Încă de la ora 6 dimineața 
au început să sosească în Șimleu 
procesiuni de credincioși, cu prapori 
și cu cruci din toate satele din jur. 
Toate satele aveau pancarte cu nu- 
mele lor: Bobota, Hidig (Măieriște), 
Giurtelecu Șimleului, Doh, Dumus- 


lău, Iaz, Giumelciș (Plopiș), Pericei 
etc. 

Începând cu ora 9 s-a săvârșit Li- 
turghia arhierească, cu un fast deo- 
sebit, în pavilionul construit în piața 
din faţa bisericii vicariale. Alături de 
episcopul Iuliu Hossu au slujit cano- 
nicul dr. Petru Fabian, peste 30 de 
preoți, în frunte cu protopopii, iar 
diaconi au fost profesorul de teolo- 
gie dr. George Robu și protopopul 
Traian Trufașiu. Cântările au fost 
„executate într-un mod splendid” 
de corul Liceului „Simion Bărnuţiu” 
din Șimleu. Priceasna a fost cân- 
tată de Vasile Oros, prim-pretor al 
plasei Tășnad, împreună cu preoţii 
Vasile Moody și Aurel Ghilea, „ale 
căror frumoase voci înduioșează 
mult”. Înălțătoare a fost și predica 
episcopului luliu Hossu, care le-a 
adus aminte credincioșilor că „Mân- 
tuitorul chiar în ziua învierii sale a 
dat darul iertării păcatelor, prin care 
curățiți vom putea și ni-se impune 
să trăim în dragoste veșnică”.!8 

La ora 2 a fost organizat un ban- 
chet, în sala mare a liceului, la care 
au participat peste 200 de persoane. 
După cum era moda vremii, s-au ros- 
tit o serie de „toasturi”, printre care 
amintim cele ale consilierului și di- 
rector al tribunalului din Șimleu, dr. 
Coriolan Meseșan, dr. luliu Maniu, 
președintele Partidului Naţional Ro- 
mân (PNR), care a venit special pen- 
tru a participa la acest eveniment, și 
pe cel rostit de dr. Alexandru Aciu, 
președintele despărțământului 
Șimleu al Astrei, director al băn- 
cii „Silvania” și proaspăt senator al 
circumscripției Șimleu, ales pe liste- 
le PNR, în urma decesului vicarului 
Silvaniei, dr. Alexandru Gheţie. 

La ora 5 după-masă, în sala festi- 
vă a liceului, a avut loc serbarea cul- 
turală a Astrei, sub președinția lui 
Alexandru Aciu. Punctul culminant 
al serbării l-a reprezentat punerea 
în scenă a piesei de teatru alego- 
ric, „Omagiile lunilor”, scrisă de 
Elena Aciu. A urmat conferința prof. 
univ. de istorie a artelor Tzigara- 
Samurcaș, care a avut ca temă sti- 
lurile arhitecturale ale bisericilor 
dar, la fel de impresionat ca toţi cei 
prezenţi de reprezentaţia teatrală, 


a vorbit mai mult despre reușita ei 
extraordinară, felicitând-o pe Ele- 
na Aciu. La sfârșitul matineului, 
episcopul Iuliu Hossu a rostit „cu- 
vinte de mulțumire și de o adâncă 
înduioșare spunând între altele, că 
zilele petrecute în Sălaj și îndeosebi 
în Șimleu, îi vor fi veșnic de cea mai 
plăcută amintire”. 

Seara, la ora 9, studenţii sălăjeni 
au organizat o frumoasă serată dan- 
santă, care a ținut până în zori de zi. 

După matineu, episcopul Iuliu 
Hossu s-a retras și a plecat la Bădă- 
cin, unde a fost oaspetele lui Iuliu 
Maniu, iar a doua zi a plecat cu un 
automobil la Bicsad.!* 

Aceasta a fost, pe scurt, epope- 
ea vizitei canonice pe care vredni- 
cul de pomenire cardinal, dr. luliu 
Hossu, a întreprins-o în Sălaj acum 
un secol, pe vremea când parohii- 
le aflate în subordinea Vicariatului 
Silvaniei aparțineau Diecezei de 
Gherla, Iuliu Hossu fiind supra- 
numit, pe bună dreptate, „episco- 
pul vizitațiunilor”, pentru că nu a 
rămas nevizitat niciun cătun din 
Sălaj și de pe întregul teritoriu al 
diecezei pe care o conducea. 


Note: 

1 „Plugarul”, nr. 7, 21 iunie 1923, p. 3. 

2 „Gazeta de Duminecă”, nr. 23, 10 iu- 
nie 1923, p. 2. 

3 Vezi, în acest sens, Marin Pop, Prima 
vizită canonică a episcopului Iuliu Hossu la 
Zalău (24-25 iunie 1922), în „Caiete Silvane”, 
nr. 210, iulie 2022, pp. 35-38. 

4 „Plugarul”, nr. 7, 21 iunie 1923, p. 3. 

5 „Gazeta de Duminecă”, nr. 25, 24 iu- 
nie 1923, p. 2.; „Plugarul, nr. 7, 21 iunie 
1923, p. 3. 

6 „Gazeta de Duminecă”, nr. 25, 24 iu- 
nie 1923, p. 2. 

7 „Gazeta de Duminecă”, nr. 25, 24 iu- 
nie 1923, p. 2.; „Plugarul, nr. 7, 21 iunie 
1923, p.3. 

8 „Plugarul, nr. 7, 21 iunie 1923, p. 3. 

9 „Gazeta de Duminecă”, nr. 25, 24 iu- 
nie 1923, p. 2. 

11 „Gazeta de Duminecă”, nr. 27, 8 iulie 

12 Ibidem. 

13 Idem, nr. 29, 22 iulie 1923, p. 2. 

14 Ibidem, p. 3. 

15 Idem, nr. 30, 29 iulie 1923, p. 4. 

16 „Plugarul”, nr. 9, 19 iulie 1923, p.1. 

Cu aripile credinţei putem zbura pînă în 
mormânt. Zborul de dincolo necesită alte aripi. Noi 
tot vrem să dovedim existența lui Dumnezeu, dar 
nu ne întrebăm dacă și Dumnezeu vrea să dove- 
dească ceva prin existența noastră. De fapt, exis- 
tența lumii dovedește doar faptul că ea a avut cel 
puţin o variantă de posibilitate, trecînd peste mul- 
titudinea variantelor de imposibilități. 

În general, posibilitatea are o singură variantă, 
imposibilitatea - o mulțime. Prin ceea ce este, ca 
posibilitate unică, lumea și-a eludat toate imposibi- 
lităţile. Lumea este tot ceea ce putea să fie. Ea putea 
fi oricum, căci nu are nici o obligaţie să fie într-un anu- 
mit fel. Noi presupunem că există o lume, numai că 
lumea nu știe că noi presupunem că ea există. Ea 
există independent de orice cunoaștere. Ca atare, 
dacă lumea are un sens, nu are rost să îl căutăm, 
dacă nu are niciunul, cu atît mai mult nu are rost 
să-l mai căutăm. Noi doar cugetăm pe marginea lu- 
mii pe care ne-o putem reprezenta. Trăim cu iluzia 
apartenenţei totale la lume, cînd, de fapt, nu o atin- 
gem decît tangențial. 

Singurul mod de a interacționa total cu lumea 
este moartea. Viața este doar un preambul alea- 
toriu al acestei interacțiuni. Căci existența este o 
primă condiție a morții. Misterul lumii nu stă în 
inconceptibilitatea ei, ci în banala sa existenţă. Mai 
trebuie doar să-i găsim și lui Dumnezeu un loc sigur 
în această lume. În viziunea umană, Dumnezeu are 
o singură obligație — să existe. 

* 

Înţelepciunea se verifică nu doar prin cantitatea 
de prostie renitentă pe care o anihilează, ci și prin 
ceea ce poate valorifica din reziduurile ei toxice. 
Prostia asumată face un pas aprehensiv spre înțe- 
lepciune, în timp ce deșteptăciunea fudulă îi suflă, 
dezinhibată, în pînze. Mulţi caută aparent înțelep- 
ciunea doar pînă dau de confortul mediocrităţii, de 
abuzul libertăţii. Chiar și prostia ţine de libertate. 
De libertatea de a nu folosi datele libertăţii. Ori- 
cum, avem o inflație de producători autorizaţi de 
prostie. 

Să nu știi nimic, să nu știi că nu știi, dar să fii 
încîntat că nu știi, iată - dincolo sau dincoace de 
maieutica socratică - paradigma obligatorie a im- 
postorului de succes. Toate etajele decizionale sînt 
umplute cu asemenea capete ponivoase, care și-au 


Rememorări 
Texte de trecut 


(in)existenţța 


făcut din imbecilitate un scut social, din spatele 
căruia ne aruncă în față ultimele dejecții ale gro- 
bianismului lor victorios. Din defect capital, stupi- 
ditatea a devenit o condiție meritorie. Prostia plan- 
turoasă și inteligența scheletică au fost și sînt tot 
timpul într-un ireconciliabil conflict. Astăzi, acest 
conflict a ajuns la apogeu, obezitatea prostiei su- 
focă inteligența ajunsă piele și os. Căci inteligența 
duce la dese stări de vulnerabilitate, la dezacorduri, 
schisme și inadvertenţe, pe cînd stupiditatea țese 
subreptice punți sociale, conturează reţele și cone- 
xiuni malefice. Întregul climat social îi determină, 
pentru a reuși cît de cît, pe cei înţelepţi să devină 
proști, iar pe proști să devină și mai proști. Ten- 
dinţa egalitarismului utopic face și aici ravagii: mai 
bine să fim egali în prostie decît inegali în inteli- 
gență. Înlocuirea constantă a meritocrației cu pros- 
tocraţia va elimina pentru multe generații, dacă nu 
pentru totdeauna, clădirea unei societăţi pe bază de 
competență, profesionalism și excelenţă. Oricum, e 
de preferat eșecul cu înțelepţii atrabilari, decît reu- 
șita cu troglodiţii rebarbativi și descurcăreți. 

S-a ajuns în stadiul în care se consideră că in- 
teligența este un fel de prostie descurcăreață, una 
care penetrează apoteotic toate cutumele și barie- 
rele valorii și ale meritocraţiei. Am ajuns în situația 
în care calul de cursă, pentru a reuși cît de cît, își 
face rost de adeverinţă de măgar. Singura speranță 
rămasă disponibilă e aceea că, la un moment dat, 
prostia o să crape de atîta osînză. 

x 

Începem prin a vorbi cu oamenii, cu animale- 
le, cu plantele, apoi, cel mai lung dialog îl avem cu 
pietrele. Fiecare om este o personificare a morții. 
Chiar și faptul că încă mai avem de unde muri devi- 
ne un fel de speranță. Moartea trăiește prin vieţile 
noastre. lar faptul că ea rămîne vie după dispariția 
noastră individuală este de un absurd revoltător. 
Doar după ce va anihila toată viața, moartea își va 
găsi sfîrșitul. Din promisiunea morții și a învierii 
doar moartea este absolut sigură. Cerșetor umil de 
eternități cu ziua, omul știe că singura viață după 
moarte e cea împrumutată temporar unor viermi. 
„Am zis mormîntului: Tu ești tatăl meu; am zis 
viermilor: Voi sînteți mama și surorile mele”, după 
cum sintetizează nedreptăţitul lov. Restul e veșnică 
vînare de vînt... 

Tocmai am terminat de citit 
Dacă într-o noapte de iarnă un călă- 
tor... a lui Italo Calvino. Știu, cam 
târziu pentru un filolog, dar asta 
doar fiindcă ni s-a povestit așa 
frumos despre ea la un curs în fa- 
cultate, încât am avut senzația că 
o parcursesem deja într-o viață tre- 
cută. Și dac-ar fi fost așa, a reveni 
asupra unei cărți, la vârste diferite 
nu e decât o schimbare de macaz 
în perspective. Coperta ediţiei, în 
realizarea lui Alexandru Daș, pre- 
zintă pe un fundal albastru un oraș 
italian cu chiparoși și bolte, ca ale 
Bolognei poate - închis într-o sti- 
clă. E un mesaj aruncat pe ape unui 
Cititor ideal, care descoperă într-o 
zi, citind tocmai această carte, o 
greșeală de editură teribilă: pagi- 
nile cărții în care tocmai s-a prins 
lipsesc sau sunt schimbate cu al- 
tele și fiecare carte nouă, care pare 
o variantă completă, deschide de 
fapt un volum eminamente nou, 
de alt autor, cu alte reguli narative, 
cu alte perspective, din perioade și 
spaţii variate. Ca un detectiv, citi- 
torul sare nesățios dintr-o intrigă 
în alta, voit ambiguă, așa cum se 
întâmplă şi-n capitolul Într-o rețea 
de linii care se intersectează. În acest 
moment mai trebuie să deschid o 
paranteză, nu ca să imit scriitura 
sacadată a iubitului autor, ci doar 
pentru a puncta câteva teme re- 
curente ale capitolului menționat: 
oglinda, caleidoscopul și grila lini- 
ilor care se intersectează presupun 
o întoarcere (critică ori ba) spre 
sine, o redescoperire și o dualitate 
de neeludat. Cu aceste motive ni se 
aruncă nada Lucrurilor-care-sca- 
pă, a Lucrurilor-de-care-nu-sun- 
tem siguri și mai ales pe aceea a 
Interpretărilor multiple. 

Rareori mi se întâmplă să mă uit 
la un film fără să mă gândesc la o car- 
te. Între cartea lui Calvino și filmul 

God's Crooked Lines => 


Simona ARDELEAN-SAMANTA 


lui Oriol Paulo se stabilește astfel o 
legătură fluidă, ludică pentru mine 
datorită acestor perspective care se 
metamorfozează treptat, înlocuind 
aproape total și neașteptat un teren 
care părea sigur și revelator. Cu ti- 
tlul original Los renglones torcidos de 
Dios, filmul vorbește despre liniile 
imperfecte ale schițelor preliminare 
ale Divinităţii, explicație metaforică 
pentru tot ceea ce este anormal sau 
defect. Motivul dublului e reprezen- 
tat de Alice/Alicia (Barbâra Lennie), 
o pacientă diagnosticată cu parano- 
ia, care se internează într-o clinică 
de psihiatrie, dar care, descoperă 
spectatorul, e doar un fals bolnav, 
fiind în realitate un detectiv care 
caută să elucideze o posibilă cri- 
mă. Cu identități reale/asumate/ 
jucate, Alice intră într-o lume a 
dubiilor, în care e supusă la tes- 
te și evaluări și în care pericolul 
ca propria rațiune să i se disipeze 
este constant. Trei medici curanți 
au pentru ea o oarecare simpa- 
tie izvorâtă din respectul pentru 
inteligența evidentă, dar directo- 
rul pare să vadă, cel puţin pentru o 
vreme, dincolo de aparenţe. Trata- 
mentele sunt barbare, deși directo- 
rul, Samuel Alvar (Eduard Fernân- 
dez), se vrea un inovator. Ceea ce 
e remarcabil însă la acest personaj 
secund e faptul că el este singurul 
punct imobil, singurul care nu-și 
schimbă convingerile, creat poa- 
te cu intenţia unui contrapunct, a 
unei ancore. 

Alături de Alice și investigația 
ei, pelicula prezintă cazuri aparent 
disparate de pacienţi legați prin 
fire invizibile și care se conduc 
după tagline-ul filmului Adevărul 
e ceea ce alegi să fie. Unii dintre ei 
au nevoie de afecțiune, alţii as- 
cund boli care-i imobilizează, dar 
cei mai mulți par a recunoaște în 
Alice un intrus. Cu toate acestea, 

ei aleg să o ajute. Pelicula compor- 
tă multe scene bazate pe tehnica 
flashbackului care au, în aparență, 
rolul de a lămuri incertitudinile 
momentului. 

Motivele personajelor secundare 
par să se schimbe în permanență, 
și atunci când în sanatoriu are 
loc o crimă adevărată, intervine 
poliția. Dornică să evadeze atunci 
când își dă seama că nu e crezu- 
tă și totul pare să fi fost doar o 
conspirație, Alice e prinsă într-un 
concurs de împrejurări care-i vor 
declanșa sentimente de vinovăţie. 
Cei cu care colaborase înainte de 
internare, cel care o angajase să in- 
vestigheze se dovedesc a fi oglinzi 
și fum, identități permutabile și 
spectatorul începe să aibă dubii, 
care se multiplică constant, ca într- 
un roller coaster, pe parcursul celor 
peste două ore de rulare a pelicu- 
lei. Finalul e deschis, ofertant și 
frustrant în egală măsură și invită 
la o re-vizionare, tocmai pentru 
că, acum convertiți, în detectivi și 
psihiatri, spectatorii vor gusta, pe 
deplin ceea ce Oriol Paulo are de 
oferit. 


Daniel MUREŞAN 


Stelele erau precum buruienile pe un câmp neîn- 
grijit. Cerul strălucea în toate direcţiile, părea înspăi- 
mântător. Totul era ca o inimă vie și fermecătoare, 
în milioanele de sisteme solare. Ţărmurile abrup- 
te, orașele strălucitoare și opulente erau înțesate de 
mercenari importaţi. Peste tot era plin de soldați, 
de armuri și care de luptă, banii erau investiţi în ar- 
mate sau dați ca mită. Cârmuitorii dovedeau înainte 
de toate că erau hotărâți și dornici să apere ce era al 
lor și să pună mâna pe ce aparţinea altora. Cei veniți 
din spațiu încercau să-i convingă pe pământeni că 
distanţa în timp, ca și cea în spațiu, creează o concen- 
trare a atenției. Întâmplător sau nu, Motorpsycho adu- 
ce probe că această lecţie nu a fost învățată niciodată. 

Motorpsycho este o trupă care a trecut prin mai 
multe schimbări muzicale de la debutul lor în 1991 
cu Lobotomizer. La început au cochetat cu genurile 
death metal și indie rock, bazate pe riff-uri puterni- 
ce și voci stridente. A urmat faza pop cu albumul Let 
Them Eat Cake, dar și stoner rock cu Phaerothyme. Au 
fost și albume prog gen anii '70, chiar și heavy me- 
tal. În 2017 a venit trilogia Gullvag, o încununare a 
trei decenii de muzică de calitate. În toţi acești ani, 
Motorpsycho a fost necruţător, fără compromisuri în 
abordarea muzicii. Ei cântă din suflet, indiferent de 
tendințele muzicale sau de ceea ce așteaptă fanii de 
la ei. Adică, nu fac compromisuri! Acum se pare că s-a 
cristalizat genul progresiv, ceva între King Crimson și 
Van Der Graaf Generator. Dar, în ciuda tuturor aces- 
tor surse de inspirație, Motorpsycho sună azi doar ca 
Motorpsycho - un gen aproape indefinibil. 

Ancient Astronauts continuă faza de „progresiv 
pastoral” din Kingdom of Oblivion, însă de data aceas- 
ta ceva mai epic. Piesele conțin elemente, etape și 
schimbări dinamice de excepţie, ce mă duc cu gândul 
la Tales from Topographic Oceans al lui Yes. După mine, 
acest album este cel mai inaccesibil de până acum, dar 
și cel mai ambițios, fără niciun fel de compromis. 


Tracklist: 

1. The Ladder (6:41) 

2. The Flowers of Awareness (2:14) 

3. Mona Lisa / Azrael (12:15) 

4. Chariots of the Sun - To Phaeton on the Occasion of 
the Sunrise (theme from an imagined movie) (22:22) 


Stickman Records 2022 


Componenţă Motorpsycho: 
- Bent Saether (voce, bass, clape) 


Cronica discului 
Motorpsycho — 


Ancient Astronauts 


- Hans Magnus Ryan (chitară, mandolină, vioară) 
- Tomas Jârmyr (baterie) 


Discografie Motorpsycho: 
Lobotomizer (1991) 

8 Soothing Songs For Rut (1992) 
Demon Box (1993) 

Timothy's Monster (1994) 
Blissard (1996) 

Angels and Daemons at Play (1997) 
Trust Us (1998) 

Let 'Ihem Eat Cake (2000) 
Phanerothyme (2001) 
Barracuda (2001) 

It's A Love Cult (2002) 

Black Hole/Black Canvas (2006) 
Little Lucid Moments (2008) 
Child of The Future (2009) 
Heavy Metal Fruit (2010) 

Still Life With Eggplant (2013) 
Behind The Sun (2014) 

The Motorpnakotic Fragments (2014) 
Here Be Monsters (2016) 

Here Be Monsters Vol. 2 (2016) 
The Tower (2017) 

The Crucible (2019) 

The Light Fantastic (2019) 

The All Is One (2020) 

Kingdom of Oblivion (2021) 
Ancient Astronauts (2022) 

Un experiment didactic 


Recent, la Simularea Examenului de Bacalaureat 
pentru elevii claselor a XII-a, la profilul 
matematică-informatică, la subiectul I, problema 4 
a avut următorul enunţ: 

„Se consideră mulțimea A, a numerelor naturale de cel 
mult două cifre. Determinaţi probabilitatea ca, alegând 
un număr din mulţimea A, acesta să fie divizibil cu 9.” 

În urma corectării lucrărilor, am constatat că foarte 
puțini elevi au rezolvat corect problema. Potrivit 
baremului de evaluare și de notare, rezolvarea acestei 
probleme este următoarea: 

„Mulțimea A are 100 de elemente, deci sunt 100 de 
Căzia i ROSIILE saca creeate 2p 

Numerele din mulțimea A, divizibile cu 9, sunt: 

9-0, 9:1, 9:2,... 9: 11,decisunt 12 
12 3 


100 25 


cazuri favorabile, de unde obținem P = 
la on it i nl Sp 

Două au fost greșelile cel mai des întâlnite în 
rezolvările elevilor. Cei mai mulți nu au fost atenți 
la enunț, adică nu au sesizat că este vorba despre o 
„mulțime a numerelor naturale de cel mult două cifre”, 
numărând doar 90 de cazuri posibile. O altă greșeală 
este aceea în care elevii nu l-au numărat și pe zero ca 
fiind unul dintre numerele naturale divizibile cu 9. 
De aici mai multe rezultate, greșite, date de elevi. A 
fost nevoie să rezolvăm împreună la clasă subiectul 
pentru a-și da seama unde anume au greșit. 

La o clasă de a X-a, profil tehnic, am încercat să 
rezolv cu ei aceeași problemă. Motivul a fost acela 
că în programa lor sunt prevăzute noțiuni de teoria 
probabilităților. Și la această clasă, am întâmpinat 
aceleași greșeli. 

Am dus apoi experimentul la un alt nivel. Vă invit 
să lecturați următorul dialog, dintre un Profesor și 
un Elev. Pentru a putea face ulterior referiri clare la 
anumite paragrafe ale „dialogului”, acestea au fost 
numerotate. 


[1P] Profesor: Care este probabilitatea ca alegând 
un număr din mulțimea numerelor naturale de cel mult 
două cifre, acesta să fie divizibil cu 9? 

[1E] Elev: Un număr este divizibil cu 9 dacă suma 
cifrelor sale este divizibilă cu 9. Astfel, numerele naturale 


'-3ui Panta Rhei: 

de cel mult două cifre care sunt divizibile cu 9 sunt 9, 
18, 27, 36, 45, 54, 63, 72, 81 și 90. Există un total de 
90 numere naturale de cel mult două cifre, de la 1 la 99. 
Din acestea, doar cele enumerate mai sus sunt divizibile 
cu 9. Prin urmare, probabilitatea de a alege un număr 
divizibil cu 9 din această mulțime este: P = numărul de 
numere divizibile cu 9 / numărul total de numere de cel 
mult două cifre P = 10 / 90 P = 1/9. Deci, probabilitatea 
de a alege un număr divizibil cu 9 din mulțimea numerelor 
naturale de cel mult două cifre este 1/9. 

[2P] Profesor: Nu sunt mulțumit de răspunsul dat. 
Te rog, mai încearcă! 

[2E] Elev: Îmi pare rău că răspunsul meu anterior 
nu a fost satisfăcător. Putem aborda problema prin 
numărarea numerelor divizibile cu 9 de la 1 la 99. Putem 
observa că există o anumită regulă în ceea ce privește 
cifrele numărului pentru a fi divizibil cu 9. Orice număr 
care are aceleași cifre ca și 9, adică 9, 18, 27, 36, 45, 
54, 63, 72, 81 și 90, este divizibil cu 9. Putem observa 
că aceste numere pot fi scrise în forma 9k, unde k este 
un număr întreg de la 1 la 10. Deci, avem un total de 
10 numere divizibile cu 9 de la 1 la 99. Prin urmare, 
probabilitatea de a alege un număr divizibil cu 9 din 
mulțimea numerelor naturale de cel mult două cifre este: 
P = numărul de numere divizibile cu 9 / numărul total de 
numere de cel mult două cifre P = 10/99 P = 0,101010... 
Deci, probabilitatea de a alege un număr divizibil cu 9 din 
mulțimea numerelor naturale de cel mult două cifre este 
de aproximativ 0,101, sau aproximativ 10,1%. 

[3P] Profesor: Dar zero nu este număr natural? 

[3E a] Elev: Există diferite definiţii ale mulțimii 
numerelor naturale, iar uneori zero este inclus în această 
mulțime, iar alteori nu este. Într-un sens mai larg, zero 
poate fi considerat un număr natural. Dacă considerăm 
zero ca un număr natural, atunci există 10 numere 
naturale de cel mult două cifre divizibile cu 9: 0, 9, 18, 27, 
36, 45, 54, 63, 72, 81 și 90. În acest caz, probabilitatea de 
a alege un număr divizibil cu 9 din mulțimea numerelor 
naturale de cel mult două cifre devine: P = numărul de 
numere divizibile cu 9 / numărul total de numere de 
cel mult două cifre P = 11 / 99 P = 0,111111... Deci, 
probabilitatea de a alege un număr divizibil cu 9 din 
mulțimea numerelor naturale de cel mult două cifre este 
de aproximativ 0,111 sau aproximativ 11,1%. 

[3E b] Elev: Există unele discuții privind statutul lui 
O ca număr natural. În matematică, există două definiţii 


ale numerelor naturale: 

* Definiţia clasică: Numerele naturale sunt numerele 
întregi pozitive, ceea ce exclude zero. 

* Definiţia modernă: Numerele naturale sunt numerele 
întregi non-negative, adică O și numerele întregi pozitive. 

În general, definiţia modernă este cea mai des întâlnită 
în matematică și este folosită în majoritatea manualelor 
școlare. Deci, într-un sens, putem spune că 0 este un 
număr natural. În cazul nostru, dacă acceptăm definiția 
modernă a numerelor naturale, atunci putem spune că 
există 10 numere naturale de cel mult două cifre care 
sunt divizibile cu 9, și anume 0, 9, 18, 27, 36, 45, 54, 63, 
72, 81 și 90. Prin urmare, probabilitatea de a alege un 
număr divizibil cu 9 din mulțimea numerelor naturale de 
cel mult două cifre este: P = numărul de numere divizibile 
cu 9 / numărul total de numere de cel mult două cifre P = 
11 / 100 P = 0,11 sau aproximativ 11%. 

[4P] Profesor: Așadar avem 100 de numere naturale 
de cel mult două cifre. 

[4E] Elev: Da, numerele naturale de cel mult două 
cifre sunt cele care încep cu 1, 2, 3, 4, 5, 6, 7, 8sau 9 și 
au una sau două cifre, astfel încât există în total 100 de 
numere naturale de cel mult două cifre, inclusiv 0. 

[5P] Profesor: Bravo! Acum ai dat un răspuns 
corect. 

[SE] Elev: Mulţumesc, încerc mereu să ofer răspunsuri 
cât mai precise și utile. Dacă mai ai întrebări sau 
nelămuriri, nu ezita să mă întrebi. 

[6P] Profesor: Problema a fost dată la simularea 
examenului de bacalaureat. Mulţi dintre elevii mei au dat 
o rezolvare greșită, așa cum ai făcut și tu la început. 

[6E] Elev: Îmi pare rău dacă răspunsul meu inițial 
nu a fost corect și vă mulțumesc pentru informaţia 
suplimentară. Este important să abordăm problemele 
matematice cu atenție și să fim siguri de răspunsurile 
noastre înainte de a le prezenta ca fiind corecte. Dacă 
aveţi alte întrebări sau exerciţii de rezolvat, vă stau la 
dispoziție. 

[7P] Profesor: Este zero divizibil cu 9? 

[7E] Elev: Da, zero este divizibil cu orice număr 
natural, inclusiv cu 9. Acest lucru se datorează faptului 
că zero îndeplinește proprietatea distributivă, adică orice 
număr natural înmulțit cu zero dă zero. În particular, 
9 înmulțit cu zero este egal cu zero, deci zero este divizibil 
cu 9. 

[8P] Profesor: Așadar, care este probabilitatea ca 
alegând un număr natural de cel mult două cifre, acesta 
să fie divizibil cu 9? 

[8E] Elev: Numerele naturale de cel mult două 
cifre sunt cele cuprinse între 0 și 99, inclusiv. Din aceste 
numere, 11 sunt divizibile cu 9: 0, 9, 18, 27, 36, 45, 54, 
63, 72, 81 și 90. Probabilitatea de a alege un număr 
divizibil cu 9 din mulțimea numerelor naturale de cel 
mult două cifre este dată de raportul dintre numărul de 
numere divizibile cu 9 și numărul total de numere de cel 
mult două cifre, adică: P = 11 / 100 P = 0,11 sau 11%. 

[9P] Profesor: Dar 99 nu este număr de două cifre 

divizibil cu 9? 

[9E] Elev: Da, aveți dreptate, am omis numărul 
99 în lista numerelor de două cifre divizibile cu 9. Deci, 
numerele de două cifre divizibile cu 9 sunt: 9, 18, 27, 36, 
45, 54, 63, 72, 81, 90 și 99. Astfel, probabilitatea de a 
alege un număr divizibil cu 9 din mulțimea numerelor 
naturale de cel mult două cifre este: P = numărul de 
numere divizibile cu 9 / numărul total de numere de cel 
mult două cifre P = 11 / 100 P = 0,11 sau aproximativ 
11%. 

[10P] Profesor: Acum l-ai uitat pe zero... 

[10E] Elev: Îmi cer scuze pentru confuzie și pentru 
informaţia eronată. Numărul 0 este divizibil cu orice 
număr natural, inclusiv cu 9. Prin urmare, numerele de 
două cifre divizibile cu 9 sunt: 0, 9, 18, 27, 36, 45, 54, 
63, 72, 81, 90 și 99. Astfel, probabilitatea de a alege un 
număr divizibil cu 9 din mulțimea numerelor naturale de 
cel mult două cifre este: P = numărul de numere divizibile 
cu 9 / numărul total de numere de cel mult două cifre P = 
12 / 100 P = 0,12 sau aproximativ 12%. 

[11P] Profesor: Excelent! Felicitări! 

[11E] Elev: Multumesc frumos, sunt bucuros că am 
reușit să vă ofer un răspuns precis și corect. Dacă aveți 
alte întrebări sau nelămuriri, vă stau cu drag la dispoziție. 

Acum că aţi ajuns cu lectura „dialogului” până la 
final, vă fac câteva dezvăluiri, asta dacă nu v-aţi dat 
deja seama cine sunt „personajele”. Profesorul sunt 
eu, dar ar putea fi orice profesor de matematică. 
Elevul ar putea fi orice elev dintr-o clasă de a X-a din 
învățământul românesc, sau un elev care se pregătește 
pentru Examenul de Bacalaureat. Dialogul, unul 
cât se poate de real, putea să aibă loc într-o oră de 
matematică din orice liceu. Aţi realizat deja că Elevul 
este unul politicos. Vă fac acum o dezvăluire, Elevul 
este celebrul Chat GPT. 

Cu siguranţă ați auzit, încă din ultimele luni ale 
anului 2022, și mai cu seamă acum, în ultimele luni, 
de bot-ul Chat GPT - cel mai nou produs IA. Voi folosi 
termenul românesc de IA - Inteligență Artificială în 
locul celui englezesc de AI - Artificial Intelligence. A 
făcut deja furori „știrea” conform căreia IA a ajuns la 
un nivel la care poate furniza conținut relevant, bine 
articulat, generând temeri, mai mult sau mai puţin 
îndreptăţite, legate de faptul că în curând inteligența 
algoritmilor o va depăși pe cea a oamenilor. Asta ar 
însemna, într-o primă fază, că elevul ajutat de Chat 
GPT va genera conținut pentru a-și scrie eseul sau 
referatul dat de profesor ca temă. Cât de etică este 
această colaborare om — mașină? 

De asemenea, știrea conform căreia, în urma 
apariției variantei îmbunătăţite a chatbot-ului 
GPT-4 (poate nu întâmplător a fost lansat pe 
data de 14 martie 2023 - de Ziua Internațională a 
Matematicii, ziua de naștere a lui Albert Einstein și 
Ziua Numărului PI), redacţia Euronews România a 
realizat un experiment. 

Gândul este o stare ce aparține minții, iar în situația 
în care acesta se conectează la receptarea realității, 
sub diferitele ei forme, tangibile sau intangibile, devi- 
ne creativ și generează emoția, atât ca reacție la activi- 
tatea minţii, cât și ca reflectare a adevărului nostru în 
structura materiei. O definiție complexă și, pentru a 
fi bine înțeleasă, trebuie silabisit fiecare cuvânt. Asta 
așa, ca să creeze timp pentru reflecţie asupra ideii. 

Îmi imaginez gândul ca fiind un punct ce radiază 
spre toate ungherele existenței umane, conectat cu 
mintea, care se află într-o continuă căutare, o con- 
tinuă încercare de a realiza „noduri și semne” în lu- 
mea materială, pe care apoi să le proiecteze undeva 
în subconștient, pentru ca în momentul în care este 
nevoie, să realizeze conexiuni și analogii, prin care se 
dezvoltă capacitatea de a interacționa cu lumea exte- 
rioară. 

Dar nu vreau să fac o disertaţie pe această temă, 
pentru că sunt specialiști care știu cum să definească 
termenii și cum să dea soluţii, acolo unde este nece- 
sar. Starea aceea pe care o trăim fiecare, și nu doar o 
dată sau de câteva ori, ci foarte des, este să „cădem 
pe gânduri”, adică, fără să realizăm că se întâmplă, 
gândul nostru să colinde acolo unde dorește, fără să 
ceară acordul minții, deși este produsul ei. De multe 
ori, făcând ceva repetitiv, gândul se desprinde de noi 
și hoinărește în locuri sau în situații doar de el știute, 
unele, poate, din trecut, altele, poate, din viitor sau 
poate în situaţii ce sunt plăsmuiri ale minţii. lată că, 
noi, oamenii, cei care dorim să controlăm lumea, uni- 
versul, ar trebui să ne gândim prima dată că nu sun- 
tem capabili să ne controlăm propriile gânduri, nu ne 
putem controla propria noastră persoană... 

Am abordat această temă deoarece mi se întâm- 
plă adesea să trec pe stradă, să privesc chipurile oa- 
menilor, și să încerc să ghicesc ce soartă au și mai 
ales ce le rezervă viitorul. Sigur că sunt „fantasmele 
mele”, pentru că dacă nici omul însuși nu are control 
asupra gândurilor sale, cum aș putea eu să o fac? Și 
totuși, mintea mea își trimite gândurile spre mintea 
celorlalți, ca să intre în acord cu gândurile lor. Este un 
fel de joc, în care mă prind cu bună știință, deși rezul- 
tatul este crearea unei lumi interioare, în care încerc 
să ordonez totul după voia mea. 

Când eram încă la catedră, experimentam urmă- 
toarea situație: puneam o întrebare unui elev, iar în 
momentul în care eu mă gândeam intens asupra răs- 
punsului, elevul îmi dădea răspunsul bun, fără ezita- 
re. În situațiile în care alungam răspunsul din mintea 


Gânduri extracurriculare 


mea și îmi îndreptam atenţia spre altceva, se întâm- 
pla, destul de des, ca elevul, ori să nu dea răspunsul 
potrivit, ori să ezite în afirmaţiile lui. Am făcut acest 
experiment și în alte situaţii și rezultatul a fost același. 
Citeam undeva că dialogul dintre Hyperion și Părin- 
tele Universului („Luceafărul”, de Mihai Eminescu, 
tabloul al treilea) nu s-a desfășurat așa cum ne imagi- 
năm noi, în cuvinte rostite, ci, cei doi fiind inteligenţe 
superioare, au avut un dialog telepatic. Fiecare dintre 
ei călătorea în mintea celuilalt. O comunicare pe care 
noi, oamenii, neînzestrați cu asemenea putere, nu 
reușim să o înțelegem pe deplin. 

Apar în mass-media o serie de mentaliști, și ne mi- 
nunăm de puterea lor de a ne stăpâni gândurile. De 
cele mai multe ori însă, aceștia folosesc trucuri sau 
practici prin care caută reacţii fizice ale persoanelor, 
pe baza cărora să le intuiască gândurile, sau stăpânesc 
moduri prin care sunt capabili să creeze iluzii. 

Doi profesori de psihologie de la Harvard, 
Killingsworth și Gilbert, în 2010 au ajuns la concluzia 
că: „jumătate din timpul pe care îl petrecem făcând 
ceva, mintea noastră este altundeva, ceea ce arată că 
acest fenomen trebuie să fie considerat ca o compo- 
nentă specifică funcționării minţii, o componentă 
esenţială a cogniției umane”. 

De multe ori, când suntem întrebaţi la ce ne gân- 
dim, răspundem: „la nimic!” Este însă adevărat că 
sunt momente în care nu ne gândim la nimic sau 
sunt acele situații când gândul călătorește dincolo de 
intenția noastră? Se vorbește despre călătoria minţii 
în anumite locuri și anumite perioade decupate din 
timp, alese de minte și pe care le unește prin legături 
imaginare cu trecutul, ca apoi să proiecteze totul în 
viitor. 

Nu se poate să trec mai departe și să nu amintesc 
despre acel concept filosofic sau religios numit reîn- 
carnare, conform căruia moartea este un moment de 
transmigrare într-o altă formă de viaţă, într-un alt 
corp fizic, fiind vorba despre o existență desfășurată 
în cicluri. Cronin vorbește despre acest aspect în „Gran 
Canaria”, Eminescu nu lasă acest subiect să treacă ne- 
observat și îl abordează în „Sărmanul Dionis”. Este 
greu de înțeles cum Maitrey, eroina lui Mircea Eliade, 
era îndrăgostită de copacul cu șapte frunze, dacă nu 
se ia în calcul credinţa în reîncarnare. În Cartea Sfân- 
tă însă acest aspect nu apare nicăieri. Așadar este o 
credință populară, care nu are niciun alt suport în afa- 
ra unui mit. 

Poet cât se poate de original, 
Sorin Cerin propune cititorilor 
săi în volumul Transcendental, 
Poeme filosofice, Editura  Estfa- 
lia, 2022, creaţii scăldate în „Apa 
Adevărului Absolut/ al Străinu- 
lui Subconștient/ al Iubirii”. El ne 
poartă „pe Țărmurile Lacrimilor 
de Cuvinte” făcute „să înoate,/ pe 
Oceanul de Provocări Transcen- 
dentale, / ale Fiinţei,/ ce-abia învăța 
să respire,/ fumul dens și înecăcios 
al Infernului,/ clădit de către Pre- 
destinarea,/ izvorâtă din trupul 
Durerii,/ a Marii Iluzii a Spargerii 
Totului,/ din noi înșine”. 

Este un univers prea puțin 
explorat de către poeţii pămân- 
teni, „Rătăciți printre Orgoliile și 
Compromisurile,/ Iluziilor Vieţii 
și Morţii”, scufundați în plăcerile 
lumești și scăldaţi în „sudorile Cli- 
pelor ucise/ ale Timpului”. El caută 
înfrigurat „Apa Adevărului Abso- 
lut,/ al Străinului Subconștient,/ al 
Iubirii,/ de mai bine de o Veșnicie,/ 
însămânțată de [luziile Vieţii și 
Morţii,/ noastre,/ la căpătâiul 
Deșertăciunii”. 

Poetul dorește să ne convingă 
că Transcendentul nu e imposibil 
de atins. Acest univers de cuvinte 
se regăsește în „Amintirile tot mai 
descompuse,/ ale Viitorului”. 

Apar în lirica acestui autor visele 
deșarte, apa murdară a Rătăcirilor, 
iluziile Vieţii și Morţii, un Ocean de 
Provocări Transcendentale, fumul 
dens și înecăcios al Infernului, Ma- 
rea Iluzie a Spargerii Totului, Norii 
de plumb ai Viselor Transcendenta- 
le, sudorile Clipelor ucise, Apa Ade- 
vărului Absolut, cărora li se alătură 
elementele primordiale: apă, fum 
(foc), nori, dar și vise, rătăciri, ilu- 
zii, clipe ucise, deșertăciune, suflet, 
regret, în pofida zâmbetelor încre- 
menite, brațelor reci și inexpresi- 
ve, amintirile viitorului, șansele și 

neșansele, „pe spatele gârbovit al 
Destinului”. 

O poezie densă, plină de 
conținut, care iese la suprafață din 
Subconștient în căutarea Adevăru- 
lui Absolut al Iubirii. 

O poezie prea puţin confortabilă 
pentru cei neobișnuiți să gândească 
și să se exprime cu propria lor min- 
te. Dar, o poezie care se împlinește 
pe măsura propriilor viziuni între 
ontic și transcendent, natural și 
supranatural, vis și trezie. Deloc de 
neglijat este Lumina Divină „din 
sufletele noastre,/ pentru a ne re- 
găsi”. Așadar, de ce să căutăm Lu- 
mina altundeva, decât în noi? 

Acesta e un adevăr care se 
regăsește „în Lumina Divină,/ a 
menirii Sensului,/ pentru care am 
fost zămisliți,/ și în care ne vom 
afla,/ cu adevărat,/ Marea Pace,/ cu 
noi înșine”. 

Unele din aceste sintagme pro- 
prii sunt repetitive, de pildă: „Lacri- 
ma Transcendentală a Cuvântului”; 
„Zorii de ceață/ sentimentală,/ ai 
Trăirilor”; „Străinul Subconștient”; 
„Adevărul Absolut al Iubirii”, „La- 
crima Transcendentală a Cuvântu- 
lui”, „Marea Contemplare Universa- 
lă” ș.a., pentru a da mai multă forță 
de coeziune ideii de Transcendent. 

Și iată cum arată, în viziunea 
poetului acel „Orizont Transcen- 
dental”: „Porţile masive ale Rătăci- 
rilor,/ ne-au fost deschise, / de către 
Iluziile Vieţii și Morţii,/ pentru a 
ne ţine în chingile lor,/ iluzoriul 
Liber Arbitru,/ care ar fi trecut din 
faza de Vis,/ în cea de Împlinire,/ 
schimbând Gratiile Lumii,/ în spa- 
tele cărora,/ ne este întemnițat, / 
Orizontul Transcendental,/ alături 
de Străinul Subconștient,/ al Ade- 
vărului Absolut, / al Iubirii, / lăsat în 
Infernul Întrupării,/ lepădat până 
și de Creaţie”. 

Nici oniric, nici real, și totuși, 

cu o privire lucidă asupra acestui 
spaţiu liric pus pe seama destinu- 
lui: „Când ne traversează Desti- 
nul Existenţa/ Libertatea,/ este o 
practică Yoga,/ a Suferinței,/ din 
care ne bem,/ în cănile de pus- 
tiu,/ porția zilnică de Absurd,/ 
oferită în dar,/ de Iluziile Vieţii și 
Morţii,/ pentru a ne astâmpăra,/ 
setea de Cunoaștere,/ a Cimitire- 
lor de Cuvinte,/ pe care le rostim,/ 
atunci când ne traversează Des- 
tinul,/ Existenţa,/ pe spatele gâr- 
bovit al Timpului,/ ce-și irosește,/ 
Eternităţile Clipelor Transcenden- 
tale,/ pe nimic”. 

Câte adevăruri în aceste poe- 
me filozofice! Dacă am avea pu- 
terea să le deslușim... Nu lipsesc 
reflecţiile aforistice, cu putere de 
definiții: „Dacă crezi în gratii ele 
vor exista”; „Clipele sunt seminţele 
Eternităţii,/ Transcendentalului”, 
„Flacăra Nemuririi, aprinzând,/ în 
trupul lipsit de suflare veșnică, / 
al Absurdului,/ Lumina Divină”. 
„Șansa este o disciplină,/ a Hazar- 
dului controlat,/ de Iluziile Vieţii și 
Morţii”. 

Uneori, nu rămânem: „decât cu 
gustul amar al Neputinţei,/ de a 

fi noi înșine, / cei clădiți doar pen- 
tru Amintirile Viitorului,/ unde 
eram sortiți,/ Eternităţii Clipei 
Transcendentale” și cu „Imaginea 
Conștiinţei Nemuririi noastre”. 
Ceea ce nu e puțin, dimpotrivă. 

Apare și: „Agonia Non-Sensu- 
lui Existenţial”, apar și: „Clipele 
părăsite de propriile Eternităţi”, 
„Existenţa este un Sens ocolitor,/ 
al Absurdului”; și multe alte sin- 
tagme, metafore și personificări 
notabile. 

Toate aceste categorii și dimen- 
siuni capătă consistenţă, iau formă 
și transmit stări. Ele devin, în cele 
din urmă personaje, așa cum sunt: 
„Durerea,/ Deșertăciunea și Ab- 
surdul,/ unei Lumi aflate în Haos,/ 
navigând în derivă,/ prin Oceanul 
Transcendental al Nemuririi”. De 
pildă: „Malurile sunt făcute,/ pen- 
tru a împreuna,/ valurile Suflete- 
lor,/ sub un singur acoperiș,/ al 
Disperării. 

Și: „A destupat izvorul acestei 
Lumi: Iluziile Vieţii și Morţii,/ au 
rupt,/ coala de hârtie mototolită,/ 
a Viselor Transcendentale,/ despre 
Fericire,/ pentru a ne împacheta 
Destinele,/ în colete ai căror expe- 
ditor și destinatar/ sunt Absurdul și 
Deșertăciunea,/ unei Conștiințe,/ 
care nu a avut niciodată,/ bani de 
timbru poștal,/ să mulțumească, / 
printr-o scrisoare adresată,/ Non- 
Sensului Existenţial,/ pentru Cu- 
vintele Injurioase ale Facerii,/ din 
care am fost zămisliți,/ de Ciobul 
Creator, / Al Marii Iluzii a Spargerii 
Totului Primordial,/ ce a destupat 
izvorul,/ acestei Lumi”. 

Aceste poeme sunt izvorâte din 
cenușa „rugurilor de Simţiri pe 
care le-am aprins,/ Transcendenta- 
lului,/ undeva-cândva,/ când încă 
mai rătăceam,/ peste pustiurile,/ 
Singurătății Nemuririi”. 

Poetul înalță „Statui de Cuvin- 
te,/ sculptate de norii plumburii,/ 
ai Gândurilor” (Din jurnalul unei 
Amintiri). 

Despre Nesfârșirea Iubirii, Sorin 
Cerin spune: „Ești atât de aproa- 
pe,/ Respirație a Eternităţii Clipei 
Transcendentale,/ încât îţi simt 
fierbințeala Simțămintelor,/ în Vi- 


sul ale cărui aripi,/ le deschid de 
fiecare dată,/ când doresc să zbor,/ 
peste Nesfârșirea Iubirii, / Străinului 
Subconștient,/ al Adevărului Abso- 
lut,/ din Inima căruia,/ aș vrea să-ți 
dăruiesc,/ trandafirii Cuvintelor”. 

Și tot despre iubire: „Întotdeau- 
na am fost o strună,/ a Transcen- 
dentalului,/ pe care să cânte lubi- 
rea,/ până când să-i tremure Lacri- 
mile Cuvintelor,/ pe Sângele Ori- 
zonturilor,/ din ce în ce mai singu- 
re,/ fără de noi,/ cei care suntem,/ 
cu totul altceva acum,/ față de cei 
de dinainte,/ când aparțineam,/ 
Eternităţii Clipei” (Cei care suntem 
cu totul altceva acum). 

Cel care a cunoscut „Orizonturi- 
le pierdute în Gândurile,/ fără răs- 
puns,/ ale Singurătăţii”, împletește 
„raze de Lumină Divină/ pe care să 
le legăm,/ de Sufletul Cuvântului 
Iubire,/ alături de care să zburăm,/ 
dincolo de noi înșine,/ până în 
Amintirile Viitorului,/ unde să ne 
regăsim,/ Eternitatea Clipei” (Mai 
multe). 

Și tot în chip aforistic, poetul 
spune: „Realitatea este o Dilemă,/ a 
Transcendentalului,/ care încearcă 
să unească,/ Divergenţele,/ dintre 
Amintirile Viitorului,/ ascunse în 
sufletul Străinului Subconștient,/ 
al Adevărului Absolut,/ al lubirii,/ 
și Simţurile întrupării noastre, / 
în țărâna rece și inertă,/ a Iluzii- 
lor Vieţii și Morţii,/ provenite din 
Ciobul desprins,/ din Marea Iluzie 
a Spargerii Totului Primordial” (În- 
cearcă să unească Divergenţele). 

Poetul nu caută eufonia, muzi- 
calitatea cuvintelor, cadenţa, rit- 
mul ori rima perfectă, ci mai cu- 
rând ideatica, paradoxul, esența și 
miezul a ceea ce vrea să transmită 
prin mânuirea acestor categorii fi- 
lozofice potrivite în așa fel încât 
să-i slujească plămădirii ideii. 

„Străinul Subconștient” este 
preocupat mai degrabă de aflarea 
„Adevărului Absolut al Iubirii”, de- 
cât de „Cetățile de Vise,/ ale Amin- 
tirilor noastre din Viitor” (Nu a pu- 
tut fi cucerit). 

Pentru cineva care ascultă „frea- 
mătul razelor Luminii Divine,/ 
cum ne rostesc,/ prin Eternităţile 


Cuvintelor,/ mesaje de Pace și Echi- 
libru,/ care ne așteaptă, / să redeve- 
nim noi înșine,/ atunci când vom 
fi eliberaţi,/ de adevărata Moarte” 
(Nu a putut fi cucerit). 

Forma fluentă, simplă și expresi- 
vă a versurilor la acest poet nu este 
cultivată, e firească, și mai curând, 
persistă jindul de „buzele înghețate 
ale Cuvintelor,/ răgușite,/ de atât 
de mult Dor” (Din care ne bem 
însetați Suferința). Un alt fel de mu- 
gur de esenţă Sufletească. 

„Ca să avem parte de cât mai 
multă Deșertăciune” — iată ce suge- 
rează autorul: „Niciodată nu vom 
şti,/ unde ne îndreptăm Pașii Vise- 
lor,/ pe tărâmul care ne-a întrupat 
lubirea,/ în noroiul Iluziilor Vieţii 
și Morţii,/ pe care ni-l modelea- 
ză,/ Predestinarea Singurătăţii,/ 
după chipul și asemănarea,/ Du- 
rerii unui Dumnezeu,/ desprins 
atât de dureros,/ din Marea Iluzie 
a Spargerii Totului Primordial,/ 
încât atunci când s-a văzut,/ un 
simplu Ciob,/ în care se reflectă,/ 
Energiile Marii Contemplări Uni- 
versale,/ le-a transformat pe aces- 
tea,/ numai pentru noi,/ în Spaţii 
și Timpi,/ ca să avem parte, / de cât 
mai multă Deșertăciune,/ și Non- 
Sens Existenţial,/ în această Lume,/ 
care oricum,/ nu este și nu va fi a 
noastră,/ niciodată”. De fapt, Sorin 
Cerin nu vrea altceva decât să reclă- 
dească lumea după propriul suflet. 

Fără să abordeze stilul larg, 
explicit, Sorin Cerin a ajuns la 
conștiința de sine față de propria 
operă, câștigându-și o poziţie cla- 
ră în patrimoniul liric universal al 
acestei lumi. El se mișcă lejer prin- 
tre termenii filozofiei cu reflexe 
aforistice existențialiste notabile: 
„Existenţa este înainte de toate,/ 
Cunoaștere,/ și mai apoi,/ Logică a 
Falsului Adevărat,/ ale cărei Urme,/ 
se sprijină numai pe Limite,/ fără 
de care,/ Nesfârșitul,/ ar deveni 
un umil vagabond,/ care n-ar ști 
încotro să o apuce,/ pe tărâmul 
fără scrupule,/ al Iluziilor Vieţii și 
Morţii,/ în capcanele căruia ne-au 
picat,/ Eternităţile Clipelor noas- 
tre” (Se sprijină pe Limite). 

Nadia Urian Linul este dăscăliță 
„într-o școală de sat”, respec- 
tiv Cristeștii Ciceului din județul 
Bistriţa-Năsăud, cu origini în Ger- 
sa Rebrișoarei, cum mărturisește 
într-un interviu publicat de Sibiana 
Mirela Antoche în Bistriţeanul.ro, 
din 30 martie 2023. Cultivatoare de 
tot ce este frumos, ea este autoarea 
unui roman intitulat Spin, prefaţat 
de poetul Sorin Gârjan (Ed. Napo- 
ca Nova, Cluj-Napoca, 2013) și al 
unuia de povestiri, Vitralii (Editura 
Napoca Nova, Cluj-Napoca, 2014), 
având același prefațator, iar în 2016 
a tipărit la aceeași editură volumul 
Povești din sat (coautoare, cu Mama 
Ioana), cu un cuvânt-înainte sem- 
nat de pr. prof. Nicolae Feier. Din 
2015 și până în 2017, este prezentă 
cu proză scurtă în nu mai puţin de 
zece antologii. 

Noi vom face vorbire despre un 
alt op, ce poartă din nou același ti- 
tlu: Povești din sat, apărut în 2018, 
la Editura Școala Ardeleană din Cluj- 
Napoca, pornind de la o afirmaţie a 
autoarei: „În toate cărțile mele scriu 
despre satul românesc, atât cât a 
mai rămas, încercând să mă înscriu 
în acel demers de salvare sau măcar 
de conservare a ceea ce mai dăinu- 
ie, în acest spaţiu plin de mister și 
natural. Satul este o realitate care 
trebuie să ne îngrijoreze. De aceea, 
încerc să imortalizez fapte, întâm- 
plări, oameni. Pentru că pierdem — 
și poate nu realizăm - aceste valori 
ancestrale ale neamului românesc, 
odată cu cei care au trăit cândva, în 
alte vremi”. 

Ei, bine, în aceste texte, se în- 
tâmplă destul de rar ca viața la sat 
„să te doară de atâta liniște”, nu 
mai este edenul nostru încântător, 
nostalgic și bucolic din povestirile 
sămănătoriștilor, ci, mai degrabă, se 
apropie de proza necruțătoare a lui 
Pavel Dan. Rareori, câte un personaj 
suferă de solitudine (vezi Iartă-mi, 
Doamne, prostia...), unele, își duc 
traiul în condiţii grele, au parte de 


necazuri (La colibă), o femeie pune 
la munci istovitoare o fetiță (Fagurii 
de miere), nu lipsesc: soacra autori- 
tară, care ţine banii tinerilor la ea 
(Bătrânețe, haine grele!), hoţii care 
fură din casele oamenilor (Hoţul), 
subiecte prelucrate parcă de la fapt- 
divers cu învățătorul din sat care 
merge la oraș să vadă un avion (În- 
drăzneală), scrisoarea emoţionantă 
a unei eleve către doctorița ce i-a 
salvat mama (Veninul), băutorii de 
tării din antecamera medicului sto- 
matolog (Următorul), ecoul războiu- 
lui din poveștile celor care l-au trăit 
(Muzicuţa), amintirea sechelelor 
colectivizării când se practica fura- 
tul de grăunţe în „papuci și cizme” 
s-aibă ce da la găini ori dacă erai 
prinsă cântând o priceasnă puteai 
face pușcărie, iar moartea unei vaci 
însemna o tragedie în gospodăria 
unei familii (Lelea Susană). Firește, 
sunt și texte de actualitate din lu- 
mea școlarilor; un elev neastâmpă- 
rat, certat cu disciplina, ajunge că- 
lugăr (Speranța), altul își cheltuiește 
bruma de bani la păcănele (Taxa de 
protecţie), elevul Macovei adoarme 
în clasă ascultând o poveste des- 
pre un pește uriaș (Rechinul), ele- 
vul Ţicu, nevinovat, este călcat de 
o mașină, o româncă îngrijește, în 
Italia, doi copii care se atașează de 
ea (Compromisul), o alta se întoarce 
din străinătate cu minţile pierdute 
(Străina), Alin, copilul de cinci ani, 
crescut de bunicii din România, 
nu se poate adapta în Anglia (Da, 
de ce?) și multe altele. În general, 
în cazuistica volumului primează 
prezentul cu un etic predominant, 
elementul ficțional îmbracă parci- 
monios, dar cu grijă, realitatea ru- 
rală, autoarea fiind mereu întoarsă 
cu sufletul spre sat, se raportează 
la lumea acestuia, cunoaște modul 
de viață și mentalitatea sătenilor 
cu sufletele mai mult sau mai puțin 
călite ori mintea sprintenă sau în- 
ceată, dovedind reale abilități de 
povestitor. Portretele personajelor 


Recenzii 
Literatură feminină 


ardeleană 


sunt conturate din câteva trăsături 
de condei („Era încălțat cu opinci, 
cu cușmă groasă pe cap, iarna, și 
ceptar peste bluza de lână aspră, 
groasă” sau „Privindu-l, vedeai un 
bărbat înalt, frumos, la cei peste 
40 de ani ai săi, îmbrăcat la costum, 
cu cămașă și cravată, sub o hai- 
nă ce-i venea ca turnată” etc.), iar 
limbajul, nu o dată, este autentic, 
specific graiului țăranilor din Nor- 
dul Ardealului („Cânta, se ceptăna, 
vorovea, ca și cum nime' n-o auze' 
sau o vide'.”) Mai mult, cine va fi 
interesat, de pildă, de uneltele ro- 
tarului (spiţe, butuc, obezi etc.) și 
modul cum se face o roată va găsi 
aici tot ceea ce dorește (Rotarul). 
Deseori, în povestea inițială se in- 
troduce încă una (vezi Mușcătura, 
Rechinul, Răspunsul, Puiul), ceea ce 
dă farmec lecturii; din când în când, 
autoarea devine sentimental-pa- 
tetică atunci când îi evocă pe cei 
apropiaţi (bunici, părinți, frați, 
surori, rude, prieteni, dascăli etc.). 

Pe termen scurt, miza acestei 
cărți nu se va vedea imediat, dar, 
sunt convins, că, pe termen lung, 
va rămâne o mărturie vie despre 
satul românesc și oamenii săi din 
Transilvania. 


H*ă Mass-media 


Malaxorul de aprilie 


m PUNCT ȘI DE LA CAPĂT. Marta Petreu, în 
„Apostrof” (nr. E, 2023): „Cum am spus, era în 2 aprilie 


APOSTROF 


revistă a uniunii scriitorilo 


1990 când, în urma unui telefon al lui Mircea Dinescu, 
a luat ființă o revistă nouă, cu mine redactor-șef. Am 
făcut revista Apostrof vreme de 33 de ani, 394 de nu- 
mere. O părăsesc. De bunăvoie și nesilită de nimeni. 
Începând cu numărul viitor, tot ceea ce se va întâmpla 
cu Apostrof-ul și la Apostrof încetează să mai aibă de-a 
face cu mine. Mie mi-a fost de-ajuns”. Ce ai putea să 
spui? 


m ORAȘUL CU POEȚI. 


Am primit recent o fru- (zi (2 aj E 
moasă carte: „Orașul cu | 4 ij si MR 
poeţi. Sighetul Marmaţiei AS PA a 
în 12+1 prieteni”, volum d Ati z 
apărut la Editura Valea | 6 OI pi 3 
Verde, în orașul menționat, (A 23 83 Se 


anul trecut. Selecţia texte- 
lor, prezentări și antologie 
de Echim Vancea, cu un 
cuvânt-înainte de Adrian 
Alui Gheorghe. O carte 


a? ALE E 


frumoasă și pentru că e 


rânduită sub semnul prie- 
teniei și pune în valoare scriitorii, poeţii locului. Sună 
bine, pentru mine, să identifici un judeţ, un oraș prin 
scriitori. Și mai ales prin scriitori vii. Cartea asta m-a 
îndemnat să vă întreb: oare ne prețuim scriitorii? Și 
aici, în Sălaj, în Zalău. Oare le cunoaștem cărțile? Ce 
mai înseamnă azi pentru marele public scriitorul? 


m MAREA E FRUMOASĂ CA TINE. Acesta e ti- 
tlul unei noi cărți semnate de Andrea H. Hedeș la 
editura clujeană „Neuma”. 
În numărul trecut al re- 
vistei noastre, ați putut 
citi un dialog Elena Abru- 
dan - Andrea H. Hedeș, 
unde e amintit și romanul 
menționat: „Anul acesta, 
2023, urmează să apară un 
nou roman, Marea e fru- 
moasă ca tine. Este o miste- 
rioasă poveste de dragoste, 
desfășurată pe două conti- 
nente, de la Graz la Hanoi, 
ridicând întrebări tulbură- 


Andrea H. Hedeș 


toare despre viaţă, credinţă și iubire, despre ceea ce 
ne face cu adevărat oameni”. 


m GHEMUL ISCHEMIC. De la Editura „Școala Ar- 
deleană” am primit și volumul de poezie semnat de 
loan Cioba. „Încă 
din titlu, noua carte 
de versuri a lui loan 
Cioba sugerează o sta- 
re lirică tensionată de 
efort dificil al recuceri- 
rii unității subiectului 
risipit într-o multipli- 
citate de «înfățișări», 
toate precare și vul- 
nerabile, cu articulări 
provizorii în metafora 
ori simbolul recurent 
al ghemului, ce asigură unitatea viziunii sale lirice. Un 
«ghem» calificat drept «ischemic», cu firele slab irigate 
de sângele vital, o simbolică insuficiență cardiacă ce 
traduce starea de epuizare a energiilor subiective, o 
inerție și oboseală de a fi, cu posibile trimiteri spre 
Bacovia. Este o poezie prin excelență de atmosferă, în 
care contururile obiectelor se pierd în ceaţă și întune- 
ric, sugerată în tușe de acuarelă crepusculară, difuză, 
de un vag angoasant, <între surâs și grimasă», cu im- 
pulsuri vitale momentane, repede stinse. În labirintul 
existențial anunţat de la primele pagini, firul ce pare 
în sfârșit descâlcit e departe de a fi cel mitologic, al 
Ariadnei — este de fapt un fitil exploziv, ce nu poate 
promite decât neantizarea, menținând starea de in- 
certitudine și încordare (ION POP). 


joânciloba 


Qhemulischemie 


[] BĂRBAȚII NOȘTRI DE NISIP. La Zilele revis- 
tei „Caiete Silvane” am pri- 
mit și placheta semnată de 
Ana Paraschivescu (Aius, 
2022), despre care Claudiu 
Komartin scrie: „Galeria de 
personaje din acest al doi- 
lea volum al Anei Paraschi- 
vescu aduce în fața citito- 
rului paisprezece «bărbați 
de nisip» care amintesc, 
măcar prin onomastică, de 
jocul de tarot, cu avataru- 
rile sale circumscrise sim- 
bolisticii oculte. Poemele 
Anei Paraschivescu sunt 
însă realiste, directe și em- 
patice (...)”. 


(D.S.) 


m „Dezbracă-te. Poezie!', de Mirela Orban, 
Editura Colorama, Cluj-Napoca, 2022. „Membră a cu- 
noscutului Cerc Literar de 
la Cluj, Mirela Orban este 
nu numai o poetă aflată 
în plină ascensiune, ci și 
un talentat autor plastic, 
o excelentă ilustratoare de 
cărți. După ce a publicat 
trei cărți de poezie în care 
a oscilat între modalități de 
exprimare diverse, atrasă 
fiind mai ales de o anumi- 
tă tendinţă de obscurizare, 
de «închidere a emoţiilor» 
în «carcasa ermetică/ a unei molecule de poezie», au- 
toarea din Bistrița revine cu un volum ce dovedește o 
maturizare accentuată a expresiei lirice, o limpezire a 
proiectului liric. Unghiul liricii sale a devenit acum mai 
amplu, iar viziunea mai încărcată de sens, mai deschisă 
spre sugestiile realului, simplitatea expresiei dobân- 
dind adeseori o profunzime de bun augur. Îndiscutabil, 
cu acest nou volum, Dezbracă-te, Poezie!, Mirela Orban 
se află sub cele mai generoase auspicii ale talentului 
său” (on Cristofor) 


ti 
Dezbracâă-te, Poezie! 


m „Spre Fericitul Nicăieri!, antologie lirică, ediție 
definitivă, de Daniel Corbu, Editura Școala Ardeleană, 
Cluj-Napoca, 2022. „Poet impecabil, născut iar nu fă- 
cut, venind din zona mitică a Moldovei, constructor de 
metaforă epatantă și parabolă șocantă, cu o încredere 
în puterea magică a Poeziei pe care o au doar cei aleși, 
Daniel Corbu atacă temele mari cu o uimitoare forță a 
tragismului, care-l personalizează și-i conferă originali- 
tate” (Cezar Ivănescu) 


m Cel mai recent număr al Răsunetului cultural 
(martie, 2023), revista bistrițeană care apare sub egida 
Uniunii Scriitorilor din România, are ca temă centrală 
viaţa și creaţia poetului Horia Bădescu, la împlinirea 
vârstei de 80 de ani. „Rostul poeziei este de a nu-l lăsa 
pe om singur dinaintea imensei singurătăți pe care 
au instaurat-o, zi după zi, golirea de transcendenţă și 
expulzarea Sensului din societatea modernă”, spune 
Horia Bădescu în motto-ul de la începutul materialu- 
lui de loan-Aurel Pop, „O prezenţă redutabilă în viața 
Cetăţii”. Irina Petraș scrie despre „Horia Bădescu și 
Vieţuirea prin Carte”. Alți autori care au publicat arti- 
cole în onoarea maestrului sunt Petru Poantă, Menuţ 
Maximinian,Vasile Igna, Andrea H. Hedeș, Alexandru 
Zotta, Nicoleta Milea, Cornel Cotuţiu, Mircea Popa, 
Gheorghe Glodeanu, Vasile V. Filip, Olimpiu Nușfelean, 
Ilie Rad și Daniel Moșoiu. 


m „Tentaţia golului”, de Constantin Novăcescu, 
Editura Junimea, lași, 2023. „Constantin Novăcescu 
va fi rămas ultimul fidel al unor practici poetice posi- 

bil de asociat puseului spiritualist ce a marcat, în 
anii '70-'80, scrisele câtorva autori de referință ai mo- 
mentului. Afin, până la un anumit punct, al lui Daniel 
Turcea, cel din Epifania, el însuși poposind, cu folos, 
asupra unor texte rarisime, Constantin Novăcescu și-a 
construit un sistem de referințe ce dau coerență pro- 
priei utopii: lumina care coboară, proteguitor din in- 
termundii, focul, pneuma, oglinda, îngerul, cuvântul, 
numărul, de asociat unor vectori ascensionali: zborul, 
visul...” (Lucian Alexiu) 


m „Poeme de iertat fericirea”, de Nicolae Teo- 
harie, Editura Tracus Arte, 2023. Semnalăm apariția 
unui nou volum de poezie al 
lui Nicolae Teoharie. Volu- 
mul „Poeme de iertat ferici- 
rea” este a opta carte de po- 
eme a autorului, membru al 
Uniunii Scriitorilor din Ro- 
mânia. „unde să mai pleci 
la vârsta asta? hărțile/ s-au 
reconfigurat, nordul e ocu- 
pat, sudul nu mai/ există. 
stăm la marginea orașului 
în adăposturi/ din plăci de 
azbociment și cutii de car- 
ton. aici/ nu ştie nimeni de 
noi. adevărul nu are urmași.// corpul meu, puţin într-o 
parte, este foarte de treabă, / dispus să repete mărunte- 
le griji ale zilei,/ bucuriile ei meschine./ văzut din avi- 
on, după o ploaie, urmată de un curcubeu, / adăpostul 
nostru creează arhitectura unui coș cu bucate.// ca și 
cum ar mai fi în viață, o femeie înaltă,/ puțin adormită, 
puţin vicioasă,/ iese în oraș să cumpere carpaţi, cafea 
și rasputin.// târziu, pe bordura nopții, îmi închipui că 
suntem/ la tropice./ bălți de apă stătută, aburi, fluturi 
putreziţi,/ chiștoace și coji de cartofi, tuburi de deodo- 
rant,/ pet-uri murdare. noaptea mea de plastic.” (Nico- 
lae Teoharie, Noapte de plastic) 


nicolae teoharie 


poeme 
de iertat fericirea 

m „Literaturizarea uimirii', de Vasile Dan 
Marchiș, Editura Napoca Star, 2023. „... O poezie ce- 
rebrală, dar și sensibilă și uniformă, tipică autorului, în 
care metafora își face loc de la sine, fără să fie articu- 
lată prin vreo strădanie sui-generis. O poezie curajoa- 
să, de largă deschidere, neîncorsetată prozodic, ce ne 
vorbește despre Vasile Dan Marchiș ca despre un poet 
cu pasiune și har.” (Petre Rău, în antologia „Vibraţia 
metaforei”) 


(C.ș.c.) 


m Numărul 2/2023 din „Steaua”, revistă de litera- 
tură, cultură și spiritualitate românească din Cluj-Na- 
poca, cuprinde două cronici literare interesante. Poetul, 
criticul și istoricul literar Ion Pop scrie despre volumul 


CGuieteSy, 


9) Mass-media 


„O cameră fără prize”, semnat de Savu Pop și apărut la 
Editura „Casa de Pariuri Literare” din București în anul 
2021: „Poetul se află într-o etapă de căutări perseveren- 
te, de diversificare a registrelor expresive, urmând exi- 
genței anunțate de «a auzi prin mai multe simțuri», de 
a construi poemul cu mijloace retorice variate. Nu reu- 
șește întotdeauna, dar nu puţine dintre versurile scrise 
până acum ne asigură că va și găsi totuși căile cele mai 
adecvate pentru a-și stabiliza în timp o viziune proprie, 
o unitate tematico-stilistică mai puternic individuali- 
zantă”. Poetul și criticul literar sălăjean Viorel Mureșan 
scrie despre cea mai recentă carte semnată de Mihai 
Măniuţiu, regizor, scenarist și scriitor: „«Celelalte lu- 
cruri inutile» este titlul unui volum de versuri de Mihai 
Măniuţiu, apărut la Editura «Tracus Arte», București, 
2022, care sugerează cu claritate ideea continuării unei 
situații de comunicare deja cunoscute. Totodată, e pre- 
zentă, în sintagma dată, și o stare de solipsism. Acestea 
fiind spuse, nu e de mirare că încă în textul liminar ne 
întâmpină unul dintre marile simboluri ale cărții: «no- 
dul de spaimă». Dacă spaima de aici e sinonimă cu frica, 
atunci poezia lui Mihai Măniuţiu are și o dimensiune 
socială, căci aceasta din urmă, frica, «rămâne o compo- 
nentă majoră a existenței umane»”. 


m În Colecţia „Școala ar- 
deleană de eseistică” a Edi- 
turii „Școala Ardeleană” din 
Cluj-Napoca a fost publicat 
volumul întâi din „Avem 
un vis neîmplinit” de 
Cornel Cotuţiu. „Antolo- 
gia de față cuprinde texte | 
datorate (în bună măsură) Sa 
călătoriilor organizate de 
Despărțământul ASTRA 
«Mihail Kogălniceanu» Iași. 
Am beneficiat astfel de 
emoționante trasee prin Basarabia și Nordul Buco- 
vinei, deci de la Odesa la Cernăuţi. Impresiile culese 
de câţiva ani încoace, străbătând ținuturi românești 
necunoscute de mine, sunt cuprinse în paginile acestui 
volum”, precizează autorul în preambulul cărții. 


CORNEL 
COTUŢIU 


n 

m „Scriptor” este una dintre publicaţiile de cul- 
tură care alocă spaţii largi studiilor de istorie. În nu- 
mărul 99-100/martie-aprilie 2023 al revistei din Iași, 
loan-Aurel Pop, președintele Academiei Române, scrie 
despre primele orașe din Moldova: „«Letopiseţul Ţării 
Moldovei» al lui Grigore Ureche (cu interpolări ale lui 
Simion Dascălul, Misail Călugărul și ale altora) spune 
că sașii, ungurii și alți străini au «descălecat» (= fondat) 
în Moldova cele mai vechi orașe. La fel spune și Mi- 
ron Costin în «Poema polonă», susținând că Dragoș- 
vodă ar fi adus în Ţara Moldovei meșteșugari sași și că 
«orașele, mai toate, au fost întemeiate de sași», care 
«împreună cu ungurii, ridicară și viile»”. Gheorghe 


Cliveti, membru corespondent al Academiei Române, 
publică studiul „Istorie politică și istorie culturală în vi- 
ziuni de mari sinteze, la A.D. Xenopol și N. lorga”, iar 
Lucia-Gabriela Munteanu, doctor în filologie, restituie 
informaţii culese din anuarele Școlii Normale Vasilie- 
ne despre rolul Coroanei Regale a României în istoria 
școlii, evidențiind sprijinul sistematic oferit de Casa 
Regală pregătirii învățătorimii, ca o condiție sine qua 
non a propășirii statului și națiunii române. 


(A.-B.K.) 


m Petâfi 200: Zoltân și Sălajul. Petâfi Sândor și 
Szendrey Julia și-au botezat fiul cu numele de Zoltân. 
Nași i-au fost Arany Jânos, autorul lui „Toldi”, împreu- 
nă cu soția sa. S-a comentat mult că pruncul s-a născut 
în 15 decembrie 1848, fix la nouă luni după izbucnirea 
revoluţiei pașoptiste maghiare. După moartea tatălui, 
copilul a fost crescut de bunicul din Ardud, apoi, după 
recăsătorirea mamei, de tatăl său vitreg din Pesta, isto- 
ricul Horvât Arpâd. Până în 1869 l-a avut ca tutore pe 
unchiul său, Pet6fi Istvân. Precum Ujfalvi Sâmuel a po- 
vestit viața colegului său din liceu, exploratorul Kârăsi 
Csoma Sândor, la fel Kicska Mâr a consemnat năzdră- 
văniile prietenului său într-un jurnal: „Isprăvile celebre 
din Szarvas și din Csâk6 ale lui Zoltân Petfi”. Era greu 
să fii copilul unei celebrități, chiar și înainte de apariția 
tabloidelor și a fotografilor paparazzi. Ca și tatăl său, 
Zoltân nu și-a dat bacalaureatul, ci a optat să devină 
actor. Când a jucat în Debrețin, ca să nu-și cheltuiască 
toți banii, și-a ascuns economiile sub bustul tatălui său 
(„i-am încredinţat lui, ca să-i păstreze”). A scris și poe- 
zie, în limbile maghiară și franceză. Corespondența sa 
cu fraţii vitregi, Horvât Attila și Horvăt Arpâd, a fost 
publicată de Gyimesi Emese în 2019. În ceea ce privește 
Țara Silvaniei, în nr. 41 din 1887 al gazetei „Szilâgy” 
din Zalău i-au apărut o scrisoare și trei poezii, scrise la 
doar 16 ani, în 1864. A murit foarte tânăr, în 5 noiem- 
brie 1870, din cauza unei boli ereditare la plămâni, care 
a afectat și alți membri ai familiei. 


m „Banda” lui Moebius. Pentru cunoscători, este 
evident ce țintesc ghilimelele din titlu: banda desena- 
tă (nicidecum inelul to- 
pologic care are o singură 
față). Marian Mirescu și-a 
finalizat intenția de a pu- 
blica volumul „Moebius în 
România” (Editura Revers, 
Craiova, 2023), dedicat 
graficianului francez care 
a fost oaspete de onoare la 
euRocon'94 Timișoara (în- 
tâlnirea fanilor SF din Eu- 
ropa, 26-29 mai 1994). Jean 
Giraud s-a născut în 8 mai 


Marian Mirescu 


MOEBIUS 


în România 


1938 și a murit în urmă cu 11 ani, la 10 martie. A făcut 
parte din echipa care a realizat revista „Metal hurlant” 
(Metal urlător), apărută în perioada decembrie 1974 — 
iulie 1987, bazată pe narațiuni științifico-fantastice sau 
de groază. A desenat mai multe albume; grupate pe se- 
rii, le găsiți prezentate pe site-ul www.moebius.fr. Deși 
a influențat mulți creatori, el n-a fost publicat în Ro- 
mânia, unde i-au apărut doar câteva clișee împrăștiate 
prin ziare și reviste (deoarece, vorba lui Gabriel Rusu, 
nu fusese prezent în Pif!). Câteva exemplare din perio- 
dicul francez au fost trimise fanilor autohtoni de către 
Ion Doru Brana. Evenimentul timișorean, când orașul 
de pe Bega a fost capitala culturală a SF-ului conti- 
nental, a fost reflectat de numeroase publicaţii: Cine- 
ma, Orion (Craiova), Jurnalul SE, Brant, Sigma, Helion, 
Quadrat etc. Monografia este bogat ilustrată și oferă 
un regal BD. Au contribuit la realizarea acesteia: Ma- 
rius Constantin, Florin Leodor Dănilă, Gyărfi-Deâk 
Gyorgy, Felix Florian Munteanu, Dodo Niţă, Eduard 
Pandele, Viorel Pîrligras, Dan Popescu, Walter Riess, 
Gabriel Rusu, Sorina Șerbănescu și Dragoș Vasilescu. 


m Surâsul Muzei Clio. După iulie 2011, când am 
criticat enormităţile vehiculate de fanii lui Napoleon 
Săvescu, am acuzat că scot brișca și trag cu alice (nicide- 
cum cartușe)... oarbe! La vremea respectivă, m-am ba- 
zat pe scrierile lui Alexandru D. Xenopol, Vasile Pârvan 
și l-am citat pe Ovidius, aristocratul zvăpăiat, exilat de 
împăratul Augustus la Tomis, pe malul Pontului Euxin, 
care a învățat cu greu graiul localnicilor, ceea ce arată că 
latina și limba getă nu prea semănau între ele. Am citit 
mult mai târziu „Dacopatia și alte rătăciri românești” a 
lui Dan Alexe, un volum de dimensiuni impresionan- 
te, care cuprinde multe lămuriri care vizează diferitele 
„versiuni glorioase ale trecutului”. Dar lumea nu prea 
citește cărți de la Humanitas... Prin urmare, salutăm 
apariția volumului „Cu Dacia printre daci mergând” de 
Cătălin Borangic și Marius Marcu (Editura StudIS, Iași, 
2020). E și profesional, și șugubăţ. Autorii chicotesc pe 
seama amatorilor cu blănițe de miel pe umeri (chiar 
și vara!), înarmaţi cu săbii curbe, de peste trei picioa- 
re lungime, decupate din panouri galvanizate. Toţi cu 

Mass-media 


căciulă! Spre deosebire de „reenactorii” de azi, numai 
aristocrații și sacerdoţii aveau dreptul să-și pună pe 
cap binecunoscutele „pileus”, poporul umbla cu capul... 
descoperit. De asemenea, dăcițele nu aveau de unde să 
poarte marame de borangic, cât timp viermii de măta- 
se și „pomițarii” (duzii) au apărut mult mai târziu pe 
plaiurile mioritice (mulțumim familiei Wesselenyi!). Ei, 
dacă nu-i istorie, măcar distracţie să fie! 


(G.-D.G.) 


m Număr nou al revistei „Hepehupa”. A apă- 
rut numărul 3/2022 al revistei de cultură în lim- 
ba maghiară „Hepehupa”. 
Numărul lansat pe data de 
15 martie 2023, cu ocazia 
Zilei Maghiarilor de Pre- 
tutindeni, este deschis de 
două editoriale semnate de 
redactorul-șef al publicaţiei 
din Zalău, Vicsai Zsolt, re- 
spectiv de poetul Demeny 
Pâter. Din cuprinsul nu- 
mărului: Szab6 Attila, șeful 
secţiei de artă a Muzeului 
Județean de Istorie și Artă 
Zalău, publică o evocare a 
regretatului artist vizual Szab6 Vilmos, la împlinirea 
a optzeci de ani de la nașterea acestuia; Mirel Matyas, 
profesor la Colegiul Tehnic „Alesandru Papiu Ilarian” 
din Zalău, scrie despre destinul familiei Kun din Za- 
lău, la cumpăna secolelor XIX și XX. Versuri semnează: 
Szente B. Levente, Borsodi L. Laszl6, Szilâgyi Ferenc 
Hubart, Antal Andrâs, Peth6 Lorand, Romulus Moldo- 
van, Pântek Balăzs și Bartha Bence. Numărul este ilus- 
trat cu picturi semnate de Szab6 Vilmos. „Hepehupa”, 
revistă de cultură în limba maghiară, este editată de 
tipografia Color Print din Zalău (director Major Istvân) 
și apare cu sprijinul Consiliului Judeţean Sălaj, Centru- 
lui de Cultură și Artă al Judeţului Sălaj, UDMR Sălaj și 
al Fundaţiei „Communitas”. 


HEPEHUPA 


2022.3. szâm 


„ne matale vasta vee eemauemem 

Responsabil de număr: Daniel Săuca 


Corectură: 0ana-Maria Barariu-Săvuș 
Tehnoredactare; Marius Soare 


Tiparul realizat la Tipografia Color Print Zalău, 
Str. 22 Decembrie 1989, nr. 66, Sălaj, tel./fax 0260-660 598 


In honorem 


Omagiaţii lunii aprilie 


(din Baza de date a Bibliotecii Judeţene [.S. Bădescu Sălaj) 


Notă: Serviciul bibliografic al Bibliotecii Judeţene 
1.5. Bădescu Sălaj adună materiale pentru cuprinde- 
rea în Baza de date a județului Sălaj și reactualizarea 
informaţiilor cuprinse în dicționarul biobibliografic: 
Sălaj - Oameni și Opere. Îi includem în acest pro- 
iect pe toţi cei care au contribuit la dezvoltarea soci- 
al-culturală a judeţului (literatură, istorie, geografie, 
tehnică, muzică, artă, sport etc.), indiferent de națio- 
nalitate. Baza de date se completează permanent (bi- 
bliografic_bjseyahoo.com). 


Ștefan Marin — publicist, 1 aprilie 1945; Mureșan 
Viorel — scriitor, critic lit., 1 aprilie 1953; Kovâcs 
Kuruc Jânos-Szabolcs - medic stomatolog, 1 apri- 
lie 1977; Balogh Bela -— preot, 4 aprilie 1955; Lascu 
Mircea Mihai - profesor, 5 aprilie 1957; Nagy Sil- 
via - soprană, 6 aprilie 1981; Meleg Vilmos - actor, 
regizor, 8 aprilie 1956; Damian Mihai - muzicolog, 
7 aprilie 1996; Horvath Bugnariu Corina -— artist 
plastic, 9 aprilie 1946; Pitică Dan - prof., ing,, 
9 aprilie 1958; Tamba Dumitru Gheorghe - arheo- 
log, 9 aprilie 1958; Daroczi Iosif — profesor, 10 apri- 
lie 1958; Kocsis Eva - profesoară, 11 aprilie 1977; 
Marian Lazăr - inginer, 12 aprilie 1933; Rădeanu 
George — artist plastic, 12 aprilie 1950; Pintea Me- 
lania - educatoare, 12 aprilie 1956; Ciurean Codin 
Cristian - profesor, 12 aprilie 1977; Mihele loan 
- artist plastic, 13 aprilie 1955; Damian-Bicăzan 
Bianca Patricia - muzicolog, 13 aprilie 1996; Pece 
Ștefan — cercetător șt., 14 aprilie 1948; Horvâth Ga- 
briella Măria - profesoară, 14 aprilie 1957; Horvâth 
Iosif — profesor, 14 aprilie 1957; Conţiș Petru -— 
învățător, 15 aprilie 1936; Cîlb Lucia - farmacistă, 
15 aprilie 1949; Daroczi Viorica — inginer, 15 aprilie 
1960; Ispas Viorel - inginer, 16 aprilie 1949; Grec 
Aurica - ing., prof. univ., 16 aprilie 1962; Pop Flori- 
ca - filolog, 16 aprilie 1965; Kovăcs Irina Elisabeta 
- profesoară, 16 aprilie 1966; Vlaicu Cosmin Radu 
- jurist, 16 aprilie 1973; Pop Florin Marian - preot, 
16 aprilie 1981; Drugaș Iulia Alexandra — poetă, 
16 aprilie 1989; Gyorfi-Deâk Gyorgy -— scriitor, tra- 
ducător, 17 aprilie 1964; Firicel Daniela - profesoa- 
ră, 17 aprilie 1965; Piţoiu-Dragomir Ion - scriitor, 
18 aprilie 1940; Beldi Paul Ladislau -— scriitor, 18 
aprilie 1955; Lazăr Mioara - profesoară, 19 aprilie 
1952; Abrudan Elena -— scriitor, traducător, 20 apri- 
lie 1956; Bara Ștefan — meșter popular, 21 aprilie 
1962; Ardelean Carmen Georgeta -— prof., scriitor, 
23 aprilie 1975; Fărcaș (Baciu) Nadia - editor, 


23 aprilie 1977; Revnic Ioana - scriitoare, 23 apri- 
lie 1978; Pop Gheorghe -— profesor, 24 aprilie 1932; 
Ielciu Ioan - economist, 24 aprilie 1950; Popa Va- 
sile — inginer, 25 aprilie 1941; Crecan Dan Vasile 
- artist plastic, 25 aprilie 1955; Seleși Ioan -— actor, 
26 aprilie 1946; Blaga Rodica Lucia - profesoară, 26 
aprilie 1951; Oţelea Georgică Grighentie — preot, 
26 aprilie 1968; Szabo Attila - artist plastic, 26 apri- 
lie 1975; Szab6 Robert Csaba - prozator, 26 aprilie 
1981; Pădurean Vasile — economist, 28 aprilie 1954; 
Tăutan Viorel-Gheorghe - scriitor, 30 aprilie 1943; 
Daroczi Mihai Iosif — geograf, 30 aprilie 1990. 


Viorel-Gheorghe Tăutan - 
80 de ani de la nașterea 
scriitorului 


Tăutan, Viorel-Gheorghe 
(pseudonime: V.I. Talianu, V. Boc- 
șa) - profesor, scriitor. N. 30 apri- 
lie 1943, în Bocșa Română, jude- 
ţul Caraș, actualmente Bocșa, 
jud. Caraș-Severin. 

Viaţa și activitatea: absol- 
vent al Facultăţii de Filologie, Secția Limba și lite- 
ratura română din cadrul Universităţii Babeș-Bolyai 
Cluj (1964-1969). În perioada 1963-1964 a fost 
bibliotecar la Clubul Sindicatului CER Jibou, profe- 
sor de limba franceză și literatură română la Liceul 
de Cultură Generală Jibou (1969-1973), conducă- 
tor de cerc de creaţie literară și jurnalism, cerc de 
teatru și teatru de păpuși la Casa Pionierilor Jibou 
(1973-1990), profesor de limba și literatura româ- 
nă și limba latină la Liceul Teoretic on Agârbiceanu 
Jibou și Grupul Școlar Liviu Rebreanu Hida (1990- 
2008), profesor de limba și literatura română la 
Grupul Școlar Gheorghe Pop de Băsești din Cehu 
Silvaniei (2008-2009), profesor de limba română 
și limba latină la Grupul Școlar Cserey-Goga Crasna 
(2009-2010), profesor de limba latină la Liceul Te- 
oretic Gheorghe Șincai Zalău (2010-2011). Membru 
al Cercului de teatru și de recitatori de la Casa de 
Cultură a Studenţilor, al formației de estradă a Uni- 
versităţii, în trupa de teatru și Cenaclul literar ale 
facultăţii, membru al Cenaclului literar Silvania din 
Zalău și al Asociaţiei Scriitorilor din Judeţul Sălaj. 

Înființează Cenaclul literar Porţi de cristal al copi- 
ilor și Cenaclul literar Integralia, pe lângă Sindicatul 
Întreprinderii Integrata de În din Jibou (1963-2005). 


continuare pe www.caietesilvane.ro 


Arca poeziei 


Mario Luzi 


(1914-2005) 


Considerat ca făcând parte din a treia promoţie ermetică a poeziei italiene, Mario Luzi 
debutează în 1935 cu volumul Barca, întâmpinat elogios de critică. Următoarele volume: 
Sosire nocturnă, Un toast, Caiet gotic, Primele roade ale deșertului confirmă sintaxa extrem de 
rafinată a unei poezii cu infuzie existenţială. Îmbinând discursul ermetic cu cel orfic, poetul 
e de o frapantă originalitate. 


Epistolium 


Îmi apare în amiaza arborescentă 
casa ta care plânge 

la umbra grădinilor. 

Încă din prag îmi iese 

în întâmpinare a ta absenţă. 
Tăcerea și febra mă târăsc cu ele. 
O fereastră deschisă spre plante 
le bea verdele, o lucire 

de abis vegetal luminează camera. 
Sporește un delir mut, agilă și lină 
o pisică glumește cu florile. 


(Traducerea de Dinu Flămând, în vol. Poezii, 
Editura Humanitas, București, 2019) 

